ސެޕްޓެންބަރު 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nސެޕްޓެންބަރު 2021 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމްލަ 287 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 127 މައްސަލަ ސެޕްޓެންބަރު މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 40 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިސްމާނީ ހާނިއްކައިގެ 29 މައްސަލަ، ޖިންސީ ހާނިއްކައިގެ 25 މައްސަލަ، ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ 12 މައްސަލަ، ނަފްސާނީ ހާނިއްކައިގެ 10 މައްސަލަ، ނަހަމަ ގޮތުގައި ބޭނުންކުރުމުގެ 8 މައްސަލަ، އެހެން ކުދިންގެ ފަރާތުން ގަނާލިބުން އަދި ފުރައްސާރައިގެ ޝިކާރައްކަށްވުމުގެ3މައްސަލަ، ފުރައްސާރައިގެ ޝިކާރައަކަށްވުމުގެ2މައްސަލަ އަދި ކުދިން ދޫކޮށްލާފައި ދިއުމުގެ 1 މައްސަލަ ހުށަހެޅިފައިވެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 64 މައްސަލަ ސެޕްޓެންބަރު މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިސްމާނީ އަނިޔާކުރުމުގެ 27 މައްސަލައެވެ.\nމިބާވަތުގެ މައްސަލަތަކުގެ އިތުރުން ނަފްސާނީ އަނިޔާކުރުން / އަނގަބަހުންކުރެވޭ އަނިޔާކުރުމުގެ 16 މައްސަލަ، ޖިންސީ ފުރައްސާރަ ކުރުމުގެ 8 މައްސަލަ، ބިރުދެއްކުމުގެ ގޮތުން ކުރެވޭ ކަންކަމުގެ7މައްސަލަ، ޖިންސީ ހާނިއްކަކުރުމުގެ4މައްސަލަ، މުދާ ހިފެހެއްޓުމާއި / މުދަލަށް ގެއްލުން ދިނުމުގެ 1 މައްސަލަ އަދި ހިފެހެއްޓުމުގެ 1 މައްސަލަ ހިމެނެއެވެ.\nޢާއިލީ 36 މައްސަލަ ސެޕްޓެންބަރު މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ޖެހޭ 18 މައްސަލަ ޙަޟާނާތު ނުވަތަ ކުދިންނާ ބައްދަލުކުރުމުގައި ޖެހޭ 16 މައްސަލަ، އަދި ދަރިންގެ ހަރަދު ދިނުމުގައި ޖެހޭ2މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 18 މައްސަލަ ސެޕްޓެންބަރު މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 16 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ2މައްސަލައެވެ.\nކުޑަކުދިންގެ އަޚުލާޤާ ގުޅުން ހުރި 16 މައްސަލަ ސެޕްޓެންބަރު މަހު ވަނީ ހުށަހަޅައިފައެވެ.\nމިފަދަ މައްސަލަތަކުގެ ތެރޭގައި ސްކޫލަށް ދާން ބޭނުންނުވުމުގެ7މައްސަލަ، އެހެން ކުދިންނަށް ގަނާކުރުމުގެ4މައްސަލަ، ގެއިން ނުކުމެގެން ދިއުމުގެ3މައްސަލަ އަދި ރުޅި އިސްކުރުން / ރުޅިގަދަވެގެން އުޅުމުގެ2މައްސަލަ ހިމެނެއެވެ.\nއަމިއްލަ ނަފުސަށް ގެއްލުންދިނުމާ ގުޅޭ 15 މައްސަލަ ސެޕްޓެންބަރު މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nމިފަދަ މައްސަލަތަކުގެ ތެރޭގައި އަމިއްލަ ނަފްސަށް ގެއްލުން ދިނުމުގެ 8 މައްސަލަ، އަމިއްލައަށް މަރުވާން ހިޔާލު އައުމުގެ3މައްސަލަ އަދި އަމިއްލައަށް މަރުވާން މަސައްކަތްކުރުމުގެ4މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ6މައްސަލަ ސެޕްޓެންބަރު މަހު ވަނީ ރިޕޯޓުކޮށްފައެވެ.\nއެއީ ކުދިން ސްކޫލަށް ނުފޮނުވުމުގެ2މައްސަލަ، އުފަންވުން ރަޖިސްޓްރީ ކުރުމާބެހޭ2މައްސަލަ އަދި ސާފުބޯފެނާއި / ކަރަންޓުގެ ޚިދުމަތް ކަނޑާލުމުގެ2މައްސަލައެވެ.\nޤާނޫނާއި ގާވާއިދާ ހިލާފުވުމުގެ5މައްސަލަ ސެޕްޓެންބަރު މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ވައްކަން ކުރުމުގެ 1 މައްސަލަ އަދި އިތުރު4މައްސަލައެވެ.\nސެޕްޓެންބަރު މަހުގައި5ކުދިން ރީއިންޓަރގްރޭޓް ކުރެވިފައިވޭ، 1 ކުއްޖަކު ފޮސްޓަރ ކުރެވިފައިވޭ އަދި 1 ކުއްޖަކަށް ވަޒީފާގެ ފުރުސަތު ހޯދައިދެވިފައިވެއެވެ.\nސެޕްޓެންބަރު މަހުގެ ނިޔަލަށް ދަޢުލަތުގެ ބެލުމުގެ ދަށުގައި ތިބި ކުދިންގެ ޖުމުލަ ޢަދަދަކީ 206 އެވެ.\nއޭޖްޑް ކެއަރ މޯލްޑިވްސް ގެ ފަރާތުން ތައްޔާރުކުރި، ކ.ގުރައިދޫގައި ހުންނަ ޚާއްޞަ އެހީއަށް ބޭނުންވާ މީހުންގެ މަރުކަޒުގެ އެސެސްމަންޓް ރިޕޯޓާ ގުޅޭގޮތުން →\n← ބައިނަލްއަޤްވާމީ އަންހެނުންނަށް ކުރާ އަނިޔާ ހުއްޓުވުމުގެ ދުވަސް އަދި ވަކި ޖިންސަކަށް ވީތީ ކުރާ އަނިޔާ ހުއްޓުވުމަށް ހިންގޭ 16 ދުވަހުގެ ހަރަކާތް


ޑެންގީ އަށް ފަރުވާ ދެމުންދިޔަ ހަތް މަހުގެ ކުއްޖަކު ނިޔާވެއްޖެ — Ihavandhoo.com\nޑެންގީ އަށް ފަރުވާ ދެމުންދިޔަ ހަތް މަހުގެ ކުއްޖަކު ނިޔާވެއްޖެ\n11 މެއި 20162ޢަބުދުﷲ ޙަމީދު\nޑެންގޫ ޖެހިގެން އައިޖީއެމްއެޗް އައިސީޔޫގައި ފަރުވާ ދެމުންދަނިކޮށް، ހަތް މަހުގެ ކުއްޖަކު ނިޔާވެއްޖެއެވެ.\nއައިޖީއެމްއެޗްގެ މީޑިއާ އޮފިޝަލް ޒީނަތު ހަބީބާ ހަވާލާދެއްވާ ސީއެމްއެން އިން ރިޕޯރޓުކޮށްފައި ވާގޮތުގައފ. އަތޮޅުން އިތުރު ފަރުވާއަށް ގެނައި ކުއްޖަކު މިއަދު ހެނދުނު 12:10 ގައި ޑެންގޫ ޖެހިގެން ފަރުވާ ދެމުންދަނިކޮށް ނިޔާވެފައިވާ ކަމަށާއި އެކުއްޖާ ގެނައި އިރުވެސް ވަރަށް ސިވިއާ ކަމަށެވެ.\nޑެންގީ ޖެހިގެން ނިޔާވެފައި ވަނީ ދ.އަތޮޅު މީދޫ ކުއްޖެއް ކަމަށާއި އެކުއްޖާ ފ. އަތޮޅު ރީޖަނަލް ހޮސްޕިޓަލުން ފަރުވާ ދިނުމަށް ގެނެސްފައިވަނީ މިމަހުގެ ތިންވަނަ ދުވަހު ކަމަށް ޒީނަތާ ހަވާލާދީ ސީއެމްއެން އިން ރިޕޯރޓު ކުރެއެވެ.\nއިއްޔެވެސް ވަނީ ޑެންގީ އަށް ފަރުވާދެމުން ދިޔަ 35 އަހަރުގެ މީހަކު ނިޔާވެފައެވެ. މިދުވަސްވަރަކީ ކޮންމެ އަހަރަކުވެސް ރާއްޖޭގެ އެކި ރަށްތަކުން ޑެންގީހުން ޖެހޭ މީހުން ފެންނަ ދުވަސްވަރަށް ވާއިރު، ހއ. އިހަވަންދޫގައިވެސް ޑެންގީހުން ދަނީ ފެތުރެމުންނެވެ.\n– 11 މެއި 201630\nއިންނާ ލިﷲ ވައިންނާ އިލައިހި ރާޖިއޫން\n– 12 މެއި 201620


Emme Fahuge Air Blade Aa Scoopy Ge Model Thah Sheesha In Vikkan Fashaifi - Vaguthu\n2 މަސް ކުރިން ( މާޗް 11, 2021 )\nއެއާބްލޭޑް 2021 އަދި ސްކޫޕީ ކްލަބް12ގެ އާ މޮޑެލްތަކެއް\nރާއްޖޭގައި ހުރި ހަމައެކަނި ހޮންޑާގެ އޮތޮރައިޒް ޑިސްޓްރިބިއުޓަ ޝީޝާއިން، އެއާބްލޭޑް 2021 އަދި ސްކޫޕީ ކްލަބް12ގެ އާ މޮޑެލްތަކެއް ރާއްޖެ ގެނެސް، ވަރަށް ހާއްސަ އަގުތަކެއްގައި ވިއްކަން ފަށައިފިއެވެ.\nޝީޝާ އިން ބުނީ، ކޮވިޑް-19 އާ ގުޅިގެން ގްލޯބަލް ޝިޕްމެންޓްތަކަށް ލަސްތަކެއް އައުމާއި، ގުޅިގެން ޖެނެއަރީ އަދި ފެބްރުއަރީ މަހު ޝިޕްމެންޓް ލިބުމުގައި ވަރަށް ބޮޑަށް ލަސްތަކެއް ވެގެން ދިޔަ ކަމަށެވެ. އަަދި ޝިޕްމެންޓް އައުމުގައި ލަސްތަކެއް ދިމާވި ކަމުގައިވިޔަސް، ސައިކަލުގެ ޕްރޮޑަކްޝަން ދަނީ ޝެޑިއުލާއި އެއްގޮތަކަށް ކަމަށް ޝީޝާ އިން މައުލޫމާތު ދެެއެވެ.\nޝީޝާ އިން އެތެރެ ކުރާ ހޮންޑާގެ ސައިކަލުތަކަކީ، ސީދާ ހޮންޑާ ފެކްޓްރީން ރާއްޖެއަށް އެކްސްޕޯޓް ކުރަން އުފައްދާ ސައިކަލު ތަކެކެވެ. އަދި ސައިކަލުތައް އެތެރެ ކުރާއިރު، ހުންނަ ޕެކިންގެ ފުރިހަމަކަމަށް ބަލާލިޔަސް މިކަން ފާހަގަވެގެން ދެއެވެ. މިއީ ހޮންޑާގެ އޮތޮރައިޒް ޑިސްޓްރިބިއުޓައަށް ވުމުގެ ތަފާތު ކަމެވެ.\nއެއާބްލޭޑް 2021 އަދި ސްކޫޕީ ކްލަބް12ގެ އާ މޮޑެލްތަކުގެ ޝިޕްމެންޓް\nއަދި ކުރިއަަށް އޮތް މަސްތަކުގައި ޝިޕްމެންޓްތައް ލަސް ނުވެ ލިބޭނެ ކަމަށް އުއްމީދު ކުރާ ކަމަށާއި، އަދި އިތުރު ހަތަރު ޝިޕްމެންޓެއް ރާއްޖެ އައުމުގެ މަގުމަތީގައިވާކަން ޝީޝާއިން ފާހަގަކުރިއެވެ.\nއެއާބްލޭޑް 2021 މޮޑެލްތަކުގެ ސައިކަލު ޝީޝާގެ ޝޯރޫމްގައި\nމިފަހަރު ޝީޝާއަށް އަލަށް ގެނެސްފައިވާ ސްކޫޕީ ކްލަބް12އަށް ބަލާއިރު، ސައިކަލަށް ވަރަށް ބޮޑު ބަދަލެއް އައިސްފައިވާ ކަން ފާހަގަކޮށްލަން ޖެހެއެވެ. އެގޮތުން ހޮންޑާ ސްމާޓް ކީ އެއް މި ސައިކަލުގައި ހުންނައިރު، ފްރޭމަށްވެސް ބޮޑު ބަދަލެއް ވަނީ އައިސްފައެވެ. އޭގެ ސަބަބުން ސައިކަލުގެ ވަރުގަަދަ ކަމާއި، ގިނަ މުއްދަތަަށް ބޭނުން ކުރެވޭނެެއެވެ. އަދި މި ސައިކަލު އިތުރު ފަސް ކިލޯ ލުއިވާނެކަންވެސް ފާހަގަކޮށްލަން ޖެހެއެވެ. އަދި މިއަހަރުގެ ސައިކަލުގައި ހުންނާނީ ފުލް ޑިޖިޓަލް މީޓަރެކެވެ.\nޝީޝާއިން ވަނީ މިފަހަރު ގެނައި ސައިކަލުތަކަށް ވެއިޓް ލިސްޓްކޮށްފައިވާ ކަސްޓަމަރުންގެ އަދަދު ގިނަކަން ފާހަގަކޮށްފައެވެ. އެހެންކަމުން ޝީޝާއިން އިލްތިމާސް ކުރަނީ ބޭނުންވާ މޮޑެލްގެ ވަކި ކުލައެއްގެ ސައިކަލު ބޭނުންވާ ކަސްޓަމަރުން ވީހާވެސް އަވަހަށް ސައިކަލު ގަތުމަށެވެ.\nޝީޝާ އިން މިހާރު ދަނީ ވެއިޓް ލިސްޓް ކޮށްފައިވާ ކަސްޓަމަރުންނަށް ހާއްސަ އަގެއްގައި، އެއާ ބްލޭޑް އަދި ސްކޫޕީ ދޫކުރަމުންނެވެ. ޝީޝާގެ މި އޮފަރ މާރިޗް 16 ވަނަ ދުވަހުގެ ނިޔަލަށް ކުރިއަށް ދާނެއެވެ.\nރާއްޖޭގެ ބޮޑެތި ހުރިހާ އަތޮޅެއްގައި އައުޓްލެޓްތައް ހިންގަމުންދާ ޝީޝާއިން އެއްކޮށް ފައިސާ ދައްކައިގެންނާއި، ޝީޝާ އިންސްޓޯލްމެންޓް މެދުވެރިކޮށް ފައިސާ ދައްކައިގެންވެސް ސައިކަލު ނެގޭނެއެވެ. އަދި މޯލްޑިވްސް އިސްލާމިކް ބޭންކް މެދުވެރިކޮށް ސައިކަލު ނަގަން ބޭނުންވާ ފަރާތްތަކަށް ވެސް އެ ފުރުސަތު އޮންނާނެ ކަމަށް ޝީޝާ އިން ބުންޏެވެ.


ގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމުގެ ރަސްމިއްޔާތަށް މ. މުލަށް ތައްޔާރުވަނީ – Maldivian Democratic Party\nގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމުގެ ރަސްމިއްޔާތަށް މ. މުލަށް ތައްޔާރުވަނީ\nގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމުގެ ރަސްމިއްޔާތުގެ ތައްޔާރީތައް މ. މުލަކުގަ ކުރިޔަށް އެބަދެއެވެ.\nމިއަދު ހަވީރު4ޖަހާއިރު ބާއްވާ ރަސްމިއްޔާތުގައި މ. މުލަކު ގައި ގެސްޓްހައުސް ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާހް ކުރުން ކުރިޔަށްދާއިރު ރާއްޖޭގެ އެހެން 20 ސަރަހައްދުގެ 19 އަތޮޅުގަ،2ސިޓީގަ 23 ރަށުގަ މި ސިޔާސަތު އިފްތިތާޙް ކުރެވޭނެއެވެ.\nމިގޮތުން މިއަދު މ ިއުފާވެރި ޙަފްލާ ބާއްވާ ސަރަހައްދުތަކަކީ ހއ. ދިއްދޫ، ހދ. ކުޅުދުއްފުށި، ށ. ފޭދޫ، ނ. މަނަދޫ އަދި ވެލިދޫ ރ. ދުވާފަރު، ބ. އޭދަފުށި، ޅ. ނައިފަރު ކ.ގުރައިދޫ، އއ. ރަސްދޫ، އދ. މަހިބަދޫ، ވ. ފުލިދޫ، މ.މުލައް، ފ. މަގޫދޫ، ދ. ރިނބުދޫ، ތ. ތިމަރަފުށި، ގއ. ވިލިނގިލި، ގދ. ފިޔޮރީ، ޏ. ފުއައްމުލައް، އައްޑޫ ސިޓީ އަދި ހުޅުމާލޭގައެވެ.


ހުންކޮށި - ވިކިޕީޑިއާ\nމިއީ ވެސް އިންސާނާގެ ހަށިގަނޑުގައި ހިމެނެ ގުނަވަނެކެވެ. ހުންކޮށި ނުވަތަ (އިނގިރޭސި ބަހުން: Spleen) އަކީ އެތެރެހަށީގެ ގުނަވަނެކެވެ. ހުންކޮށީގެ ވަޒީފާ އަކީ ދުވަސް ރަތް ސެލްތައް ނައްތާލުމާއި، ލޭ ހިފަހައްޓައިދޭ ރިޒާވަރެއްގެ ގޮތުގައި މަސައްކަތް ކުރުމެވެ. ހުންކޮށްޓަކީ ދިފާޢީ ނިޒާމްގެ ބައެއް ކަމުގައިވާ ރެޓިކިއުލޯ އިންޑޯތީލިއަލް ނިޒާމް ގައި ހިމެނޭ ވަރަށް މުހިއްމު ގުނަވަނެކެވެ. ބުނެވޭގޮތުގައި ހުންކޮށި ނެތުމަކީ ނުވަތަ ނުހުރުމަކީ ތަފާތު އިންފެކްޝަންތަކަށް ހަށިގަނޑު ހުށަހެޅިގެން ދިއުމަށް ވަރަށް ބޮޑަށް މަގުފަހި ކުރުވާ ކަމެކެވެ.\n1.1 ހުންކޮށި ހުންނަތަން\n1.2 ހުންކޮށީގެ ބައްޓަން\n1.3 ހުންކޮށީގެ ސައިޒް\n1.4 ހުންކޮއްޓާއި ވިދިފައިވާ ހަށިގަނޑުގެ ބައިތައް\n2 ހުންކޮށްޓަށް ލޭފޯރުކޮށްދިނުން\n3 ހުންކޮށި އަދާކޮށްދޭ ވަޒީފާ\n3.1 ހަށިގަނޑު ބަލިތަކުން ދިފާޢުކުރުން\n3.2 ލޭގެ ސެލްތައް އުފެއްދުން\n3.3 ދުވަސްވީ ލޭގެ ސެލްތައް ނައްތާލުން\n3.4 ލޭ ގުދަންކުރުން\n4 ހުންކޮށީގެ ބަލިތައް\n5 ހުންކޮށި ނެގުން\n5.1 ހުންކޮށި ނަގަންޖެހޭ ބައެއް ޙާލަތްތައް\n5.2 ހުންކޮށި ނެގުމަށްފަހު ކުރިމަތިވެދާނެ ބައެއް ކަންތައްތައް\n6 ނަންދީފައިވާ ގޮތް\nހުންކޮށި ހުންނަތަން[އުނިއިތުރު ގެންނަވާ]\nހުންކޮށި ހުންނަނީ ހަށިގަނޑުގެ ވާތް ފަރާތުން ކުރިމަތިން އެއްއަރިމައްޗެއްގައެވެ. ހުންކޮށި ހުންނަނީ މައިދާގެ ފަންޑަސް އާއި، ޑައަފްރަމް އާއި ދެމެދުގައެވެ. ހުންކޮށީގެ އެންމެ ދިގު ނާރެސް ހުންނަނީ ވާތް ފަރާތުގެ 10 ވަނަ ކަށިގަނޑާއި (މޭމަތީގެ ކަށިތައް) އެއް ހަމައެއްގައެވެ.\nހުންކޮށީގެ ބައްޓަން[އުނިއިތުރު ގެންނަވާ]\nހުންކޮށި އިންނަނީ ވަރަށް ތަފާތު ގޮތަކަށެވެ. ހުންކޮށީގެ މެދުތެރެ (ހަށިގަނޑުގެ އެތެރެ) އާ ވީ ފަރާތުގެ ނިމުން ނުވަތަ ކޮޅު ހުންނަނީ ހިމަކޮށެވެ. އަރިމަތީ (ހަށިގަނޑުގެ އަރިމައްޗަށް)ވީ ފަރާތުގެ ނިމުން ހުންނަނީ ފުޅާކޮށެވެ. ހުންކޮށީގެ މަތީ ބޯޑަރުގައި އަރިމަތީ ފަރާތުން ނިމޭ ހިސާބުގައި ގޮށެއް ލެވިފައި އިދެއެވެ. އަދި މިގޮށުގެ ސަބަބުން ހުންކޮށިން ނިކުތުމެއް ނުވަތަ ޕްރޯޖެކްޝަން އެއް އުފެދިފައި އިދެއެވެ. މިއުފުލުމަށް ނުވަތަ ނުވަތަ ނިކުމެފައިވާ ނިކުތުމަށް ކިޔަނީ ހުންކޮށީގެ އޭންގަލް އެވެ. ހުންކޮށީގެ ތިރީ ބޯޑަރު ހުންނަނީ ވަށްކޮށް އަދި އޮމާންކޮށެވެ.\nހުންކޮށީގައި ދެކޮޅު، ދެބޯޑަރު އަދި ދެފަރާތް ވެއެވެ. އެއީ މެދުތެރެއާވީ ކޮޅު އަރިމައްޗާވީކޮޅު، ތިރީ ބޯޑަރު، މަތީ ބޯޑަރު، ޑައަފްރަމް އާއި ދިމާވާ ފަރާތް، އަދި އެތެރެހައްޓާ ކުރިމަތިވާ ފަރާތެވެ.\nހުންކޮށީގެ ސައިޒް[އުނިއިތުރު ގެންނަވާ]\nހުންކޮށީގެ ސައިޒަށް ބަލާއިރު އޭގެ ބޯމިނުގައި 1 އިންޗި، ފުޅާ މިނުގައި3އިންޗި، އަދި ދިގުމިނުގައި5އިންޗި ހުރެއެވެ. ހުންކޮށީގެ ބަރުދަނުގައި އެވްރެޖް ގޮތެއްގައި 150 ގްރާމް ހުރެއެވެ.\nހުންކޮއްޓާއި ވިދިފައިވާ ހަށިގަނޑުގެ ބައިތައް[އުނިއިތުރު ގެންނަވާ]\nހުންކޮށީގެ ދެފަރާތް ވެއެވެ. އެއީ ޑައަފްރަމް އާއި ޖެހިފައިވާ ފަރާތާއި އަދި އެތެރެހަށީގެ ގުނަވަންތަކުގައި ޖެހޭގޮތަށް އިންނަ ފަރާތެވެ. ޑައަފްރަމްއާއި ޖެހިފައިވާ ފަރާތް ހުންނަނީ އޮމާންކޮށެވެ. މި ފަރާތް ޖެހޭނީ ޑައަފްރަމް ގައެވެ. އެހެން ކަމުން ޑައަފްރަމް އަކީ ހުންކޮށި ވާތް ފަރާތު ފުއްޕާމޭ، 9،10، 11 ވަނަ ކަށިގަނޑު އަދި އެކަށިތަކުގެ ދޭތެރޭގައިވާ މަސްތަކާއި ވަކިކޮށްދޭ ހުރަހެކެވެ.\nއެތެރެހައްޓާއި ކުރިމަތިވާ ގޮތަށް އިންނަ ފަރާތް ހުންނަނީ ސީދާ އެތެރެހަށީގެ ގުނަވަންތަކުގައި ޖެހޭގޮތަށް އުފެދިފައެވެ. އެހެންކަމުން ހުންކޮށި ޖެހޭ ކޮންމެ ގުނަވަނަކަށް ހުންކޮށީގައި ޚާއްޞަ އަޑިކޮޅެއް ނުވަތަ އިމްޕްރެޝަން އެއް އުފެދިފައި ހުރެއެވެ. މިގޮތުން ހުންކޮށީގައި ޖެހިފައި ހުންނަ އެތެރެ ހަށީގެ ގުނަވަންތަކަކީ މައިދާ، ވާތު ގުރުދާ، ޗިސްމޭގެ ނިގޫ، އަދި ހުރަސް ފަލަ ގޮހޮރު އަދި ތިރިއަށްފައިބާ ފަލަ ގޮހޮރު ގުޅޭ ހިސާބުގެ ކަނެވެ. މިއިން ކޮންމެ ތަނެއް ހުންކޮށީގައި ޖެހިފައިވާ ތަނަށް ކުރިން ބުނި އިމްޕްރެޝަން އުފެދިފައި ހުރެއެވެ.\nހުންކޮށި ހިފެހެއްޓިފައި ހުންނަނީ އެތެރެހަށީގެ އެހެން ގުނަވަންތަކާއި ފާލަން އަޅައިދޭ އެއްސުން ތަކެއްގެ ސަބަބުންނެވެ. މިގޮތުން ހުންކޮށި އާއި ގުރުދާ ގުޅުވައިދޭ އެއްސުމަށް ކިޔަނީ ލިއެނޯ ރީނަލް ލިގަމެންޓް އެވެ. އަދި ހުންކޮށި އާއި މައިދާ ގުޅުވައިދޭ އެއްސުމަށް ކިޔަނީ ގެސްޓްރޯ ސްޕްލެނިކް ލިގަމެންޓް އެވެ.\nހުންކޮށްޓަށް ލޭފޯރުކޮށްދިނުން[އުނިއިތުރު ގެންނަވާ]\nހުންކޮށްޓަށް ލޭފޯރުވައިދެނީ ހުންކޮށި އާޓަރީ އަދި ހުންކޮށި ވެއިން އިންނެވެ. ހުންކޮށި އާޓަރީ އަކީ އެއޯޓާ އިން އުފެދިފައިވާ ސިލިއެކް ޓްރަންކް އިންނެވެ.\nހުންކޮށި އަދާކޮށްދޭ ވަޒީފާ[އުނިއިތުރު ގެންނަވާ]\nހަށިގަނޑު ބަލިތަކުން ދިފާޢުކުރުން[އުނިއިތުރު ގެންނަވާ]\nހަށިގަނޑު ތަފާތު ބަލިތަކުން ދިފާޢު ކުރުމުގައި ހުންކޮށި މުހިއްމު ދައުރެއް އަދާކުރެއެވެ. މިގޮތުން ބަލިތަކާއި ދެކޮޅަށް ހަނގުރާމަ ކުރާނެ ވަރަށް ގިނަ ބާވަތްތަކުގެ ސެލްތައް ހުންކޮށީގެ ތެރޭގައި އުފެދެއެވެ. މިގޮތުން ހުންކޮށިން އުފައްދާ ހަށިގަނޑުގެ ދިފާޢީ ނިޒާމްގައި ޝާމިލްވާ ސެލްތަކުގެ ތެރޭގައި މެކްރޯފޭޖް، ޕްލާޒްމާ ސެލް، ލިމްފަސައިޓް، ފަދަ ސެލްތައް ހިމެނެއެވެ. އެހެންކަމުން ހުންކޮށި ނަގާފައިވާނަމަ ބެކްޓީރިއާ ފަދަ ޖަރާސީމް ތަކުން ޖެހޭ ބަލިތަކަށް ފަސޭހައިން ހުށަހެޅި ހަށިގަނޑަށް ނުރައްކާ ކުރުވައެވެ.\nހުންކޮށީގެ ތެރޭގައި ލޭގެ ބައެއް ވައްތަރުގެ ސެލްތައް އުފައްދައެވެ. މިގޮތުން ކުޑަކުދިންގެ ހަށިގަނޑުގައި ހުންކޮށީގެ ތެރޭގައި ލޭގެ ރަތް ސެލް އުފައްދާއިރު، ބޮޑެތި މީހުންގެ ހަށިގަނޑުގައި ލޭގެ ހުދު ސެލް ގެ ވައްތަރެއް ކަމުގައިވާ ލިމްފަސައިޓް އުފައްދައެވެ. މީގެ އިތުރުން ބޮޑެތި މީހުންގެ ހަށިގަނޑުގައި ކަށީގެ މަދު ފިޔަވައި ލޭގެ ސެލްތައް އުފައްދާ މައިގަނޑު ތަނަކީ ވެސް ހުންކޮށި އެވެ.\nދުވަސްވީ ލޭގެ ސެލްތައް ނައްތާލުން[އުނިއިތުރު ގެންނަވާ]\nލޭގެ ތެރޭގައި ހުންނަ ދުވަސްވީ ލޭގެ ސެލްތައް ހުންކޮށީގައި ހުންނަ ބައެއް ވައްތަރުގެ ސެލްތަކުން ހަލާކުކޮށް ނައްތައިލައެވެ. ހުންކޮށީގެ މަސައްކަތް ހަލުވިވެ، ހުންކޮށިން މާގިނައިން ޕްލޭޓްލިޓް ތައް ހަލާކު ކުރަން ފަށައިފިނަމަ ލޭހިލުމުގެ ބައްޔެއް ކަމަށްވާ ތްރަމްބަސައިޓިކް ޕާޕިއުރާ ފެންމަތި ކުރުވައެވެ.\nލޭ ގުދަންކުރުން[އުނިއިތުރު ގެންނަވާ]\nހުންކޮއްޓާމެދު ބެލެވެނީ ލޭގެ އުފުލައިދޭ ރިޒާވަރެއްގެ ގޮތުގައެވެ. ސަބަބަކީ ހުންކޮށީގައިވާ ކުދިކުދި ހޮޅިތަކުގެ ތެރޭގައި ލޭ ގިނައަދަދަކަށް ޖަމާކޮށް ރައްކާކޮށްދޭތީ އެވެ. ލޭހިލުން ކުރިމަތިވުން ފަދަ ޙާލަތްތަކުގައި ހުންކޮއްޓަށް ބާރުފޯރުވާ ނާރު ހީވާގިވުމުން ހުންކޮށީގެ މަޑުމަސްތައް ކޮންޓްރެކްޓްވެ، މިދެންނެވި ކުދިކުދި ހޮޅިތަކުގައި ހުރި ލޭތައް ލޭގެ އާރުގެ ތެރެއަށް ފޮނުވާލައެވެ. ނަމަވެސް މިއީ އިންސާނުންނަށް މާބޭނުންތެރި ކަމަކަށް ނުވެއެވެ. އެއީ އިންސާނެއްގެ ހުންކޮށީގެ ގިނަވެގެން އެއްފަހަރާ ރައްކާކުރެވޭނީ އެންމެ 200 މިލިލީޓަރުގެ ލޭކަމަށްވާތީ އެވެ. އަދި ހުންކޮށީގެ ކެޕްސޫލް ކޮންޓްރެކްޓްވަނީ ވަރަށް ކުޑަކޮށް ވަރަށް މަޑުން ކަމަށްވާތީ އެވެ.\nހުންކޮށީގެ ބަލިތައް[އުނިއިތުރު ގެންނަވާ]\nހުންކޮށި ނެގުން[އުނިއިތުރު ގެންނަވާ]\nހުންކޮށި ނަގަންޖެހޭ ބައެއް ޙާލަތްތައް[އުނިއިތުރު ގެންނަވާ]\nހުންކޮށި ފަޅައިގެން ދިއުން\nއުފެދުމުގައި ޖެހިފައިހުރި ހިމަލިޓިކް އެނީމިޔާ\nއެހެން އޮޕަރޭޝަނެއްގެ ތެރޭގައި ހުންކޮށި ނެގުން\nހުންކޮށީގައި ސިސްޓް ނުވަތަ އެބްސެސް އުފެދުން\nހުންކޮށްޓަށް ކެންސަރު ޖެހުން\nހުންކޮށި ނެގުމަށްފަހު ކުރިމަތިވެދާނެ ބައެއް ކަންތައްތައް[އުނިއިތުރު ގެންނަވާ]\nހޮނޑުލުން އަދި އުކުޑި ކޮއްޓުން\nޑައަފްރަމްގެ ދަށުގައި ލޭޖަމާވުން\nއޮޕަރޭޝަންގެ ތެރޭގައި އެތެރެހަށީގެ އެހެން ގުނަވަނަކަށް ގެއްލުންވުން\nނަންދީފައިވާ ގޮތް[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 ޑިސެމްބަރު 2018، 17:55 ގައެވެ.


SunOnline: Hidhumathah burooeree bodu upgrade akahfahu, rangalhu kurumah dhanee masahkai kuramun: BML\nހިދުމަތަށް ބުރޫއެރީ ބޮޑު އަޕްގެރޭޑަކަށްފަހު، ރަނގަޅު ކުރުމަށް ދަނީ މަސައްކަތް ކުރަމުން: ބީއެމްއެލް\nމުއާވިޔަތު އަންވަރު 29 Nov 2021, 12:53\nބޭންކް އޮފް މޯލްޑިވްސް (ބީއެމްއެލް)އިން ބ. މާޅޮހުގައި ކޭޝް އޭޖެންޓް ބޭންކިންގެ ހިދުމަތް ތައާރަފްކުރުމުގެ ތެރެއިން -- ފޮޓޯ/ ބީއެމްއެލް\nބޭންކް އޮފް މޯލްޑިވްސް (ބީއެމްއެލް) ގެ އޮޕަރޭޝަން ރަނގަޅު ކުރުމަށާއި ސިސްޓަމް ތަކުގެ ސެކިއުރިޓީ ވަރުގަދަކުރުމަށް ބޮޑު އަޕްގްރޭޑިން މަސައްކަތެއް ކުރި ފަހުން, ހިދުމަތް މެދުކެނޑޭ މައްސަލަ ހައްލުކުރުމަށް މަސައްކަތް ކުރަމުންދާ ކަމަށް އެ ބޭންކުން ބުނެފިއެވެ.\nބީއެމްއެލްއިން ބުނީ, ކޯ ބޭންކިން ސިސްޓަމް އަޕްގްރޭޑް ކުރުމުގެ ބޮޑު މަސައްކަތް ނިންމާލާފައިވަނީ މި މަހުގެ 21 ވަނަ ދުވަހު ކަމަށާއި, އެއީ ވަރަށް ބޮޑު އަދި އެހާމެ އުނދަގޫ މަސައްކަތެއް ކަމަށެވެ.\nއެކަމުގެ ސަބަބުން ހިދުމަތްތައް މެދުކެނޑިގެން ދިޔުމަކީ ދުނިޔޭގެ ހުރިހާ ހިސާބެއްގައި ވެސް ކުރުމަތިވެދާނެ ކަމެއްކަން ފާހަގަކޮށް ބީއެމްއެލްއިން ބުނީ, ރާއްޖޭގައި ހިދުމަތް މެދުކެނޑިގެންދާނީ ކުޑަ މިންވަރަކަށް ކަމަށް އަންދާޒާ ކުރެވޭ ކަމަށެވެ.\nސިސްޓަމަށް ދިމާވެދާނެ ކަމަކަށް ތައްޔާރުވެ ބޭންކުން ވަނީ ކުރިޔާލާ ކަސްޓަމަރުންނަށް އެކަން އަންގާފައި ކަމަށް ވަނީ ބުނެފައެވެ. ނަމަވެސް އަޕްގްރޭޑްގެ މަސައްކަތަށްފަހު ދޭތެރެދޭތެރެއިން ސިސްޓަމްތައް މެދުކެނޑުމުގެ މައްސަލަ ދިމާވަމުންދާ ކަން ބީއެމްއެލްއިން ވަނީ ފާހަގަކޮށްފައެވެ.\n"ހިދުމަތަށް ބުރޫއަރައި، ކަސްޓަމަރުންނަށް ދިމާވަމުންދާ ދަތިތަކަށްޓަކައި ނިހާޔަތަށް މައާފަށް އެދެން," ބީއެމްއެލް އިން ބުންޏެވެ.\nބީއެމްއެލްއިން ދެމުން ގެންދާ ހިދުމަތްތަކުގެ ތެރެއިން އިންޓަނެޓް ބޭންކިންއަށް މައްސަލަ ދިމާވުމުން ވަރަށް ގިނަ ފަރާތްތަކަކުން އެކަމުގެ ޝަކުވާ ވަނީކޮށްފައެވެ. ހިދުމަތް މެދުކެނޑިފައި ހުރިއިރު އިންޓަނެޓް ބޭންކިން އެޕްލިކޭޝަނުން ބަލާއިރު އެކައުންޓުގައި ފައިސާ ހުރި ކަމަކަށް ނުދައްކައެވެ.\nއިންޓަނެޓް ބޭންކިންގެ އިތުރުން ހިދުމަތް މެދުކެނޑިފައިވާ ވަގުތުތަކުގައި ވިޔަފާރި ކުރުމުގައި ވެސް ބީއެމްއެލް ކާޑު މެދުވެރިކޮށް ފައިސާ ނުދެއްކޭގޮތް ވެއެވެ.


GMR massalaigai dhaulathah libunu gehlumu ge badhalu hoadhan masharaa kuranee | Mihaaru\nމާލިއްޔަތު ކޮމިޓީގެ ބައްދަލުވުން-- ފޮޓޯ: މިހާރު\nޖީއެމްއާރް މައްސަލައިގައި ދައުލަތަށް ލިބުނު ގެއްލުމުގެ ބަދަލު ހޯދަން މަޝްވަރާ ކުރަނީ\n02 ޑިސެމްބަރ 2019 - 15:54 15 comments\nޖީއެމްއާރް މައްސަލައިގައި ދައުލަތަށް ލިބުނު ގެއްލުމުގެ ބަދަލު ހޯދުމުގެ މައްސަލަ ބަލަން މާލިއްޔަތު ކޮމިޓީން މިއަދު ނިންމައިފި އެވެ.\nމާލިއްޔަތު ކޮމިޓީއަށް މައްސަލަ ހުށަހެޅުއްވީ ހަނިމާދޫ ދާއިރާގެ މެންބަރު އަބްދުލް ގަފޫރު އެވެ.\nއޭނާ ވިދާޅުވީ ޖީއެމްއާރް މައްސަލަ ބަލާ އިހުމާލުވާ މީހުންނަށް ފިޔަވަޅު އަޅަން ޖެހޭ ކަމަށެވެ. ގަފޫރުގެ ހުށައެޅުއްވުމަށް ތާއީދުކުރެއްވީ ވިލުފުށީގެ ދާއިރާގެ މެންބަރު ހަސަން އަފީފެވެ.\nވެލާނާ އިންޓަނޭޝަނަލް އެއާޕޯޓް ޖީއެމްއާރާ ހަވާލުކޮށްފައި އެމްޑީޕީގެ ސަރުކާރުގައި، ޖޫން 28، 2010 ގަ އެވެ. އެކަމަކު އޭރުގެ އިދިކޮޅު ޕާޓީ ޑީއާރުޕީގެ ކޮންޓްރޯލް އޮތް ރައްޔިތުންގެ މަޖިލިހާއި އިދިކޮޅު ސަޕޯޓަރުންގެ ދެކޮޅުވެރިކަން އަމާޒުވި އެއްބަސްވުން 2012 ގައި، ރައީސް މުހައްމަދު ވަހީދުގެ ސަރުކާރުން އުވާލި އެވެ.\nއޭގެ ފަހުން އެއާޕޯޓް ހިންގަމުން އަންނަނީ، ކުރިން ވެސް އެ އެއާޕޯޓް ހިންގި މޯލްޑިވްސް އެއާޕޯޓްސް ކޮމްޕެނީންނެވެ. މިހާރު އެ ކުންފުންޏަކީ ސަރުކާރުގެ އެންމެ ބޮޑު އަދި އެންމެ ފައިދާ ވެސް ބޮޑު ކުންފުންޏެވެ.\nއެގްރީމަންޓް ބާތިލްކުރުމުން ސިންގަޕޫރުގެ އާބިޓްރޭޝަނުން ނިންމީ ބަދަލެއްގެ ގޮތުން ޖީއެމްއާރަށް 271 މިލިއަން ޑޮލަރު (4.1 ބިލިއަން ރުފިޔާ) ދެއްކުމަށެވެ. އެ ފައިސާ ވަގުތުން، އޭރުގެ ރައީސް އަދި ފުރަތަމަ ދުވަހުން ފެށިިގެން ޖީއެމްއާރުގެ އެއްބަސްވުމާ ދެކޮޅުހެއްދެވި، އަބްދުﷲ ޔާމީންގެ ސަރުކާރުން ދެއްކި އެވެ.\nމިހާރުގެ ސަރުކާރުން ދީބާޖާ އަށާއި ނޫމަޑިއަށް ބޮޑު ބަދަލުތަކެއް ދިނުމުން އާންމުންގެ ފާޑުކިއުން ވަނީ އަމާޒުވެފަ އެވެ. އެ ބަދަލުތައް ދޭން ޖެހުނީ ކުރީގެ ސަރުކާރުތަކުން، އެ ދެ ކުންފުންޏާ އެކު ވީ އެއްބަސްވުންތައް، ތަފާތު ސަބަބުތަކާ ހެދި، އުވާލުމުންނެވެ.\nއިތުރު ލިޔުންތައް ޖީއެމްއާރު މަޖިލީހުގެ މާލިއްޔަތު ކޮމިޓީ


Buruni ah 7000 raagondi, lakka ehaa rufiya ge aamdhany eh! | Mihaaru\nބުރުނީ ގޮނޑުދޮށަށް ތިލަވި ރާގޮނޑިތައް ގުނުމުގެ މަސައްކަތް އެ ރަށު ރައްޔިތުން ކުރަނީ. މިހާތަނަށް 7000 އަށް ވުރެ ގިނަ ރާގޮނޑި ވަނީ ހިފާފައި. -- ފޮޓޯ: ބުރުނީ ފޭސްބުކް ޕޭޖް\nބުރުންޏަށް 7000 ރާގޮނޑި، ލައްކައެއްހާ ރުފިޔާގެ އާމްދަނީއެއް!\n24 މެއި 2016 - 18:45\nހުޅަނގު މޫސުމާ ދިމާކޮށް ބުރުނީ ފަޅަށް ރާގޮނޑި ތިލަވާން ފެށީ މިދިޔަ ހަފުތާ އިން ފެށިގެންނެވެ. އެ ރަށު ރައްޔިތުން ބުނީ ރާގޮނޑިތައް އާންމު ގޮތެއްގައި ތިލަވަނީ ހަވީރު ވަގުތު ކަމަށާއި އިއްޔެ އެކަނިވެސް ދާ ޖަހައިގެން 376 ރާގޮނޑި ހިފި ކަމަށެވެ.\nބުރުނީ ކައުންސިލް މެމްބަރު ހަސަން ޒަރީރު ވިދާޅުވީ ކޮންމެ ދުވަހަކު ހިފާ ރާގޮނޑިތައް ހަމަހަމަ އުސޫލެއްގެ މަތިން އެ ރަށުގައި ދިރިއުޅޭ ރައްޔިތުންނަށް ބަހަމުންދާ ކަމަށެވެ.\nބުރުނީ ރައްޔިތުން ހިފި ރާގޮނޑިތައް ގުނުމުގެ މަސައްކަތް ބަޔަކު ކުރަނީ. އެ ރަށުގެ ރައްޔިތުން އިއްޔެ އެކަނި ވެސް 300 އަށް ވުރެ ގިނަ ރާގޮނޑި ހިފި. - ފޮޓޯ: ބުރުނީ ފޭސްބުކް ޕޭޖް\n"ރަށުގައި އުޅޭ ހުރިހާ އެންމެންނަށް ބޮލަކަށް ބަހާލަނީ ވަކި ވަރެއް. އެ ގެއަކުން ތައްޔާރުކުރާ އެއްޗެއް މާލެ އަށް ބޭރުކޮށް އާމްދަނީ ހޯދާނީ. ރިހާކުރު ހެދުމާއި މަސް ކެއްކުމާއި މަސް ހިއްކުން ފަދަ ކަންކަން ކުރާނީ،" ޒަރީރު ވިދާޅުވި އެވެ.\nޒަރީރު ވިދާޅުވި ގޮތުގައި އެއް ދުވަހުގެ ތެރޭގައި އެ ރަށަށް ތިލަވި 2500 އަށް ވުރެ ގިނަ ރާގޮނޑި ހިފި އެވެ. އެއީ މީހަކަށް ހަތަކަށް ވުރެ ގިނަ ރާގޮނޑި އެވެ. އަދި މިހާތަނަށް އައިއިރު ޖުމްލަ 7000 އަށް ވުރެ ގިނަ ރާގޮނޑި ހިފާފައިވާ ކަމަށް އޭނާ ވިދާޅުވި އެވެ.\nބުރުނީގައި ދިރިއުޅޭ ދެ ކުއްޖަކު ފަޅުތެރެއަށް ތިލަވި ރާގޮނޑިތަކެއް ހިފައިގެން. ކުދިބޮޑު ހުރިހާ ރައްޔިތުން ދަނީ މަސް ހިފުމުގައި ބައިވެރިވަމުން. - ފޮޓޯ: ބުރުނީ ފޭސްބުކް ޕޭޖް\nބުރުނީ ރައްޔިތުން ސިފަ ކުރާ ގޮތުގައި އެ ރަށަށް ރާގޮނޑި ތިލަވުމަކީ ރައްޔިތުންނަށް ލިބޭ ބޮޑު ރޯއްޖެކެވެ. ރައްޔިތުންގެ މެދުގައި އެކުވެރިކަން ދަމަހައްޓައިދޭ ކަމެކެވެ.\nޒަރީރު ވިދާޅުވީ ރާގޮނޑިތައް ހިފުމުގައި ރައްޔިތުންގެ އެއްބާރުލުން ލިބުމަކީ އިޖުތިމާއީ ރޫހު އާލާވެގެން ދާ ކަމެއް ކަމަށެވެ.\nބުރުނީގައި 350 އަށް ވުރެ ގިނަ މީހުން ދިރިއުޅެމުންދެ އެވެ.\nބުރުނީގެ ކުދިބޮޑު ރައްޔިތުން ރާގޮނޑި ހިފުމުގައި ހަރަކާތްތެރިވަނީ. ވީޑީއޯ: ބުރުނީ ފޭސްބުކް ޕޭޖް\nއިތުރު ލިޔުންތައް މަސްވެރިން މަހުގެ އުފެއްދުންތައް މަސް މަސްވެރިކަން ތ. ބުރުނި\nމަހުގެ އެކްސްޕޯޓް 12 ޕަސެންޓް ދަށަށް


Deepika Adhi Alia Aai Ves Onnanee Gaaiy Gulhumeh Kamah Katrina Bunefi\nކެޓްރީނާ އާއި އާލިއާ އަދި ދީޕިކާ--\n11 ނޮވެންބަރ 20180ކޮމެންޓް\nދީޕިކާ އަދި އާލިއާ އާއި ވެސް އޮންނަނީ ގާތް ގުޅުމެއްކަމަށް ކެޓްރީނާ ބުނެފި\nމަޝްހޫރު ބަތަލާ ދީޕިކާ ޕަޑުކޯނާއި އާލިއާ ބަޓާއި ވެސް އޮންނަނީ ވަރަށް ގާތް ގުޅުމެއްކަމަށް ބޮލީވުޑުގެ ބަތަލު ރަންބީރު ކަޕޫރުގެ ކުރީގެ ލޯބިވެރިޔާ ކެޓްރީނާ ކައިފު ބުނެފިއެވެ.\nރަންބީރުގެ ކުރީގެ ލޯބިވެރިއެއްކަމަށްވާ ދީޕިކާ އާއި އަދި އޭނާގެ މިހާރުގެ ލޯބިވެރިޔާ އާލިއާ މެދު ގާތް ގުޅުމެއް އޮންނަކަން ކެޓްރީނާ ހާމަކޮށްފައިމިވަނީ ކަރަން ޖޯހަރު ހުށަހަޅާ "ކޮފީ ވިތު ކަރަން" ސީޒަން ހައެއްގައެވެ.\nމިއަހަރުގެ ކުރީކޮޅު ރަންބީރާއި އާލިއާ ލޯބީގެ ގޮތުން ގުޅުމުން ކެޓްރީނާގެ އާއި އާލިއާގެ މެދުގައި އޮތް ގާތް ރަހުމަތްތެރިކަމަށް ވަރަށް ބޮޑަށް އަސަރުކޮށްފައިވާކަމަށް ހަބަރުތައް ބުނިނަމަވެސް ކެޓްރީނާ ބުނީ އޭނާ އާއި އާލިއާ އެއްތަން ވުމުން އޮންނަނީ މަޖާ ނެގުންކަމަށާއި އަދި އާލިއާ އާއެކު އުޅޭ ވަގުތު ވަރަށް ހިތްހަމަޖެހޭކަމަށެވެ.\nމީގެއިތުރުން ކެޓްރީނާ ވަނީ އޭނާ އާއި ދީޕިކާ އާއި ދެމެދު ވެސް ވަރަށް ވަރުގަދަ ގުޅުމެއް އޮންނަކަމަށް ބުނެފައެވެ. އެއް ޖިމަކަށް ގޮސް ދެމީހުން ގޮސް ހަދާއިރު ކަރަން ވަނީ މިސީޒަން ފެށުމުގެ ގޮތުން ދީޕިކާ އާއި އާލިއާ ޝޯގައި ބައިވެރިވުމުން ވެސް ކެޓްރީނާ އާއި ގުޅޭގޮތުން ސުވާލުކޮށްފައެވެ. އެގޮތުން ދީޕިކާ ބުނީ ކޮންމެ ދުވަހަކު ގުޅާއި ނުހެދިނަމަވެސް ކެޓްރީނާ އާއި އޭނާ އެކުގައި އުޅުމަށް ވަރަށް ކޮމްފޯޓަބަލް ކަމަށެވެ.\nކޮފީ ވިތު ކަރަންގައި ކެޓްރީނާ ބައިވެރިވެފައިވަނީ ވަރުން ދާވަންއާއެކުއެވެ. އެޝޯއަކީ ސްޓާ ވޯލްޑް އަދި ސްޓާ ޕްލަސް އިން ދައްކަމުން އަންނަ މުނިފޫހިފިލުވުމުގެ ވާހަކަތަކެއް ހިމެނޭ ޝޯއެކެވެ. މަޝްހޫރު ފަރާތްތައް މެހެމާނެއްގެ ގޮތުގައި ޝޯގައި ހާއްސަ ތިން ސެގްމެންޓެއް ހިމެނެއެވެ. އެތިން ސެގްމަންޓަކީ މެހެމާނުންގެ މެދުގައި ވެސް ވަރަށް ފޯރިއާއެކު ކުރިއަށްދާ ތިން ސެގްމަންޓެވެ. އެ ޝޯ ދައްކަން ފަށާފައިވަނީ މީގެ 14 އަހަރު ކުރިންނެވެ.\nދީޕިކާ ބޮލީވުޑް މުނިފޫހިފިލުވުން ކެޓްރީނާ ކައިފް އާލިއާ ބަޓް


Gudhus ge hulhangakee Israel ge verirah kamah Australia in balaigenfi\nގުދުސްގެ ހުޅަނގަކީ އިޒްރޭލުގެ ވެރިރަށް ކަމަށް އޮސްޓްރޭލިއާއިން ބަލައިގެންފި\nއިޒްރޭލުން ދަނީ ގުދުސްގައި ޔަހޫދީން އާބާދުކޮށް، އެތަނުގައިވާ މުސްލިމުންގެ މުގައްދަސް ތަންތަނަށް ގެއްލުން ދެމުންނެވެ. -- ފޮޓޯ: ރޮއިޓާސް\nކެންބަރާ (ޑިސެމްބަރު 15) - މާތްވެގެންވާ ގުދުސްގެ ހުޅަނަގަކީ އިޒްރޭލުގެ ވެރިރަށުގެ ގޮތުގައި ބަލައިގަންނަން އޮސްޓްރޭލިއާ ސަރުކާރުން ނިންމާފައިވާ ކަމަށް، އެ ގައުމުގެ ބޮޑު ވަޒީރު ސްކޮޓް މޮރިސަން މިއަދު އިއުލާނު ކުރައްވައިފި އެވެ.\nނަމަވެސް، ތެލްއަވީވްގައި މިހާރު ހުރި އޮސްޓްރޭލިއާ އެމްބަސީ ގުދުސަށް ބަދަލުކުރާނީ، ސުލްހައިގެ އެއްބަސްވުމަކަށް އާދެވުމުން ކަމުގައި ވެސް މޮރިސަން ވަނީ ވިދާޅުވެފަ އެވެ.\nމޮރިސަން އިތުރަށް ވިދާޅުވި ގޮތުގައި، އިރުމަތީ ގުދުސްއަކީ ފަލަސްތީނުގެ ވެރިރަށުގެ ގޮތުގައި ކަނޑައަޅަން ފަލަސްތީނުގެ ރައްޔިތުން ކުރަމުންދާ އުއްމީދަށް ވެސް އޮސްޓްރޭލިއާ ސަރުކާރުން ތާއީދުކުރާކަމަށެވެ.\nމިދިޔަ އަހަރު، އިޒްރޭލުގެ ވެރިރަށަކީ ގުދުސް ކަމަށް އެމެރިކާގެ ރައީސް ޑޮނަލްޑް ޓްރަމްޕް ބަލައިގަތުމާއެކު، މުޅި ދުނިޔޭގެ ފާޑިކިޔުން އަމާޒުވި އެވެ. ނަމަވެސް، އެ ފާޑުކިޔުންތަކަށް ބީރުކަންފަތެއް ދެއްވައި، ޓްރަމްޕް ވަނީ ތެލްއަވީވްގައި ހުންނަ އެމެރިކާ އެމްބަސީ ގުދުސަށް މިދިޔަ މެއި މަހު ބަދަލުކުރައްވައިފަ އެވެ.\nފަލަސްތީން އިޒްރޭލް މެދު އިރުމަތި + ގުދުސް އޮސްޓްރޭލިއާ


Pakistan hingumakee cricket mubaaraatheh kulhumahvureh undhagoo kameh!\nޕާކިސްތާންގެ ޕްރައިމް މިނިސްޓަރު އިމްރާން ޚާން\nޕާކިސްތާން ހިންގުމަކީ ކްރިކެޓް މުބާރާތެއްގައި ކުޅުމަށް ވުރެން އުނދަގޫކަމެއް!\n26 މާރޗް 2020 - 11:37:55\nކްރިކެޓް ކުޅުންތެރިއަކު ސަރުކާރު ހިންގަން ހަވާލުވިއަސް ދަނޑުމަތީގައި އޭނާ ގެންގުޅުނު ބައެއް އާދަތައް ދޫކޮށްލަން އޭނާއަށް އުނދަގޫ ވެދާނެއެވެ. ޕާކިސްތާންގެ ބޮޑު ވަޒީރު އިމްރާން ޚާންގެ ހާލުވެސް ހަމަ މިފަދައެވެ. ފާޑުކިޔާ މީހުން ދެކޭ ގޮތުގައި އޭނާއަށް ހީވެ ވަޑައިގަންނަވަނީ އަދިވެސް ދަނޑުމަތީގައި އުޅެވޭހެންނެވެ.\nބެޓްސްމަންއެއްގެ ގޮތުގައި އޭނާ އުޅުއްވީ ދެ ވިކެޓް ދޭތެރޭ ދުވުމުގައެވެ. ބޯޅަ އުކުންތެރިއެއްގެ ގޮތުގައި ދެ ފަރާތު ވިކެޓުން ކުރެ ކޮންމެ ފަރާތަކުންވެސް އޭނާއަށް ބޯޅަ އުކެއެވެ. އިމްރާން ޚާން ސަރުކާރު ހިންގަން އުޅުއްވަނީވެސް ހަމަ މިފަދައިންނެވެ. ކޮންމެ ކޮޅެއްވެސް އޭނާއަށް ވަރިހަމައެވެ. އެހެންވެ، އޭނާގެ ބައެއް ނިންމުންތައް ބާތިލުކޮށް އަނެއް ބައި ނިންމުންތައް އަލުން މުރާޖައާކޮށް ހެދުމުން ފާޑުކިޔުންތެރިން ބުނަނީ ހަމަ ދަނޑުމަތީގައި ދެކޮޅުން ބޯޅަ އުއްކަވައި އުޅުއްވި ގޮތް އަދިވެސް ޚާން ޕްރެކްޓިސް ކުރައްވަނީ ކަމުގައެވެ.\nޚާންގެ އިކޮނޮމިކް އެޑްވައިޒަރެއްގެ މަގާމަށް ޑރ. އާތިޤް މިޔާ ހަމަޖެއްސެވިއެވެ. އޭނާއަކީ އަހްމަދީ ގާދިޔާނީ މުސްލިމެއްކަން ކުއްލިއަކަށް ޚާންއަށް އެނގިވަޑައިގަތުމުން އޭނާ މަގާމުން ދުރުކޮށްލެއްވީއެވެ. އަހްމަދީންނަކީ ޕާކިސްތާންގައި މުސްލިމުން ކަމުގައި ބަލާ ބައެއް ނޫނެވެ.\nޚާންގެ މިފަދަ ކަންކަން ގިނަވުމުން، އަމިއްލަ ދިފާއުގައި ޚާންއަށް ވާހަކަ ދައްކަވަން މަޖުބޫރުވިއެވެ. ޚާން ވިދާޅުވާ ގޮތުގައި ގައުމީ މަސްލަހަތަށްޓަކައި ބައެއް ފަހަރަށް އަމިއްލަ ނިންމުންތައް މުރާޖައާ ނުކުރާ ލީޑަރަކީ ލީޑަރެއް ނޫނެވެ. މިވާހަކަ މަޖާވި މީހަކު ނުފެނެއެވެ. އަދި ޚާންގެ މިފަދަ މުރާޖައާ ކުރުންތަކުން ޕާކިސްތާނަށް ވީފައިދާއެއްވެސް ފެންނާކަށެއް ނެތެވެ.\nވިހި މަސްދުވަސްވަންދެން ވެރިކަމުގައި ހުންނެވުމަށްފަހު ޚާންގެ ކާމިޔާބީތައްވެސް ބަލާލަން ޖެހެއެވެ. އޭނާ ކޮރަޕްޝަންއާ ބެހޭ ގޮތުން ވާހަކަ ދައްކަވައެވެ. އަދި ދެކޮޅުވެރިންގެ ކޮރަޕްޝަންގެ މައްސަލަތައް ބެލުމަށް އަވަސްވެގަންނަވައެވެ. ގާތް މީހުންގެ ކޮރަޕްޝަނަށް ފަސް އަޅުއްވައެވެ. ފާޑު ކިޔާ މީޑިއާއަށް ނޭވާލާން ދަތިވާ މިންވަރަށް ގަވާއިދުތައް ހަރުކަށި ކުރައްވައެވެ. ހުރިހައި ދިމާއަކުންވެސް އޭނާގެ ސަރުކާރާ ދެކޮޅަށް ނުބައި ރޭވުންތައް އޭނާއަށް ފެނިވަޑައިގަންނައެވެ. އިދިކޮޅު މީހުންގެ އަނގަ ބަންދުކޮށްލަން މަސައްކަތް ކުރައްވައެވެ.\nޚާން ވަނީ އޭނާގެ މަންމަގެ ހަނދާނުގައި ކެންސަރުގެ ހަސްފަތާލެއް ބިނާކުރައްވާފައެވެ. މި ހަސްފަތާލު ހެދުމަށް ފައިސާ ހޯއްދެވުމަށް އޭނާ ކުރެއްވި މަސައްކަތުން ފަންޑް ހޯދުމަށް ރަނގަޅު ތަޖުރިބާއެއް ލިބިވަޑައިގަތެވެ. ފާޑުކިޔާ މީހުން ދެކެނީ ޚާންއަކީ ފަންޑް ހޯއްދެވުމުގައި ވަރަށް ކުޅަދާނަ ބޭފުޅެއް ކަމަށެވެ. ނަމަވެސް ޕާކިސްތާންގެ ދަރަނި ދެއްކުމުގައި އެހާ ކުޅަދާނަކަމެއް އޭނާގެ ކިބައިން ފެންނާން ނެތްކަމަށެވެ.\nއަހަރެއްގެ ތެރޭގައި ޚާން ވަނީ 16 ބިލިއަން ޑޮލަރު ޕާކިސްތާނަށް ދަރަނީގެ ގޮތުގައި ހޯއްދަވައި ދުވަހަކުވެސް ޕާކިސްތާން ދަރަނިވެރި ނުވާ މިންވަރަށް ދަރަނިވެރި ކޮށްދެއްވާފައެވެ. މިއީ ޕާކިސްތާންގެ ތާރީހުގައިވެސް މިގޮތަށް ހިނގައިދިޔަ ފުރަތަމަ ފަހަރެވެ. ބެއިޖިންއަށް އޭނާ މިދިޔަ އަހަރު ކުރެއްވި ދަތުރާ ދިމާކޮށް، ނޫސްވެރިން ސިފަ ކުރި ގޮތުގައި ޚާނަކީ، ސަލާންޖަހަން ކުޅަދާނަ ޓީމް ކެޕްޓަނެކެވެ.\nކެޕްޓަން ޚާންއަކީ ސަރުކާރު ހިންގުމުގެ މައިދާނުގައި އެހާ ރަނގަޅު ކެޕްޓަނެއްކަމަކަށް މީހުނެއް ނުދެއެކެވެ. ކެޕްޓަނަކީ ދަނޑުމަތީގައި ގަދަޔަށް ދާހިއްލައިގެން ޓީމުގެ ހިތްވަރަށް މަސައްކަތް ކުރަން ޖެހޭ މީހެކެވެ. ބޮޑު ވަޒީރުކަމުގައި ޚާން ހޭފުޅު ލައްވަވަނީ ލަހުންނެވެ. އޮފީހަށް ވަޑައިގަންނަވަނީ މެންދުރުގެ ވަގުތުގައެވެ. އޮފީހުން އެނބުރި ވަޑައިގަންނަވަނީ ހަވީރުގެ ސައިފޮދަށް ފަހުއެވެ. ބުއްޓޫމެންނާއި ޝަރީފްއާއި މުޝައްރަފްގެ ފަރާތްތަކުން ފެނިގެންދިޔަ މުރާލިކަމާއި ހަރަކާތްތެރިކަމެއް ޚާންގެ ފަރާތުން ނުފެންނާތީ މީހުން ސުވާލުކުރެއެވެ.\nޚާންގެ ބައްދަލުވުންތައް ސިފަކޮށްދެމުން ޑޯން ނޫހުގައި 20 ފެބްރުއަރީ 2020ގައި ފަހުދު ހުސައިން ލިޔުނެވެ.\n"ކަންކަން ނުނިންމޭ ދިގު ބައްދަލުވުންތަކެކެވެ. ނިންމާ މަދުކަމެއްވެސް ލިޔެފައެއް ނުހުރެއެވެ. އެހެންވެ ރެކޯޑަށްޓަކައި ހަނދާނެއްވެސް ނުހުރެއެވެ. ކަންކަމުގެ ފޮލޯއަޕެއްވެސް ނުބެލެހެއްޓެއެވެ. ބޮޑު ވަޒީރުގެ އަގުހުރި ވަގުތުން މަސްއޫލުވެރިންނަށް ދެއްވާ އެޕޮއިންޓްމެންޓްތަކުގެ އަގެއް ނުހުރެއެވެ. ހުސްވާހަކައެވެ. އަދި ބޮޑު ވަޒީރަށް އިއްވާ ޚުލާސާތަކާއި ދަންނަވާ ވާހަކަތައް ބޮލަކަށް ނަގައެއް ނުގަނެވެއެވެ. މިހުރިހައި ކަމަކީ ބޮޑު ވަޒީރު އޮފީހުގެ މަސައްކަތުގެ އާދަކާދަތައް މިހާރު އޮންނަ ގޮތެވެ."\nޚާންގެ ޕާޓީ މީހުންނަށް އޭނާ ވަނީ އެމީހުންގެ ކައްޕިތާނެވެ. އެހެންވެ، އޭނާގެ ދިފާއުގައި ޕާޓީ މީހުން ބުނަނީ ޚާންއަކީ، ޕޮލިސީ މީހެއް ނޫންކަމުގައެވެ. އޭނާއަކީ ނަތީޖާ ހިޔާލަށް ގެންނަން ބޭނުންވާ ބޮޑު މަންޒަރު ދެކެން ބޭނުންފުޅުވާ ބޭފުޅެއް ކަމުގައެވެ. ކޮންމެ ސިފައަކުން ޚާން ސިފަކުރިކަމުގައިވިއަސް ހަގީގަތް ވާނީ ހަގީގަތަށެވެ. މިފަދަ ވެރިޔަކަށް ސަރުކާރެއްގެ މަސައްކަތް ރާވަމުން، އެތައް މިލިއަން މީހުންގެ އާބާދީއެއްގެ ކަންކަން ހަމަޖައްސަމުން ބިލިއަން ރުޕީސްގެ އިގްތިސާދެއް ނަގައި ކޮއްޅަށް ޖެއްސޭނީ ކިހިނެއް ބާވައެވެ؟\nކޯޓުގައި ރަސޫލުކަމަށް ދައުވާ ކުރިކަމުގެ ތުހުމަތުގައި މީހަކު ގަޔަށް ބަޑި ޖަހައިފި


SunOnline: Huifilandaa nagan moodhah feybi zuvaanaku gelligen hoadhan fashaifi\nކޯސްޓްގާޑުގެ އުޅަނދެއް -- ފޮޓޯ/ އެމްއެންޑީއެފް\nހުއިފިލަނޑާ ނަގަަން މޫދަށް ފޭބި ޒުވާނަކު ގެއްލިގެން ހޯދަން ފަށައިފި\nއދ. ހުރުއެޅި ނަމަކަށް ކިޔާ ފަޅުރަށެއްގެ ކައިރިއަށް ހުއިފިލަނޑާ ނަގަން ފޭބި މީހަކު ގެއްލިގެން، އޭނާ ހޯދުމުގެ މަސައްކަތް އެމްއެންޑީއެފް ކޯސްޓްގާޑުން ފަށައިފި އެވެ.\nއެ ހާދިސާގައި ގެއްލިގެން ހޯދަމުން ދަނީ ށ. ޅައިމަގު، އެވަރެސްޓް، އުމުރުން، 23، އަހަރުގެ އަޙްމަދު ޖައިލަމެވެ.\nމިއަދު ހަވީރު 3:45ގައި އޭނާ ގެއްލިގެން އެމްއެންޑީއެފްގެ މެރިޓައިމް ރެސްކިޔު ކޯޑިނޭޝަން ސެންޓަރަށް ރިޕޯޓު ކުރުމާ ގުޅިގެން އެމްއެންޑީއެފް ކޯސްޓްގާޑް އެ ސަރަހައްދުގައި ހަރަކާތްރެތިވަމުންދާ ކަމަށް ސިފައިން ބުންޏެވެ. ނަމަވެސް އަދިވެސް އޭނާ ނުފެނެއެވެ.\nރ. ދުވާފަރު "މަންފާ" ނަމަކަށް ކިޔާ ދޯނި މިއަދު ހުއިފިލަނޑާ ނަގަން ގޮސް އުޅުނީ ނުވަ މީހުންނާއެކުއެވެ. އެ ދޯނިން އެ ސަރަހައްދަށް ހުއިފިލަނޑާ ނަގަން ފޭބި ތިން މީހުންގެ ތެރޭގައި ހިމެނޭ އަހުމަދު ޖައިލަމް ފީނަން ފޭބިކަމަށް ވަނީ، މެނދުރުފަހު 1:15 ހާއިރު އެވެ. އަދި ޑައިވިންއަށް ފޭބީ މެންދުރު 14:00 ގައި މައްޗަށް އަރާ ގޮތަށް ކަމަށް އެ ދޯނިން މަޢުލޫމާތު ދީފައި ވެއެވެ.\nއެމްއެންޑީއެފް އިން ބުނީ ޖައިލަމް ހޯދުމުގެ މަސަތްކަތް ފެށީ، އޭނާއާއެކު ފީނަން ފޭބި ދެ މީހުން މައްޗަށް އެރިއިރު ވެސް، އޭނާގެ ހަބަރެއް ނުވުމުން ކަމަށެވެ.\nޑައިވިންއަށް ފޭބިއިރު، އަޙްމަދު ޖައިލަމް ލައިގެން ހުރީ ކަޅުކުލައިގެ ވެޓް ސޫޓަކާއި އަދި ކަޅުކުލައިގެ ބީސީޑީ (ޑައިވިންގ ޖެކެޓް) އެކެވެ. އަދި ހުދުކުލައިގެ ފިންސަކަށް އަރާފައި ހުރި އިރު، އަޅައިގެންހުރީ ކަޅު ކުލައިގެ މޫނުމައްޗެކެވެ. މީގެ އިތުރުން އޭނާގެ އިސްކޮޅުގައި ފަސްފޫޓް ހަ އިންޗި ހުންނާނެ ކަމަށާއި ފީނަން ފޭބިއިރު ޖައިލަމްގެ އަތުގައި ރަތް ކުލައިގެ ބެލޫނެއް ވާނެ ކަމަށް އެމްއެންޑީއެފުން ބުންޏެވެ.\nޖައިލަމް ހޯދުމުގެ މަސައްކަތް އަދިވެސް ކުރަމުންދާތީ އެ ސަރަހައްދުން ދަތުރުކުރާ އުޅަނދުފަހަރުން ވެސް އެކަން ބަލައިދިނުމަށް އެމްއެންޑީއެފުން ވަނީ އިލްތިމާސްކޮށްފަ އެވެ. އަދި އެއްވެސް ފަރާތަކުން ޖައިލަމާ ބެހޭ މައުލޫމާތެއް ލިބިފައިވާނަމަ އެކަން އެފަރާތަށް އެންގުމަށް ވެސް ވަނީ އެދިފަ އެވެ.\nކަނޑުމަތީގެ ހާދިސާ ރ. ދުވާފަރު\nގެއްލިގެން ހޯދަމުންދާ ކުއްޖެއްގެ ޓީޝާޓެއް ފެނިއްޖެ3ދުވަސް 13 ގަޑި ކުރިން\nމުދާ އުފުލާ ދޯންޏެއް ދިޔަވެ އަޑިއަށް ހިނގައްޖެ3ދުވަސް 14 ގަޑި ކުރިން\nއައްޑޫ ސިޓީ ހިތަދޫ ފުއްޓަރު ފަރާތަށް މޫދަށް ދިޔަ ދެ ކުއްޖަކު ގެއްލިގެން ހޯދަން ފަށައިފި3ދުވަސް 10 ގަޑި ކުރިން\nލޯންޗު އެކްސިޑެންޓުގައި ގެއްލުނު މީހާގެ ހަށިގަނޑު ފެނިއްޖެ5ދުވަސް 13 ގަޑި ކުރިން\nޒުވާނެއްގެ މެޔަށް ތޮޅިއެއް ހެރި ނޭވާލާން އުނދަގޫވެއްޖެ5ދުވަސް 29 ސިކުންތު ކުރިން


ރާއްޖޭގެ އިގްތިސާދީ އަދި އިޖްތިމާއީ ތަރައްޤީއަށް ޖަޕާނުން ވެދޭ އެހީތެރިކަމުގެ ދަށުން 68،750،000 ރުފިޔާގެ ހިލޭ އެހީ ރާއްޖެއަށް ދިނުމުގެ އެއްބަސްވުމުގައި މިއަދު ސޮއިކޮށްފިއެވެ.\nމިއަދު ފޮރިން މިނިސްޓްރީގައި އޮތް ރަސްމިއްޔާތެއްގައި މި އެއްބަސްވުމުގައި ސޮއިކުރެއްވީ ޚާރިޖީ ވަޒީރު އަބްދުﷲ ޝާހިދުއާއި، ޖަޕާނުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީއެވެ.\nޖަޕާން ސަރުކާރުގެ މި އެހީ ބޭނުން ކުރުމަށް ހަމަޖެހިފައިވަނީ ރާއްޖޭގެ ބޯޑަރު ބެލެހެއްޓުން އިތުރަށް ހަރުދަނާކުރުމަށާއި ޓެރަރިޒަމާ ދެކޮޅަށް މަސައްކަތްކުރުމަށް މޯލްޑިވްސް ކަސްޓަމްސް ސަރވިސްއާއި މޯލްޑިވްސް އިމިގްރޭޝަންގެ ގާބިލްކަން އިތުރުކުރުމަށެވެ. މި އެހީގެ ދަށުން ކަސްޓަމްސް އަދި އިމިގްރޭޝަނަށް ބޭނުންވާ ފޭޝަލް ރިކޮގްނިޝަން ސިސްޓަމް، މޮބައިލް އެކްސް-ރޭ، ސައްހަ ނޫން ފައިސާގެ ނޫޓު ދެނެގަންނަ މެޝިން، ސްޕެޝަލް ލުމިނެސެންޓް މައިކްރޯސްކޯޕް، ސްޕީޑް ބޯޓް އަދި ވެހިކަލް ހޯދުމަށް ވަނީ ހަމަޖެހިފައެވެ.\nއެއްބަސްވުމުގައި ސޮއިކުރެއްވުމުގެ ރަސްމިއްޔާތުގައި ވާހަކަ ދައްކަވަމުން މިނިސްޓަރ ޝާހިދު ވިދާޅުވީ މި އެހީއަކީ ޖަޕާނުން ރާއްޖެއަށް އަބަދުވެސް ވެދެމުން އަންނަ ދީލަތި އެހީތެރިކަމުގެ މިސާލެއްކަމަށެވެ. އަދި ޓެރަރިޒަމާ ދެކޮޅަށް މަސައްކަތްކުރުމާ، ބޯޑަރު ބެލެހެއްޓުން ހަރުދަނާކުރުމުގައި ދެޤައުމު ގުޅިގެން މަސައްކަތްކުރުމާ ބެހޭ ގޮތުން މިދިޔަ އަހަރުގެ އޮކްޓޯބަރު މަހު ރައީސުލްޖުމްހޫރިއްޔާ އިބްރާހިމް މުހައްމަދު ސާލިޙް ޖަޕާނަށް ކުރެއްވި ފުރަމާނަ ދަތުރުފުޅުގައި މަޝްވަރާކުރައްވާފައިވާއިރު، މިއީ އެމަޝްވަރާތަކުގެ އަލީގައި ނިކުތް ނަތީޖާއެއްކަން ފާހަގަކުރެއްވިއެވެ.\nމިމަހުގެ ކުރީކޮޅުވެސް ޖަޕާން ސަރުކާރުން ވަނީ ޔުނިސެފް މެދުވެރިކޮށް 5،346،600 ރުފިޔާ އަދި ރެޑް ކްރެސެންޓް މެދުވެރިކޮށް 2،775،000 ރުފިޔާގެ ހިލޭ އެހީވެސް ރާއްޖެއަށް ދީފައެވެ. އަދި މިއަދު، ޔޫ.އެން.ޑީ.ޕީ މެދުވެރިކޮށް ރާއްޖެއަށް 21.7 މިލިއަން ރުފިޔާގެ ހިލޭ އެހީވެސް ޖަޕާނުން ވަނީ ދީފައެވެ.


Advertorial: Dhivehinge medhugai nann mash'hooru Castrol! - One Online\nދިވެހިންގެ މެދުގައި ނަން މަޝްހޫރު ކާސްޓްރޯލް!\n"ކާސްޓްރޯލް" މި ނަމަކީ ދިވެހިންގެ މެދުގައި ބީރަށްޓެހި ނަމެއް ނޫނެވެ. ބައިނަލްއަގުވާމީ އިންޖީނު އުފައްދާ ކުންފުނިތަކުގެ އިތުބާރު ލިބިފައިވާ ކާސްޓްރޯލް އަޑީތެލާއި އެހެނިހެން އުފެއްދުންތައް 1994 ވަނަ އަހަރުން ފެށިގެން އެމްޓީސީސީން ރާއްޖެއަށް ތައާރަފުކުރުމާއެކު ހުދު، ރަތް އަދި ފެހި ކުލަ ހިމެނޭ މި ބްރޭންޑުގެ ލޯގޯ ޖަހާފައި ހުންނަ ތަކެތި މާލެއާއި ރަށްތަކުން އާންމުކޮށް ފެންނަން ފެށިއެވެ.\nއޭރު ކާސްޓްރޯލް ޖަހާފައި ހުންނަ ބޮޑެތި ފީފާ، ޓައްޕު، ދަޅު އަދި އެކި ބާވަތުގެ ފުޅިތައް ރާއްޖޭގެ ރަށްތަކުގެ އިންޖީނުގެތަކާއި، ގަރާޖުތަކާއި، ވޯކްޝޮޕްތަކާއި އަދި ފިހާރަތަކުން އާންމުކޮށް ފެނެއެވެ. މި ބްރޭންޑުގެ އުފެއްދުންތައް ލޮރީތަކުގައި އުފުލާ މަންޒަރާއި، ޖެޓީ ސަރަހައްދުގައި ފުރަން ތައްޔާރުވެފައި ހުންނަ އޮޑިދޯނިފަހަރުގައި ހުންނަ ތަން ޒަމާނުއްސުރެ ފެންނަ ހަނދާންވެއެވެ. ކުރީގެ ބައެއް ޑްރާމާ، ފިލްމު އަދި އާންމު ފަރާތްތަކުން ނަގާފައި ހުރި ފޮޓޯތަކުންވެސް ކާސްޓްރޯލް ބްރޭންޑުގެ ތަކެތި ފެންނަ މަންޒަރު ހަނދާންވެއެވެ. އޭރު ރާއްޖޭގެ ރަށްރަށާއި، މާލޭގެ ގެތަކުގައި ޖައްސާފައި ހުންނަ ރޭޑިއޯތަކުން ކާސްޓްރޯލް އިޝްތިހާރުތައް އާންމުވެ، ވަރަށް ފަހަކާ ޖެހެންދެން އިވުނު ހަނދާންވެސް ހުރެއެވެ.\nރާއްޖޭގެ ރައްޔިތުންގެ މެދުގައި މަޝްހޫރު ކާސްޓްރޯލް ބްރޭންޑަކީ އިންޖީނާއި، ޖަނެރޭޓަރު ފަދަ ތަކެތީގައި ބޭނުންކުރާ އަޑީތެލާއި އެހެނިހެން ތަކެތި އުފެއްދުމުގައި 100 އަށްވުރެ ގިނަ އަހަރުގެ ތަޖުރިބާ ލިބިފައިވާ އިނގިރޭސިވިލާތުގެ ބްރޭންޑެކެވެ. އެމްޓީސީސީން މި ބްރޭންޑް މާކެޓަށް ތައާރަފުކުރި ހިސާބުން ފެށިގެން މިއީ ރާއްޖޭގެ ރައްޔިތުންގެ މެދުގައި މަގުބޫލުކަން ހޯދާފައިވާ ބްރޭންޑެކެވެ.\nކާސްޓްރޯލް އަކީ އޮޑިވެރިންނާއި، އިންޖީނިއަރުންނާއި އަދި ކޮންސްޓްރަކްޝަން ދާއިރާގައި ހަރަކާތްތެރިވާ ފަރާތަތްކުން އެންމެ އިތުބާރު ކުރާ އެއް ބްރޭންޑެވެ. އެމްޓީސީސީން ކާސްޓްރޯލްގެ އުފެއްދުންތައް ރާއްޖެއަށް ތައާރަފުކުރުމުން، ގައުމު ތަރައްގީކުރުމުގައި ގިނަ ދާއިރާތަކަކަށް މީގެ ފައިދާ ލިބިގެންދިޔައެވެ. މިގޮތުން ކަނޑުގައި ދުއްވާ އިންޖީނުލީ އުޅަނދުފަހަރުން ފެށިގެން، މީހުން ދިރިއުޅޭ ރަށްރަށާއި ރިޒޯޓުތަކުގައި ކަރަންޓް ފޯރުކޮށްދިނުމަށް ބޭނުންކުރާ ބޮޑެތި ޖަނަރޭޓަރު އަދި އެއްގަމު އުޅަނދުފަހަރުގައިވެސް ކާސްޓްރޯލް އަޑީތެލާއި އެހެނިހެން އުފެއްދުންތައް ބޭނުންކުރަން ފެށިއެވެ.\nކާސްޓްރޯލް ބްރޭންޑަކީ ރާއްޖޭގެ އެކި ސިނާއަތްތަކާއި ދާއިރާތައް ކުރިއެރުވުމުގައި އެހީތެރިވަމުން އަންނަ ބައިވެރިއެކޭވެސް ބުނެވިދާނެއެވެ. މިހެން ބުނަނީ ސަބަބަކާ ނުލައެއްވެސް ނޫނެވެ. ކާސްޓްރޯލުގެ އުފެއްދުންތައް ރާއްޖޭގެ މަސްވެރިކަމާއި، ދަނޑުވެރިކަން، ފަތުރުވެރިކަން އަދި ދަތުރުފަތުރުގެ ނިޒާމުގައި ބޭނުންކުރާ ގިނަ ކަނޑާއި އެއްގަމު އުޅަނދުގެ އިންޖީނުތަކުގައި ބޭނުންކުރެއެވެ. ރަށްތަކުގައި ކަރަންޓު އުފެއްދުމަށް ބޭނުންކުރާ ޖަނަރޭޓަރުތަކުގައި އޭރާއި މިހާރުވެސް އެންމެ ގިނައިން ބޭނުންކުރާ އަޑީތެލާއި އެހެން ބާވަތްތައް ހިމެނޭ އެއް ބްރޭންޑަކީ ކާސްޓްރޯލްއެވެ.\nއެމްޓީސީސީން ކާސްޓްރޯލުގެ އުފެއްދުންތައް ހެޔޮ އަގުގައި މުޅި ރާއްޖެއަށް ފޯރުކޮށްދިނުމުގެ އެންމެ ބޮޑު އެއް މަގުސަދަކީ ކަސްޓަމަރުންގެ އަގުބޮޑެތި އިންޖީނާއި ޖަނަރޭޓަރު ފަދަ މުދަލުގެ ފެންވަރު ހިފަހައްޓައި، މި ތަކެތީގެ އުމުރު ދިގުކުރުމަށް މަގުފަހި ކޮށްދިނުމެވެ. އެމްޓީސީސީ ކަށަވަރުން ވިއްކާ ކާސްޓްރޯލުގެ އުފެއްދުންތަކަކީ ޖަނަރޭޓަރާއި އިންޖީނުތަކުގެ މެއިންޓަނަންސްއަށް ކުރަންޖެހޭ ހަރަދު ކުޑަކުރުމުގައިވެސް އެހީތެރިވެދޭ ބާވަތްތަކެކެވެ.\nއެމްޓީސީސީ ކަށަވަރުން ލިބޭ ކާސްޓްރޯލުގެ ބައެއް އުފެއްދުންތަކަށް ބަލައިލާ އިރު، އިންޖީނުތަކާއި ޖަނަރޭޓަރުތަކަށް ހާއްސަކޮށްގެން ކާސްޓްރޯލް އެމްއެޗްޕީ އަދި ކާސްޓްރޯލް ވެކްޓަން ގްލޯބަލްގެ އުފެއްދުންތައް ހިމެނެއެވެ. މީގެ އިތުރުން އެހެނިހެން މަގުބޫލު އުފެއްދުންތަކުގެ ތެރޭގައި ހައިސްޕިން ހައިޑްރޯލިކް ތެޔޮ، ސްޕީރޯލް ގްރީސް، ރެޑިކޫލް ކޫލަންޓް، ޓީކިއުޑީ ޓްރާންމިޝަން ތެޔޮ އަދި އެއާކޯލް ކޮމްޕްރެޝަރު ތެޔޮ ހިމެނެއެވެ.\nމިޒަމާނުގެ ކަނޑުދަތުރުކުރާ އުޅަނދުފަހަރުގެ 4-ސްޓްރޯކް އިންޖީނަށް އަމާޒުކޮށްގެން ޒަމާނީ ބަދަލުތަކާއެކު ކާސްޓްރޯލް ކުންފުނިން ތައްޔާރުކޮށްފައިވާ މި އަޑީތެޔޮ އެމްޓީސީސީ ކަށަވަރުގެ ކަސްޓަމަރުންނަށް ދަނީ ހެޔޮ އަގުތަކުގައި ފޯރުކޮށްދެމުންނެވެ. އެމްއެޗްޕީ އަޑީތެލަކީ ކާމިޔާބުކަމާއެކު ޓެސްޓުކޮށް އިންޖީނު އުފައްދާ ފަރާތްތަކުގެ އިތުބާރު ހޯދާފައިވާ އަޑީތެލެކެވެ. ކާސްޓްރޯލް އެމްއެޗްޕީ އަޑީތެޔޮ ބޭނުންކުރުމުން އިންޖީނުގެ ހޫނުމިން ދަށްކޮށް، ޕިސްޓަނާއި ރިންގުތައް ސާފުކުރުމުގެ އިތުރުން މުޅި އިންޖީނު ސާފުކޮށް ބެލެހެއްޓުމަށް އެހީތެރިވެދެއެވެ.\nކާސްޓްރޯލް ވެކްޓަން ގްލޯބަލް\nމިއީ އަގުބޮޑު ޖަނަރޭޓަރުތަކުގައި ބޭނުންކުރުމަށް މިނަރަލް ހިމަނައިގެން ކާސްޓްރޯލު ކުންފުނިން އުފައްދާފައިވާ މަލްޓިގްރޭޑް އަޑީތެލެކެވެ. މީގައި އެކުލެވޭ މާއްދާތަކުގެ ސަބަބުން ގިނަދުވަސްވުމުން އިންޖީނު ކަންފަތިވުން ކުޑަކޮށްދީ، އުމުރު ދިގުކޮށްދެއެވެ. ވެކްޓަން ބޭނުންކުރުމުން އިންޖީނު ސާފުކަންމަތީ ހުރުމުގެ އިތުރުން އިންޖީނު ބެލެހެއްޓުމުގެ ހަރަދު ކުޑަވެ އިންޖީނު ހުއްޓުމުގެ މައްސަލަ ހައްލުކޮށްދެއެވެ. ކާސްޓްރޯލް ވެކްޓަން ގްލޯބަލް އަކީ ބައިނަލްއަގުވާމީ އިންޖީނު އުފައްދާ އެތައް ކުންފުންޏަކުން ތަޖުރިބާކޮށްފައިވާ ފެންވަރު ރަނގަޅު އަޑީތެލެކެވެ.\nއެމްޓީސީސީން އެތެރެކޮށް މާކެޓް ކުރާ ކާސްޓްރޯލް ބްރޭންޑުގެ އެހެން ބައެއް އުފެއްދުންތަކުގެ ތެރޭގައި އެކި ފިނި ހޫނުމިނުގައި، އިންޖީނު އަދި ޖަނަރޭޓަރު ހަލާކުވުމުން ރައްކާތެރިކޮށް، ފެނުން ލިބޭ ގެއްލުމުން ރައްކާތެރިކޮށް، ދަގަނޑުގެ ބައިތައް ހަލާކުވުން ކުޑަކޮށްދީ، އޮކްސިޑައިޒޭޝަނުން ރައްކާތެރިކޮށްދޭ ހައިޑްރޯލިކް ތެޔޮ ހިމެނެއެވެ. އަދި އިންޖީނު ފަދަ ތަކެތި ބާރުގަދަ ޕްރެޝަރުގައި ބޭނުންކޮށް، ހަލާކުވުން އަދި ދަބަރުޖެހުމުން ރައްކާތެރިކޮށްދީ، ބެއާރިންގްތަކާއި، ލޮނުން ލިބޭ ގެއްލުމުން ރައްކާތެރިކޮށްދޭ، ހެވީ މެޓަލް އަދި ނުރައްކާތެރި މައުދަންތައް ނުހިމެނޭ ސްޕީރޯލް އަކީވެސް އެމްޓީސީސީން ކަސްޓަމަރުންނަށް ފޯރުކޮށްދޭ ކާސްޓްރޯލުގެ މޮޅު އުފެއްދުމެކެވެ. އިންޖީނު ހަލާކުވުމާއި ދަބަރު ޖެހުމުން ރައްކާތެރިކޮށްދީ، ކޮންމެ ފިނިހޫނުމިނެއްގައި ވެސް އިންޖީނު ރައްކާތެރިކޮށްދީ، އިންޖީނުގައި ހުންނަ ހޫނުވާ ބައިތައް ފިނިކޮށްދިނުމުގެ އިތުރުން އިންޖީނުގެ މެއިންޓެނެންސް ހަރަދު ކުޑަކޮށްދޭ ރެޑިކޫލަކީ އެމްޓީސީސީ ކަށަވަރުން ލިބެން ހުންނަ ކާސްޓްރޯލުގެ އުފެއްދުމެކެވެ. އަދި ފިނިހޫނުމިން ކޮންޓްރޯލުކޮށް ހިފެހެއްޓުމަށް އެހީތެރިވެދޭ ކާސްޓްރޯލުގެ އެއާކޯލް އެމްޓީސީސީ ކަށަވަރުން ކަސްޓަމަރުންނަށް ލިބެން ހުންނާނެއެވެ.\nމެރިން އިންޖީނު އަދި ޖަނަރޭޓަރުތަކަށް ދިމާވާ މައްސަލަތައް ދެނެގަނެ، މި މައްސަލަތައް ހައްލުކުރުމަށް އެންމެ އެކަށީގެންވާ ކާސްޓްރޯލުގެ އުފެއްދުންތަކަކީ ކޮބައިކަން ހޯދުމަށްޓަކައި އެމްޓީސީސީ ކަށަވަރުގެ ޓީމުން ކަސްޓަމަރުންނަށް އެހީތެރިވެދެއެވެ. އެމްޓީސީސީ ކަށަވަރު ޓީމަކީ ރާއްޖޭގެ މާކެޓަށް ތައާރަފުކޮށްފައިވާ ކާސްޓްރޯލް އަދި އެހެން ބްރޭންޑުތަކުގެ މައުލޫމާތާއި، ތަޖުރިބާ ލިބިފައިވާ، ކަސްޓަމަރުންނަށް މައުލޫމާތާއި އާފްޓާސޭލްގެ އެހީތެރިކަން ފޯރުކޮށްދިނުމުގެ ތަޖުރިބާއާއި ގާބިލުކަން ހުރި ޓީމެކެވެ.\nބައިނަލްއަގުވާމީ ޖަނަރޭޓަރު އަދި އިންޖީނު އުފައްދާ ކުންފުނިތަކުން ކަސްޓަމަރުންނަށް އަބަދުވެސްދޭ އެއް އިލްތިމާސްއަކީ އަސްލު ސްޕެއާ އަދި އަޑީތެލާއި އެހެން ބާވަތްތައް މިފަދަ ތަކެތި މަރާމާތުކޮށް، ބޭނުންކުރުމުގައި އިހުތިޔާރުކުރުމެވެ. އެއީ މިފަދަ ތަކެތީގެ އުމުރު ދިގުކޮށް، ހަރަދުކުޑަކޮށް، އެތަކެތި އެންމެ އެކަށީގެންވާ ގޮތުގައި ބޭނުންކުރެވޭނީ ކޮލިޓީ މޮޅު ސްޕެއާ އަދި އަޑީތެޔޮ ބެނުންކޮށްގެން ކަމަށްވާތީއެވެ. ހާއްސަ ޕްރޮމޯޝަންތަކާއި، ޑިސްކައުންޓުތައް ކަސްޓަމަރުންނަށް ފޯރުކޮށްދިނުމަށް އެމްޓީސީސީ ކަށަވަރު ޓީމުން އަބަދުވެސް މަސައްކަތްކުރެއެވެ. އެމްޓީސީސީ ކަށަވަރު ޝޯރޫމްއިން ހެޔޮ އަގުގައި ކާސްޓްރޯލް އަދި މިފަދަ އެހެން ޖެނުއިން ބްރޭންޑުތައް ކަސްޓަމަރުންނަށް ފޯރުކޮށްދިނުމަށް އަބަދުވެސް އިސްކަންދެއެވެ. އެމްޓީސީސީ ކަށަވަރުގެ އަމާޒަކީ އެކަށީގެންވާ އަގެއްގައި ރަނގަޅު ފެންވަރުގެ މުދަލާއި، ހިދުމަތްތަކެއް ދިވެހި ރައްޔިތުންނަށް އަބަދުވެސް ފޯރުކޮށްދިނުމެވެ.


"Ronaldo dheke komme teamakun ves jehilun vaane" | Mihaaru\n27 ނޮވެމްބަރ 2018 - 09:023comments\nޗެމްޕިއަންސް ލީގުގެ ދެ ވަނަ ބުރުގެ ޖާގައެއްގެ އުއްމީދު ބޮޑުކުރަން މިރޭ ރަށުން ބޭރުގައި ވެލެންސިއާ ނުކުންނާނީ ޔުވެންޓަސްއާ ދެކޮޅަށެވެ. ކޮންމެ ޓީމަކަށް ބާކީ ދެ މެޗު އޮތްއިރު ޔުވެންޓަސް މި ވަގުތު އެއް ވަނައިގައި އޮތީ ނުވަ ޕޮއިންޓާ އެކު އެވެ. ދެ ވަނައިގައި އޮތް މެންޗެސްޓާ ޔުނައިޓެޑްގެ ހަތް ޕޮއިންޓް އޮތްއިރު، ތިން ވަނައިގައި ވެލެންސިއާ އޮތީ ފަސް ޕޮއިންޓް ހޯދައިގެންނެވެ. ފުލުގައި އޮތް ސްވިޒަލެންޑްގެ ޔަންގް ބޯއީސް އަށް އޮތީ އެއް ޕޮއިންޓެވެ.\nވެލެންސިއާއާ ދެކޮޅަށް ކުޅުނު ފުރަތަމަ މެޗުގައި ޔުވެންޓަސް 2-0 އިން މޮޅުވި ނަމަވެސް ރޮނާލްޑޯ އަށް ސީދާ ރަތް ކާޑެއް ދެއްކީ ބޯޅަ ނެތީސް ވެލެންސިއާގެ ޑިފެންޑަރު ޖެއިސަން މުރީއޯއާ ދެމެދު ހިނގި ހަމަނުޖެހުމެއްގެ ތެރެއިންނެވެ. އޭރިއާ ތެރެއިން މުރީއޯ އާއި ރޮނާލްޑޯ ބޯޅަ ހޯދަން އުޅުމުގެ ތެރޭގައި މުރީއޯ ވެއްޓުނު ވަގުތު އޭނާ ބޮލުގައި ރޮނާލްޑޯ އަތްލަ އެވެ. ރޮނާލްޑޯ އަށް ރަތް ކާޑު ދައްކަން މެޗުގެ ރެފްރީ ނިންމީ ގޯލުގެ ރޮނގު ކައިރީގައި ހުންނަ އޮފިޝަލުގެ ލަފާ ހޯދުމަށް ފަހު އެވެ.\n"އަހަންނަށް ހިއެއް ނުވޭ ރޮނާލްޑޯ ހުންނާނީ އެ ކަމުގެ (ރަތް ކާޑު) ގެ ބަދަލުހިފުމުގެ ވިސްނުމުގައިހެން. އޭނާ އަކީ އެ އަށް ވުރެ ޕްރޮފެޝަނަލް ކުޅުންތެރިއެއް. ސްޕެއިންގެ ކްލަބްތަކަށް ރޮނާލްޑޯގެ ފެންވަރު އެނގޭނެ. އަނެއްކޮޅުން ރޮނާލްޑޯ ހުރި ޓީމަކާ ދެކޮޅަށް ކުޅެން ކޮންމެ ޓީމަކުން ވެސް ޖެހިލުންވާނެ،" މިރޭގެ މެޗުގެ ކުރިން މާސެލީނިއޯ ބުންޏެވެ.\n"އެކަމަކު ހަމައެކަނި ރޮނާލްޑޯ އަށް ވިސްނައިގެނެއް ނޫން އަހަރެމެން މެޗަށް ނުކުންނާނީ. އެއީ ދެން ވެސް އެ ޓީމުގައި ތިބީ މަޝްހޫރު ކުޅުންތެރިން. މިއީ ހުރިހާ ވަގުތަކު ސަމާލުވެގެން ކުޅެވޭނެ މެޗެއް."\nޔުވެންޓަސް އެންމެ ފަހުން ޗެމްޕިއަންސް ލީގުގައި ކުޅުނު މެޗުން ވަނީ އަމިއްލަ ދަނޑުގައި ޔުނައިޓެޑް އަތުން ބަލިވެފަ އެވެ. މާސެލީނިއޯ ބުނީ އެ މެޗުން ވަރަށް ގިނަ ކަންތައްތަކެއް ފެނިގެންދިޔަ ކަމަށާއި ޔުވެންޓަސްގެ ބަލިފައިތައް ވަރަށް ރަނގަޅަށް ދެނެގަނެވިފައިވާ ކަމަށެވެ.\nޔުވެންޓަސް އާއި ވެލެންސިއާ ކުޅޭ މެޗު ފަށާނީ ރާއްޖެ ގަޑިން މިރޭ 1 ޖަހާއިރު އެވެ.


Raees'ge Inzaaru Dhuniye'ah: Raajje Neiy Dhuniye'aku Bodu Gaumuthah Ves Noavedhaane - Vaguthu\nރައީސްގެ އިންޒާރު ދުނިޔެއަށް: ރާއްޖެ ނެތް ދުނިޔެއަކު ބޮޑު ގައުމުތައް ވެސް ނޯވެދާނެ\nރައީސް ސޯލިހް އދ.އާއްމު މަޖިލީހުގައި މިރޭ ވާހަކަފުޅު ދައްކަވަނީ\nރާއްޖެއަށް ދެމިނޯވެވުނު ދުނިޔެއަކު ދުނިޔޭގެ ބޮޑެތި ބައްރުތަކުގެ ގައުމުތަކަށް ވަކި އޮވެވޭނެ ކަމުގެ ޔަގީން ކަމެއް ނޯންނާނެ ކަމަށް އދ. ގެ އާންމު މަޖިލީހުގައި ރައީސް އިބްރާހީމް މުހައްމަދު ސޯލިހް މިރޭ ވިދާޅުވެއްޖެއެވެ.\nކުދި ޖަޒީރާތަކުގެ މައްޗަށް އެކުލެވިފައިވާ ރާއްޖޭން ރިޔާސަތު ބެލެހެއްޓެވި ޖަލްސާގައި ރައީސް ވިދާޅުވީ ދުނިޔޭގެ ކޮންމެ ގައުމަކުން ވެސް ގަބޫލު ކުރަން ޖެހޭ ބޮޑު ހަގީގަތެއް އެބަ އޮތް ކަމަށެވެ. އެއީ ކުދި ޖަޒީރާތައް ނެތި ދަނީ މިއަދު ތިމާވެށީގެ ސަބަބުން ކަމުގައިވާނަމަ ބޮޑެތި ބައްރުތަކުގެ ފަހަތުން އެ ސަބަބު މާދަމާ އަންނާނެ ކަމަށް ވެސް ރައީސް ސޯލިހް ވިދާޅުވިއެވެ.\n"ދިވެއްސަކަށް ދިރިނޫޅެވި ދިވެހިރާއްޖެއަށް ދެމިނޯވެވުނު ދުނިޔެއަކު އެހެން ގައުމަކަށް ވަކި އޮވެވޭނެ ކަމުގެ ޔަގީން ކަމެއް ނޯންނާނެ. މި ހަގީގަތްތައް ކިޔައިދީފައިވާ މާ ސާފު ސާދާ މައުސޫމް ކަރުދާސްތަކެއް އަޅުގަނޑުގެ އަތުގައި އެބަ ހުރި،" ރައީސްގެ އަތްޕުޅުގައި އޮތް ކަރުދާސްތަކެއް ދިއްކޮށްލަމުން އެމަނިކުފާނު ވިދާޅުވިއެވެ.\nނަވާރަވަނަ ގަރުނުގެ މެދުތެރެއިން މިދިޔަ ފަސް އަހަރަކީ ދުނިޔެ ތަހަންމަލުކުރި އެންމެ ހޫނުގަދަ ފަސް އަހަރު ކަމާއި ކަނޑުގެ ލޮނުގަނޑު އުފުލުނު ނިސްބަތުން ދުނިޔޭގެ ހޫނުމިނުން 1.1 ޑިގްރީ ސެލްސިއަސް އުފުލިއްޖެ ކަން ރައީސް ފާހަގަ ކުރެއްވިއެވެ.\nމިފަދަ ރިޕޯޓްތަކުން ފާހަގަވާ އެންމެ ބޮޑު މައްސަލައަކީ އެ ކަންކަން ހައްލު ކުރަން އިންސާނުންނަށް ލިބިދީފައިވާ ވަގުތު ކުޑަތަންވެފައި އޮތް އޮތުން ކަމަށް ރައީސް ވިދާޅުވިއެވެ. އެހެންވެ އެއްވެސް ކަމެއް ކުރަން މާދަމާއަށް ލަސް ކުރެވެން ނެތް ކަމަށް ރައީސް ވިދާޅުވިއެވެ.\n"ދުނިޔެ ހޫނުވުން 1.5 ޑިގްރީ ސެލްސިއަސް ގާ ހިފެހެއްޓުމަށްޓަކައި މިހާރު ޖައްވަށް ބޭރުކުރާ ގަނދަބުޅީގެ މިންވަރު 2030 އާ ހަމައަށް 45 އިންސައްތަ ދަށް ކުރަން ޖެހޭ. މި އަމާޒަށް ވާސިލްވެވޭނީ 2050 ގެ ނިޔަލަށް މުޅި ދުނިޔެ ނެޓްޒީރޯ ހާޞިލުކޮށްގެން." މައްސަލަ ހައްލު ކުރުމާ މެދު ރާއްޖޭން ދެކޭ ގޮތް ހާމަ ކުރައްވަމުން ރައީސް ވިދާޅުވިއެވެ.\nރާއްޖެއަކީ މޫސުމަށް އަންނަ ބަދަލުތަކާ ގުޅިގެން ދުނިޔޭގެ ވެއްޓަށް ކުރިމަތިވާ ނޭދެވޭ އަސަރުތަކާ ގުޅޭ ގޮތުން އެންމެ ބޮޑަށް ވަކާލާތު ކުރާ ގައުމެވެ. މީގެ ކުރިން ވެސް ކުރީގެ ރައީސް މައުމޫން އަބްދުލް ގައްޔޫމްއާއި، ކުރީގެ ރައީސް މުހައްމަދު ނަޝީދުއާއި، ކުރީގެ ރައީސް މުހައްމަދު ވަހީދު ހަސަން މަނިކު ވެސް އޭގެ ސަބަބުން ރާއްޖެއަށް ދިމާވާނެ ނުރައްކާތަކާ މެދު އަޑުއުފުއްލަވައި އެ ކަމަށް މުޅި ދުނިޔެއިން އިޖާބަ ދެއްވަން ގޮވާލައްވާފައިވެއެވެ.\nސެޕްޓެމްބަރު 21, 2021 21:11\nއެ ވިދާޅުވީ ރަގަޅަށް ދުނިޔޭގެ ނިމުން އަންނާނެގޮތުގެ ވާހަކަ. މީއަދި މިހާތަނަށް ނުޖޫމީ އިލްމުްވެރިނަށްވެސް ނޭގޭ ވާހަކަެއެއް. ގަދަ އިގޭ~!\nސެޕްޓެމްބަރު 22, 2021 07:59\nދުނިޔޭގެ ނިމުން އޮތްގޮތް އެނގިގެންތޯ އިސްލާމްދީނަށް ފުރައްސާރަ ކުރާމީހުންނަށް ހިމާޔަތްދެނީ ލާދީނީއްޔަތު ފަތުރަނީ ދުނިޔޭގެ ނިމުން އިނގޭތީތޯ؟ ޞަލަ ދުނިޔެއަށް ފުނުއްވި މަގްސަދު ޙާސިލްނުވެ ދުނިޔެ ދޫކޮށްފި މީހަކަށް ހާދަ ޢަޒާބެއް ވެޔޭ އަހަރެމެން ދުނިޔެއަށް ފުނުއްވީ ﷲ އަށް އަޅުކަން ކޮށް އެކަލާނގެ އެންގެވި ގޮތަށް އުޅެން މިކަން އަހަރެމެންނަށް އެބަ ޙާސިލް ކުރެވޭތޯ؟ ތިހެން އދ ދައްކާ ދަޅަތަކަށް ހެއްލި އިންސާނީ ޙައްގޭ ކިޔާއިރު އެޙައްގު ހޯދަން އޮތީވެސް ﷲ ތަޢާލާ އެންގެވި ގޮތަށް\nސެޕްޓެމްބަރު 22, 2021 09:14\nމި އިބޫ ސާލިހަކީ ނުލަފާ މީހުންގެ ތެރެއިންވެސް ނުބައިމީހެއް. ދޮގުހެދުމާއި މަކަރުހެދުމާއި އިންތިހާ. އަނިޔާވެރިކަން ހައްދުން ނައްޓާފަ. ޗީފް އޮފް ސްޓާފުކިޔާ ގުންޑާއެއް ލައްވާ ނުކުރުވާކަށް ނުބައިކަމެއް ނެތް. މިބުނި ގުންޑާއަށް އެނގޭނެ ﷲ ތައާލާ އެންމެ ނުރުއްސަވާ އެއްކަންތަކަކީ އަދުލު އިންސާފުން އެއްކިބައިވުންކަން. އެއިލާހުވަނީ އެއިލާހުގެ ޒާތުފުޅުގެ މައްޗަށްވެސް އަނިޔާވެރިކަން ހަރާމް ކުރައްވާފައި.\nމި ގުންޑާ ކަލޭގެއާއި، މިހިރަ ނުކިޔަވާހުރި ޖާހިލު އިބިލީހުގެ ނިމުން އަންނަގޮތް ބަލަން އަހަރެމެން މިތިބީ ކެތްމަދުވެފައި.\nސެޕްޓެމްބަރު 22, 2021 10:59\nކަންތައްވާނެގޮތާ، ހިގާނެގޮތްއެއީ ވަކިފަރާތަކުން ނިންމަވާގޮތެއް އެފަރާތުން އެކަންކަންވާނީ\nއޭރުނިންމާފައި ވީމާ، މިކަންކަމަށް ގޮތްކިޔާ މިހެންވާނޭ، އެހެންވާނޭކިޔުއްވާ އިންޒާދިނުމުގެ\nއެއްވެސްގާބިލްކަމެއް އިންސާނުންނަށް ލިބިގެންނުވޭ ވީމާ، ރަށްޔިތުންގެހިތުގައި ބިރުވެރިކަން\nއުފެދޭގޮތަށް އިންޒާރުދެއްވުމުގެބަދަޅު ގައުމާ،ރަށްޔިތުންގެ ސަލާމަތަށްއެދި ﷲގެ ކިބައަށްދުޢާުކުރުމަށް ގޮވާލެއްވިނަމަ ބިރުވެރިކަން އުފެދޭގޮަތަށް އިންޒާރުދެއްވުމަށްވުރެ ރަގަޅު\nވީސް މުއުމިނުންގެ ހަތިޔާރަކީވެސް ދުޢާ


މިނިވަން 50: މިނިވަން 50 ގެ ހާއްސަ ޖާފަތެއް ބާއްވައިފި — Ihavandhoo.com\n30 ޖުލައި 20150މުހައްމަދު އިމްރާން\nމިރޭގެ ޖާފަތުގެ ތެރެއިން. ފޮޓޯ: ލަޔާން އަޙްމަދު / އިހަވަންދޫޑޮޓްކޮމް\nމިނިވަން 50 ފާހަގަ ކުރުމުގެ ގޮތުން ހުރިހާ ރައްޔިތުންނަށް ބައިވެރިވެވޭގޮތަށް ޖާފަތެއް ދީފިއެވެ. މިޖާފަތް އިންތިޒާމުކޮށް ކުރިއަށް ގެންގޮސްފައިވަނީ، އިހަވަންދޫ ރަށުކައުންސިލްގެ ބެލުމުގެ ދަށުންނެވެ. މިރޭގެ މިރަސްމިއްޔާތު، ކުރިއަށް ދިޔައިރު، އިހަވަންދޫގެ ލޮބުވެތި ރައްޔިތުންގެ ތެރެއިން ގިނަ އަދަދެއްގެ ރައްޔިތުން ބައިވެރިވެފައި ވެއެވެ. އަދި މީގެ އިތުރުން، މިނިވަން 50 ގައި އިހަވަންދޫގައި ކުރިއަށް ގެންދާ އެކިއެކި ޚަރަކާތްތައް ބަލައިލުމަށް އިހަވަންދުއަށް ޒިޔާރަތްކޮށްފައިވާ ރަށުންބޭރުގެ ގިނައަދަދެއްގެ ފަރާތްތަށްވެސް، މިހާއްސަ ޖާފަތުގައި ބައިވެރިވެފައިވެއެވެ.\nއިހަވަންދޫ ރަށު ކައުންސިލްގެ ފަރާތުން ހާމަކޮށްފައިވާ ގޮތުގައި، މިރޭގެ މިރަސްމިއްޔާތު ކުރިއަށް ގެންދިއުމުގައި ވަރަށްގިނަ ފަރާތްތަކުގެ އެހީތެރިކަން ލިބިފައިވާކަން ފާހަގަކޮށްފައިވެއެވެ. އެގޮތުން، އިހަވަންދޫގައި ހުރި ސަރުކާރުގެ މުޥައްސަސާތަކާއި، ކުލަބު ޖަމިއްޔާ ޖަމާއަތްތަކާއި، އިހަވަންދޫގެ ގިނައަދަދެއްގެ ރައްޔިތުންގެ އެހީތެރިކަން ލިބިފައިވާކަން ފާހަގަކޮށްފައިވެއެވެ.\nމިރޭގެ މިރަސްމިއްޔާތުގެ ޝަރަފުވެރި މެހެމާނަކީ، އިހަވަންދޫ ރަށުކައުންސިލްގެ ފައިނޭންޝިއަލް އޮފިސާރ އަލްފާޟިލް ޢަބްދުﷲ ސަމީރުއެވެ. ޝަރަފުވެރި މެހެމާނު މިރަސްމިއްޔާތު ޝަރަފުވެރިކޮށްދެއްވަމުން ދެއްކެވި ވާހަކާގައި ، މިނިވަންކަމުން ކަމުގެ ދިގުތާރީޚުން އިބްރަތް ލިބިގަތުމަށާއި، މިނިވަންކަން ދެމެހެއްޓުމަށް ހިތްވަރާއެކުގައި އެންމެން ގުޅިގެން މަސައްކަތްކުރުމަށް ގޮވާލައިފާ ވެއެވެ.\nމިރޭ ބޭއްވިގެންދިޔަ ހާއްސަ ޖާފަތަށްފަހު، މިނިވަން ފަންސާހުގައި ކުރިއަށް ގެންދެވުނު ބައެއް ޚަރަކާތްތަކުގެ ނަތީޖާ ފާޅުކޮށް ވަނަވަނައަށްއާ ފަރާތްތަކަށް އިނާމުދީފައިވެއެވެ. މިރޭގެ މިރަސްމިއްޔާތު ކުރިއަށް ދިއައިރު، މިނިވަންފަންސާހާ ގުޅޭ ހާއްސަ ބަންޖެއް އިހަވަންދޫ ރަށުކައުންސިލްގެ ފަރާތުން ހުށައަޅާދީފައިވެއެވެ. އަދި މިނިވަންކަން ގެއްލުނު ގޮތާއި އެ މިނިވަންކަން އަނބުރާ ލިބުނު ގޮތަށް ބަލައިލާ، އިހަވަންދޫ މަދަރުސާގެ ފަރާތުން ވެސް ބަންޖެއް ހުށައަޅާދީފައިވެއެވެ.


Manchester City: eh billion dollar ge furathama team! | Mihaaru\nމެންޗެސްޓާ ސިޓީ: އެއް ބިލިއަން ޑޮލަރުގެ ފުރަތަމަ ޓީމު!\n11 ސެޕްޓެމްބަރ 2019 - 12:182comments\nލަންޑަން (ސެޕްޓެމްބަރު 11) - ދުނިޔޭގެ ފުޓްބޯޅައިގައި އެއް ބިލިއަން ޑޮލަރު ހަރަދުކުރި ފުރަތަމަ ކްލަބަކަށް އިނގިރޭސި ޗެމްޕިއަން މެންޗެސްޓާ ސިޓީ ވެއްޖެ އެވެ.\nފުޓްބޯޅައިގެ ތަފާސްހިސާބުތައް ރައްކާކުރާ ސީއައިއީއެސް ފުޓްބޯލް އޮބްޒާވެޓަރީން ރިޕޯޓްކުރާ ގޮތުގައި ސިޓީން ވަނީ މިހާރު އޮތް އެ ޓީމުގެ ސްކޮޑު އެކުލަވާލައި މިހާތަނަށް އެ ސްކޮޑަށް 1.10 ބިލިއަން ޑޮލަރު ހަރަދުކޮށްފަ އެވެ. މިއީ ފުޓްބޯޅަ ތާރީހުގައި ވެސް ކްލަބަކުން އެ ވަގުތެއްގައި އޮތް ސްކޮޑަކަށް ކުރި ހަރަދު ބިލިއަން ޑޮލަރަށް އެރި ފުރަތަމަ ފަހަރެވެ. އަބޫ ދާބީ ޔުނައިޓެޑުން ގްރޫޕުން 2008 ވަނަ އަހަރު ސިޓީ ގަތުމަށް ފަހު އެ ކްލަބް ވަނީ ދުނިޔޭގެ ފުޓްބޯޅައިގެ ނަން ހިނގާ ކްލަބަކަށް ހަދައިފަ އެވެ.\nސިޓީގައި މިހާރު އޮތް ފުރަތަމަ ޓީމުގެ ސްކޮޑަށް އެންމެ ފަހުން ގަތް ކުޅުންތެރިއަކީ އެތުލެޓިކޯ މެޑްރިޑަށް 77 މިިލިއަން ޑޮލަރުގެ ޓްރާންސްފާ ފީއެއް ދެއްކުމަށް ފަހު ގެނައި ސްޕެއިނުގެ މިޑްފީލްޑަރު ރޮޑްރީގޯ (ރޮޑްރީ) އެވެ. މިހާރު އޮތް ސްކޮޑުގައި ހުރި އެންމެ ދުވަސްވީ ކުޅުންތެރިއަކީ 2010 ވަނަ އަހަރު އެ ޓީމާ ގުޅުނު ސްޕެއިނުގެ މިޑްފީލްޑަރު އަދި މިހާރު ޓީމުގެ ކެޕްޓަން ޑޭވިޑް ސިލްވާ އެވެ.\nލިސްޓުގެ ދެ ވަނައިގައި އޮތީ ގަތަރުގެ މަހުޖަނު ނާސިރު އަލް ހެއްލާފީ ހިންގާ ފްރާންސްގެ ޗެމްޕިއަން ޕީއެސްޖީ އެވެ. ޕީއެސްޖީގައި މިހާރު އޮތް ސްކޮޑުގެ އަގަކީ ގާތްގަނޑަކަށް އެއް ބިލިއަން ޑޮލަރެވެ. ތިން ވަނައިގައި ރެއާލް މެޑްރިޑް އޮތީ 995 މިލިއަން ޑޮލަރުގަ އެވެ.\nގަދަ ދިހަ ޓީމަށް ބަލާއިރު، ހަތަރު ވަނައިގައި އޮތް މެންޗެސްޓާ ޔުނައިޓެޑްގެ އަގަކީ 829 މިލިއަން ޑޮލަރެވެ. އަދި ފަސް ވަނައިގައި އޮތް ޔުވެންޓަސްގެ އޮތީ 793 މިިލިއަން ޑޮލަރުގަ އެވެ. އޭގެ ފަހަތުން ބާސެލޯނާ އޮތީ 769 މިލިއަން ޑޮލަރުގަ އެވެ. ޔޫރަޕްގެ ޗެމްޕިއަން ލިވަޕޫލް އޮތީ ލިސްޓުގެ ހަތް ވަނައިގަ އެވެ. އެ ޓީމުގެ އަގަކީ 705 މިލިއަން ޑޮލަރެވެ.\nސީއައިއީއެސް ފުޓްބޯލް އޮބްޒާވެޓަރީން 2010 ގެ ފަހަށް ބެލުމަށް ފަހު އެއްކުރި ހިސާބުތައް ދައްކާގޮތުން އޭގެ ފަހުން ކުޅުންތެރިން ގަތުމާއި އެހެނިހެން ގޮތްގޮތުން ކުޅުންތެރިންނަށް އެންމެ ބޮޑު ހޭދައެއްކުރީ ސިޓީންނެވެ. އެ ޓީމުން ވަނީ ކުޅުންތެރިންގެ ޓްރާންސްފާ އަށް 1.8 ބިލިއަން ޑޮލަރު ހަރަދުކޮށްފަ އެވެ. ދެ ވަނައިގައި ބާސެލޯނާ އޮތީ 1.6 ބިލިއަން ޑޮލަރު ހަރަދުކޮށްގެންނެވެ. މީގެ އިތުރުން އެއް ބިިލިއަން ޑޮލަރަށް ވުރެ ގިނައިން ހަރަދުކުރި ޓީމުތަކަކީ ޗެލްސީ، ޕީއެސްޖީ، ޔުވެންޓަސް، މެންޗެސްޓާ ޔުނައިޓެޑް، އެތުލެޓިކޯ މެޑްރިޑް އަދި ލިވަޕޫލް އެވެ. މި ޓީމުތަކުން ކުރި ހަރަދު އެއް ބިލިއަން ޑޮލަރަށް ވުރެން މަތިވި ނަމަވެސް ކްލަބްތަކަށް ލިބުނު އާމްދަނީއާ އެކު އަޅާކިޔާނަމަ ނެޓް ސްޕެންޑް ހުރިހާ ޓީމެއްގެ ވެސް ނިސްބަތުން މަދެވެ. އެގޮތުން ބަލާއިރު ހަރަދުކުރިވަރު އެވްރެޖްކޮށް އުޅެނީ 120-150 މިލިއަން ޑޮލަރާ ދެމެދުގަ އެވެ.


Safari thakun rashah araa feybun huhdha.Mivanee kihineiy? - AO News\nސަފާރީތަކުން ރަށަށް އަރާ ފޭބުން ހުއްދަ. މިވަނީ ކިހިނެއް؟\nއައްޑޫސިޓީގެ ފޭދޫ ބަނދަރުގައި އޮތް ސަފާރީއެއް. ސަފާރީ ތަކުންނާއި ރިސޯޓު ތަކުން މީހުން އަރައި ފޭބުން ވަނީ ވަގުތީ ގޮތުން މަނާކޮށްފައި\nހަލުވިކަމާއެކު ފެތުރެމުންދާ ނުރައްކާތެރި ކޮރޯނާ ވައިރަސް ރާއްޖޭގައިވެސް ފެތުރެމުން ދަނީއެވެ. ސަރުކާރުންވަނީ ސިއްޙީ ކުއްލި ނުރައްކަލުގެ ޙާލަތު އިޢުލާންކޮށް މިދިޔަ ހުކުރު ދުވަހުން ފެށިގެން ރާއްޖޭގެ ރިސޯޓުތަކުން މީހުން އަރާ ފޭބުންވެސް މަނާ ކޮށްފައެވެ.\nރިސޯޓު ތަކެކޭ އެއްފަދައިން މާލެއާއި ހުޅުމާލޭގައި ހުރި ގެސްޓްހައުސްތަކަށްވެސް މިފަދައިން ހަރުކަށި ފިޔަވަޅު އަޅާފައިވާ އިރު ކޮންމެ ދުވަހަކު އެތައް ފަތުރު ވެރިންނާއެކު ބަނދަރު ކުރަމުންދާ ސަފާރީތަކަށް ފިޔަވަޅެއް އެޅި ތަނެއް ނުފެނެއެވެ. ގިނަ ޢަދަދެއްގެ ފަތުރުވެރިންނާއެކު ސަފާރީތައް ބަނދަރުކޮށްފައިވާ އައްޑޫސިޓީ ފޭދޫ އަށް އެމީހުން އަރާ ފޭބުމަކީ މިއަދުވެސް ޢާއްމު ކަމެކެވެ. ވައިރަސް އެންމެ ބޮޑަށް ފެތުރެމުން އަންނަ ޔޫރަޕްގެ ޤައުމުތައް ކަމަށްވާ އިޓަލީއާއި ފްރާންސްގެ ފަތުރުވެރިން މިހާރުވެސް ރަށަށް އަރާ ފޭދޫ ބަނދަރު ސަރަހައްދުގެ ފިހާރަތަކުން ވިޔަފާރި ކުރާ މަންޒަރާއެކު ފޭދޫގެ އެތައް ރައްޔިތުންނެއް ދަނީ ނުރުހުން ފާޅު ކުރަމުންނެވެ.\nފޭދޫ ފަޅުގައި ތިބި ސަފާރީތަކުން މީހުން ފައިބައިގެން އައިސް ފޭދޫގައި: ފޮޓޯ އޭއޯ ނިއުސް\nއޭއޯގެ ނިއުސްގެޓީމަށް ވެސް ވަނީ މިމަންޒަރު ފެނިފައެވެ. ފޭދޫގައި އޮތް9ސަފާރީއަކުން މީހުން އަރާ ފޭބުމުގެ އިތުރުން ދިވެހިންވެސް ދަނީ މުދާ ހިފައިގެން ސަފާރީތަކަށް އައިސް ގޮސް ހަދަމުންނެވެ. ފޭދޫގައި އޮތް އެމްޕެރަރ މޯލްޑިވްސް ގެ ލޯންޗް ކައްޕިއާއި ވާހަކަ ދައްކާލުމުން އެނގުނު ގޮތުގައި މިއީ އެމީހުންނަކަށް މަނާ ކަމެއް ނޫނެވެ.\nމީކީ މަނާ ކަމެއް ނޫން. ސަފާރީތަކުގައިވެސް އުޅެނީ އިންސާނުން . ބޭނުންތައް ހުންނާނެ. އެހެންވެ އެމީހުން އެ އަންނަނީ ބޭނުންވާ ބައެއް ތަކެތި ގަނެ ބާޒާރު ކޮށްލަން.\nތެދެކެވެ. ނުކައި ނުބޮއެ އެއް ނުތިބެވޭނެ އެވެ. ބޭނުންވާ އެއްޗިހިވެސް ހޯދޭނެއެވެ. އެހެންނަމަވެސް މިއީ އެއަށްވުރެން ކަންބޮޑުވާ ޙާލަތެއް އޮތް ދަނޑިވަޅެކެވެ. ނުރައްކާތެރި ވައިރަހެއް އެކަކުގެ ގައިން އަނެކަކުގެ ގަޔަށް ފެތުރެނީއެވެ. ބަލީގެ އަސަރު ބޭރު ފުށުން ފެންނަން ނެތި 14 ދުވަސް ހޭދަވާއިރު އެފަދަ މީހަކު ޢާއްމުންގެ ތެރެއަށް ދިއުމުން އެތައް ބަޔަކަށް ބަލިޖެހުމުގެ ފުރުސަތު ބޮޑެވެ.\nއައްޑޫގައި ވައިރަހަށް ޕޮޒިޓިވްވެފައިވާ މީހަކު އަދި ފެނިފައި ނުވިޔަސް ރައްޔިތުންގެ ކަންބޮޑުވުމަކީ މިފަދަ ދޯދިޔާ ޢަމަލުތަކުގެ ސަބަބުން ރަށުގައި މިބަލި ފެތުރުމުގެ ފުރުސަތު ބޮޑު ވެދާނެތީ ވާ ކަންބޮޑުވުމެވެ.\nމިއީ ކަމާއި ބެހޭ ފަރާތްތަކުން އައްޑޫސިޓީގައިވެސް ހަރުކަށިކަމާއެކު ޤާނޫނު ތަންފީޒު ކުރަންވީ ވަގުތެވެ. މޫނަކަށް ކަނދުރާއަކަށް ބެލުމެއް ނެތި ފަތުރުވެރިން ގެންނަ ހުރިހާ އެންމެންނާމެދު އެއްހަމައެއް ގެންގުޅެންވީއެވެ.\nއައްޑޫސިޓީއަކީ މީހުންއުޅޭ ރަށްރަށާއި ދާދި ކައިރީގައި3ރިސޯޓެއް އޮވެމެ ކޮންމެ ދުވަހަކު އެރިސޯޓު ތަކަށްވެސް އެކިއެކި ބޭނުންތަކުގައި އެތައް ބަޔަކު އައިސްގޮސް ހަދާ ތަނެކެވެ.\nޝަންގްރިއްލާ ރިސޯޓުގައި މަސައްކަތް ކުރާ މުވައްޒަފުން ނިދަން އަރަނީ މީހުންދިރިއުޅޭ ރަށްރަށަށް ކަމަށް އޮތް އޮތުން އެކަށައެޅުނު އާގަވާއިދާއި އެކު ވަނީ ބަދަލުކޮށް ރިސޯޓުގައި ޤާއިމްވެ ތިބެވޭނެ ގޮތް ހަމަޖައްސާފައެވެ.\nކެނެރީފާއި ސައުތުޕާމް ރިސޯޓާއި އީކުއޭޓަރ ވިލެޖުންވެސް އިއްޔެއިން ފެށިގެން މިވަނީ މިކަން މަނާ ކުރެވިފައެވެ. މިއީ އުފާވެރިޚަބަރެކެވެ.\nމިނޫނަސް ފަތުރުވެރި މަންޒިލްތައް އައްޑޫސިޓީގައި އެބަހުއްޓެވެ. އަބަދުވެސް އަޑުއިވެނީ ދިވެހިން ބައެއް ކަންކަމަށް ފަރުވާ ކުޑަ ކަމުގެ ވާހަކައެވެ. މާ ސީރިއަސް ކޮށް ކަންކަން ނުނަގާވާހަކައެވެ. މިހާރުވެސް ގޭގެއަށް ޒިޔާރަތް ކުރުމާއި އަނގަތަޅަން ކަންކަން މަތީ ތިބޭ ތިބުމަށް ބަދަލެއް ނާދެއެވެ.\nތިމާގެ ސަލާމަތާއި ރައްކާތެރި ކަމަށް ވިސްނާނެ އެހެން މީހަކު ނުހުންނާނެ އެވެ. ސަލާމަތާއި ރައްކާތެރި ކަމަށްޓަކައި އެޅޭ ފިޔަވަޅު ތަކަށް ބޯލަނބާ ކިޔަމަން ގަތުމާއެކު އެއާއި ޚިލާފަށް އުޅޭ ފަރާތްތައް ކަމާބެހޭ އިދާރާތަކުގެ ސަމާލު ކަމަށް ގެނައުމަކީ ކޮންމެ ފަރުދެއްގެވެސް ޒިއްމާއަކަށް ހަދަމާތޯއެވެ.\nކޮރޯނާ ވައިރަސްކޮވިޑް-19އައްޑޫސިޓީ ފޭދޫސަފާރީ\nކޮވިޑް-19: އިތުރު 92 މީހަކު ބަލިން ރަނގަޅުވެއްޖެ\nކޮވިޑް-19: އިތުރު 67 މީހަކު ޕޮޒިޓިވްވެއްޖެ\nކޮވިޑް-19: އިތުރު 48 މީހަކު ބަލިން ރަނގަޅުވެއްޖެ\nކޮވިޑް-19: އިތުރު 48 މީހަކު ޕޮޒިޓިވްވެއްޖެ


ބައެއް ކަންކަމާ ހިޔާލު ތަފާތުވެގެން މެމްބަރު ސައުދު ވައިބަ ގްރޫޕުން ނުކުމެއްޖެ\n10 އޯގަސްޓް 2016 - 15:45 26 comments\nޕީޕީއެމްގެ ޕާލަމެންޓްރީ ގްރޫޕްގެ ވައިބަ ގްރޫޕުން ވިލިނގިލި ދާއިރާގެ މެމްބަރު ސައުދު ހުސެއިން މިއަދު ނުކުމެއްޖެ އެވެ.\nސައުދު "މިހާރު" އަށް ވިދާޅުވީ ވައިބަ ގްރޫޕުން އޭނާ ނުކުމެވަޑައިގަތީ ޕާލަމެންޓްރީ ގްރޫޕުގެ ލީޑަޝިޕާ މެދު އުފެދުނު ހިޔާލުތަފާތުވުންތަކެއްގައި ކަމަށެވެ. އޭގެ ތެރޭގައި އެ ގްރޫޕްގައި މެމްބަރުން ދައްކަވާ ވާހަކަތަކުގެ ސްކްރީން ޝޮޓްތައް ލީކުކުރުން ފަދަ ކަންތައް ހިމެނޭ ކަމަށް އޭނާ ވިދާޅުވި އެވެ.\n"މެމްބަރުންނާ ހިޔާލު ތަފާތުވުންތައް އުޅުނަސް ރައީސް ޔާމީނާއި ސަރުކާރަކާ އަޅުގަނޑާ ދެމެދު އެއްވެސް މައްސަލައެއް ނެތް،" ސައުދު ވިދާޅުވި އެވެ.\nސައުދު އަމިއްލަ އަށް ވައިބަ ގްރޫޕް ދޫކޮށްލެއްވިއިރު، ހިޔާލު ފާޅުކުރުމުގެ މިނިވަންކަން ހުއްޓުވުމުގެ ބިލާ ދެކޮޅަށް ރައްޔިތުންގެ މަޖިލިހުގައި އިއްޔެ ވޯޓު ދެއްވި ތިމަރަފުށީ ދާއިރާގެ ޕީޕީއެމް މެމްބަރު މުހައްމަދު މުސްތަފާގެ އިތުރުން އެ ވޯޓަށް މަޖިލިހަށް ވަޑައިނުގެންނެވި އޭދަފުށީ ދާއިރާގެ މެމްބަރު އަހްމަދު ސަލީމް (ރެޑްވޭވް) ވެސް ވަނީ ޕީޕީއެމް ޕީޖީ ގުރޫޕުން ބޭރުކޮށްފަ އެވެ. މީގެ ތެރެއިން މުސްތަފާ ވައިބަ ގުރޫޕުން ބޭރުކޮށްލީ ބިލް ފާސްކުރުމުގެ ވޯޓުގެ ކުރިންނެވެ. އެއީ ހިޔާލު ފާޅުކުރުމުގެ މިނިވަންކަން ހުއްޓުވާ ބިލާ ދެކޮޅަށް ވައިބަ ގުރޫޕްގައި އޭނާ ވާހަކަ ދައްކަވާތީ އެވެ. މީގެ އިތުރުން ކެބިނެޓުގެ މެމްބަރުން ހިމެނޭ ޕީޕީއެމް/އެމްޑީއޭގެ ޕާލަމެންޓްރީ ގްރޫޕްގެ ވައިބަ ގްރޫޕުން ވެސް ސަލީމް މިއަދު ވަނީ ނުކުމެފަ އެވެ.\nހިޔާލުފާޅުކުރުން ހުއްޓުވުމުގެ ބިލާ ގުޅިގެން ޕީޕީއެމްގެ ޕާލަމެންޓްރީ ގްރޫޕްގެ ތެރޭގައި ވަނީ ވަރަށް ބޮޑަށް ހިޔާލުތަފާތުވުން އުފެދިފަ އެވެ. އެ ބިލް ފާސްކުރަން ނެރުނު ތްރީލައިން ވިޕާ ޕީޕީއެމްގެ ހަތް މެމްބަރަކު ވަނީ ހިލާފުވެފަ އެވެ. އަދި އެ މެމްބަރުންނަށް ފިޔަވަޅު އަޅާނެ ކަމުގެ އިންޒާރު ޑެޕިއުޓީ ޕީޖީ ލީޑަރު ރިޔާޒް ރަޝީދު ވަނީ ދެއްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ގއ. ވިލިގިލި ޕީޕީއެމް ޕީޕީއެމް ޕާލަމެންޓްރީ ގުރޫޕް\nސަލީމްގެ ބަހުރުވަ އަނެއްކާވެސް ތަފާތު ވެއްޖެ!


Male sarahaddhuge guest house thah November gai hulhuveyvaru vaane: Minister Mausoom - One Online\n13 އޮގަސްޓް 2020: ސީޓީއެޗް ޕްރޮގްރާމް ލޯންޗުކުރުމަށް ކްލީކް ކޮލެޖުގައި މިއަދު ބޭއްވި ރަސްމިއްޔާތުގައި ޓޫރިޒަމް މިނިސްޓަރު ޑރ. އަބްދުﷲ މައުސޫމް ވާހަކަ ދައްކަވަނީ --- ވަން ފޮޓޯ: މުހައްމަދު ހައްޔާން\nގުޅޭ ޓެގު ޓުއަރިޒަމް މިނިސްޓްރީ އޮފް ޓުއަރިޒަމް ކޮވިޑް 19 ގެސްޓްހައުސް ޓޫރިޒަމް މިނިސްޓަރު ޑރ. އަބްދުﷲ މައުސޫމް\n2021ގައި އެއް މިލިއަން ފަތުރުވެރިން ގެނައުމުގެ އަމާޒެއް!\nޑރ. މައުސޫމަށް މަޖިލީހުން ރުހުންދީފި\nމާލޭ ސަރަހައްދުގެ ގެސްޓްހައުސްތައް ނުހުޅުވާނެ: މިނިސްޓަރު މައުސޫމް\nޓޫރިޒަމް މިނިސްޓަރު ޑރ. މައުސޫމަށް ކޮމިޓީން އަނެއްކާވެސް ރުހުން ދީފި\nޓޫރިޒަމް މިނިސްޓަރު ކަމުގެ މަގާމަށް، މައުސޫމް އަލުން އައްޔަން ކުރައްވައި ރުހުންހޯދަން ފޮނުއްވައިފި


Jinaaee adhulah anna2vana bodu badhalah vaguthu kuda thanvefai | Mihaaru\nކުށެއްގެ ތުހުމަތުގައި ފުލުހުން މީހަކު ހައްޔަރު ކުރަނީ: ޖިނާއީ އިޖުރާއަތުގެ ގާނޫނުގެ ސަބަބުން ވަރަށް ގިނަ ކަންކަން އިސްލާހުވާނެ\nޖިނާއީ އަދުލުގެ ނިޒާމަށް އަންނަ ދެވަނަ ބޮޑު ބަދަލަށް ވަގުތު ކުޑަތަންވެފައި\n29 ޖޫން 2017 - 08:23 8 comments\nއާ ގާނޫނު އަސާސީއާ އެކު އެންމެ ބޮޑު އެއް ބަދަލެއް އައީ ޖިނާއީ އަދުލުގެ ނިޒާމަށެވެ. ތަހުގީގު މަރުހަލާގައިވާ އިއުތިރާފްގެ މައްޗަށް ބިނާކޮށްގެން ކުށް ސާބިތު ކުރަމުން އައި އައުން ނިމުމަކަށް އައިސް، ހެއްކާއި ގަރީނާގެ މައްޗަށް ބިނާކޮށް ކުށް ސާބިތު ކުރަން ޖެހުނެވެ. ކުށުގެ ތުހުމަތުކުރެވޭ މީހުންނަށް ކުރިން ނުލިބޭ އެތައް ހައްގެއް ދޭން ޖެހުނެވެ. މިނޫނަސް ކިތަންމެ ކަމެކެވެ.\nމި ބަދަލުތައް އަޔަސް ފުރިހަމަ ނުވެ އެއް ކަމެއް އޮތެވެ. ޖިނާއީ ކުށް ތަހުގީގު ކުރުމުގަ އާއި ހެކި ހޯދުމުގަ އާއި ދައުވާ ކުރުމާއި ޝަރީއަތް ހިންގުމުގައި އަމަލު ކުރަން ޖެހޭ ތަފްސީލީ އިޖްރައާތުތަކެއް ހިމެނޭ ގާނޫނެއް ނެތުމެވެ. އެފަދަ ގާނޫނެއް ނެތުމުން ޖިނާއީ މައްސަލަތަކުގައި އަމަލު ކުރަމުން އައީ ކަމާ ބެހޭ އިދާރާތަކުން ހަދާފައިވާ ގަވާއިދުތަކެއްގެ ދަށުންނެވެ.\nއެ ގަވާއިދުތަކުގައި، އާ ގާނޫނު އަސާސީ އައުމުން ޖިނާއީ އަދުލުގެ ނިޒާމަށް އަލަށް އުފަންވި ބަދަލުތައް ވެސް ކޮންމެވެސް ވަރަކަށް ވަނީ ހިމަނައިފަ އެވެ. އެކަމަކު ބައެއް ކަންކަން ހުރީ ފަނޑިޔާރުންގެ އިހްތިޔާރަށް ދޫކޮށްލައިފަ އެވެ. ނަމަވެސް އެ ހުރިހާ ކަމެއް ބަދަލުވެ، ޒަމާނީ ގާނޫނަކާ ހަމައަށް ދާން ދެން ބާކީ އޮތީ ތިން ހަތަރު ދުވަހެވެ.\nއަހަރުތަކެއްގެ މަސައްކަތަށް ފަހު މިދިޔަ އަހަރުގެ މެއި2ގައި ރައީސް އަބްދުﷲ ޔާމީން ތަސްދީގު ކުރެއްވި ރާއްޖޭގެ ފުރަތަމަ ޖިނާއީ އިޖްރާއަތުގެ ގާނޫނަށް އަންނަ އާދިއްތަ ދުވަހު އަމަލު ކުރަން ފަށާނެ އެވެ. މިއީ ބައި ގަރުނު ވީ ގާނޫނުލް އުގޫބާތެއް އުވާލައި، އާ ގާނޫނުލް އުގޫބާތަކަށް 2015 ގައި އަމަލު ކުރަން ފެށުމަށް ފަހު ޖިނާއީ އަދުލުގެ ނިޒާމަށް އަންނަ އެންމެ ބޮޑު ބަދަލެވެ.\nއެ ގާނޫނުގައި ޖިނާއީ ކުށުގެ ތުހުމަތު މީހަކަށް ކުރެވޭ ވަގުތުން ފެށިގެން އެ މައްސަލައެއް ތަހުގީގު ކުރުމާއި މީހުން ހިފަހައްޓައި، ސުވާލު ކުރުމާއި ހައްޔަރުކުރުމާއި ބަންދުގައި ބެހެއްޓުމާއި ތަންތަން ބަލައި ފާސްކުރުމާއި ހެކި ހޯދުމުގައި އަމަލު ކުރަން ޖެހޭ އުސޫލުތަކާއި ދައުވާ އުފުލުމުގެ މަރުހަލާގައި އަމަލު ކުރަން ޖެހޭ އުސޫލުތަކާއި ޝަރީއަތް ހިންގަން ޖެހޭ ގޮތުގެ އުސޫލުތައް ބަޔާންކޮށްދީފައިވެ އެވެ. އެއިން ކޮންމެ މަރުހަލާއެއްގައި ކުރާ ކޮންމެ ކަމެއް ވެސް ކުރަން ޖެހޭ ގޮތް ވަރަށް ތަފްސީލީ ގޮތެއްގައި އެ ގާނޫނުގައި ވަނީ ހިމަނައިފަ އެވެ.\nމިސާލަކަށް ތަނެއް ފާސްކުރަން ބޭނުންވާ ނަމަ އެކަމަށް ކޯޓު އަމުރަށް އެދި ހުށަހަޅަން ޖެހޭ ގޮތާއި ކޯޓު އަމުރު ނެރުމުގައި ކޯޓުން ބަލަން ޖެހޭ ކަންކަމާއި ކޯޓު އަމުރު ދޭން ޖެހޭ ވަގުތުތަކާއި ކޯޓުގެ އަމުރުގައި ހުންނަން ޖެހޭ މައުލޫމާތުތަކާއި ކޯޓު އަމުރުގެ ދަށުން ތަނެއް ފާސްކުރާއިރު އަމަލު ކުރަން ޖެހޭ އެންމެ އާދައިގެ ކަންކަން ވެސް ބަޔާންކޮށްފައިވެ އެވެ.\nއެހެންވެ މިއީ ހުރިހާ މައްސަލަތަކެއްގައި ވެސް އެއް އުސޫލަކުން އަމަލުކުރެވި އަދި ތުހުމަތު ކުރެވޭ މީހުންނަށް ލިބެން ޖެހޭ ހައްގުތައް ލިބޭކަން ކަށަވަރު ކުރެވުމާ އެކު އިންސާފު ގާއިމްކުރަން އެޅޭނެ ވަރަށް ބޮޑު ބާރަކަށް ވާނެ އެވެ.\nތަހުގީގާއި ދައުވާ ކުރުމުގެ މަރުހަލާ ވަކި މުއްދަތެއްގެ ތެރޭގައި ނިންމަން ޖެހުން\nއެ ގާނޫނާ އެކު ތަހުގީގާއި ދައުވާ ކުރުމަށް އަންނާނެ ބޮޑު އެއް ބަދަލަކީ ތަހުގީގު މަރުހަލާ އާއި ދައުވާ ކުރުމުގެ މަރުހަލާ ވަކި މުއްދަތެއްގެ ތެރޭގައި ނިންމަން ޖެހުމެވެ. ކުރިން އެންމެ ބޮޑު ޝަކުވާއަކަށް ވެފައި އޮންނަނީ ތަހުގީގު މަރުހަލާ ދިގުލައިގެން ދިއުމާއި ދައުވާ ކުރުމާ މެދު ގޮތެއް ނުނިމި ލަސްވުމެވެ. އެކަމަކު މި ގާނޫނާ އެކު އެކަމަށް ވަރަށް ބޮޑު ހައްލެއް އަންނާނެ އެވެ.\nއެ ގާނޫނުގެ 94 ވަނަ މާއްދާ ބުނާ ގޮތުން ބަންދުކޮށްފައި ހުރި މީހަކު ނަމަ، އެ މީހެއްގެ ބަންދުގެ މުއްދަތު ފުރަތަމަ ފަހަރަށް އިތުރުކުރާ ދުވަހުން ފެށިގެން 30 ދުވަހުގެ ތެރޭގައި އެ މީހަކަށް ދައުވާ ކުރަން ޖެހޭނެ އެވެ. އަދި ބަންދުން ދޫކޮށްލާފައި ހުރި މީހެއް ނަމަ، އޭނާގެ ބަންދާ މެދު ގޮތެއް ނިންމަން ފުރަތަމަ ފަހަރަށް ކޯޓަށް ގެންދިޔަ ދުވަހުން ފެށިގެން 45 ދުވަހުގެ ތެރޭގައި ދައުވާ ކުރަން ޕްރޮސެކިއުޓާ ޖެނެރަލް (ޕީޖީ) އަށް ފޮނުވަން ލާޒިމްކުރެ އެވެ.\nމާރާމާރީ ހިންގި ސީނެއްގައި ފުލުހުން ހަރަކާތްތެރިވަނީ: ތަހުގީގު މަރުހަލާގައި އަމަލު ކުރަން ޖެހޭ އިޖްރާއަތުތައް ވެސް އާ ގާނޫނުގައި ވަނީ ބަޔާންކޮށްފައި --ފޮޓޯ/މިހާރު\nއެ މުއްދަތުތަކުގެ ތެރޭގައި ދައުވާ ކުރުމަށްޓަކައި ތަހުގީގުތައް ނިންމަން އެ ގާނޫނު ލާޒިމްކުރެ އެވެ. އަދި މައްސަލައިގެ ބާވަތުން ތަހުގީގު ފުރިހަމަ ކުރަން އިތުރު ވަގުތު ބޭނުންވާ ނަމަ އެކަމަށް އެންމެ ގިނަވެގެން އިތުރުކޮށްދެވޭނެ މުއްދަތު ވެސް ގާނޫނުގައި ވަނީ ކަނޑައަޅައިފަ އެވެ. އެހެންވެ މިއީ ތަހުގީގު މަރުހަލާ އާއި ދައުވާ ކުރުމުގެ މަރުހަލާ އަވަސް ކުރަން އެޅޭނެ ވަރަށް ބޮޑު ބާރަކަށް ވާނެ އެވެ.\nކުދި ކުށްތަކަށް ދައުވާ ނުކުރުން، އިއުތިރާފް ވެއްޖެ ނަމަ އަދަބު ލުއިވުން\nކުދި ކުށްތައް ކުރާ ފަރާތްތަކަށް ލުއި ދީ، މުޖްތަމައަށް އަނބުރާ ގެނައުމަކީ ކުރިއަރާފައިވާ ގައުމުތަކުގައި ވެސް އަމަލުކުރާ އުސޫލެކެވެ. ރާއްޖޭގައި އެފަދަ ކަންކަމުގައި އަމަލުކުރާނެ ގާނޫނީ އޮނިގަނޑެއް ނެތުމުން، ކުދި ކުށްތައް ކުރާ މީހުންނަށް ލުއި ދެމުން އައީ ޕީޖީ އޮފީހުން ހިންގި އިތުރު ފުރުސަތު ޕްރޮގްރާމްގެ ދަށުންނެވެ. އެކަމަކު މި ގާނޫނާ އެކު، އެކަމުގެ އިޖްރާއަތުތައް ވެސް ކަނޑައެޅިގެންދާނެ އެވެ.\nއެ ގާނޫނުގެ 98 ވަނަ މާއްދާ ބުނާ ގޮތުން އެއް އަހަރަށް ވުރެ ކުރު މުއްދަތުގެ ޖަލު ހުކުމް ހިމެނޭ ކުށަކަށް ތަހުގީގު މަރުހަލާގައި މީހަކު ކުށަށް އެއްބަސްވެފައިވާ ނަމަ އަދި ޕީޖީ ކަނޑައަޅާ ޝަރުތުތަކަށް އެ މީހާ އެއްބަސްވާ ނަމަ އެ މީހަކަށް ނަސޭހަތް ދިނުމަށް ފަހު ދައުވާ ނުކޮށް، ދޫކޮށްލެވިދާނެ އެވެ. އެގޮތަށް ދައުވާ ނުކޮށް ދޫކޮށްލުމުގައި ޕީޖީ ބަލަން ޖެހޭ ކަންކަމާއި ނަސޭހަތް ދިނުމުގެ ބަދަލުގައި އާންމު މަސްލަހަތަށް ބަލައި، އެފަދަ މީހަކަށް ދައުވާ ކުރާ ނަމަ ޕީޖީ ބަލަން ޖެހޭ ކަންކަން ވެސް ގާނޫނުގައި ވަނީ ބަޔާންކޮށްފަ އެވެ.\nއެ އުސޫލުން މީހަކަށް ދައުވާ ނުކުރަން ޕީޖީ ނިންމައިފި ނަމަ އެ މީހަކާ ޕީޖީއާ ދެމެދު އެއްބަސްވުމެއްގައި ސޮއިކުރަން ގާނޫނު ލާޒިމް ކުރެ އެވެ. އެ އެއްބަސްވުމުގައި ޕީޖީ ކަނޑައަޅާ ޝަރުތުތަކާ ޚިލާފް ނުވާ ނަމަ އެ މީހަކަށް ދައުވާ ނުކުރާނެ ކަމުގެ ޔަގީންކަން އެ އެއްބަސްވުމުގެ ދަށުން އެ މީހަކަށް ލިބޭނެ އެވެ. އެކަމަކު އެއްބަސްވުން ހަދާ ތާރީޚުން ފެށިގެން ތިން އަހަރު ތެރޭގައި އެ މީހާ އިތުރު ކުށެއް ކޮށްފި ނަމަ އެއްބަސްވުން ނިމުމަކަށް އައިސް، އެ މީހަކަށް އަލުން ދައުވާ ކުރެވޭނެ ކަމަށް އެ ގާނޫނުގައިވެ އެވެ.\nނަސޭހަތް ދިނުމަށް ފަހު ދައުވާ ނުކޮށް ދޫކޮށްލަން ޝަރުތު ހަމަނުވާ މީހުންނަށް ވެސް އެ ގާނޫނުގައި ވަނީ ލުއި ގޮތްތަކެއް ހަމަޖައްސައިދީފަ އެވެ. އެ ގާނޫނުގެ 103 ވަނަ މާއްދާ ބުނާ ގޮތުން މީހަކަށް ދައުވާ ކުރިޔަސް ތަހުގީގު މަރުހަލާގައި ކުށަށް އެއްބަސްވެފައިވާ މީހެއް ނަމަ އެ މީހެއްގެ އަދަބު ލުއިކޮށް ދިނުމަށް ޕީޖީއަށް ކޯޓުގައި އެދެވޭނެ އެވެ.\nތުހުމަތުކުރެވޭ މީހާ އެދޭ އެދުމަކަށް ބިނާކޮށް އެ މީހާގެ އަދަބު ލުއިކޮށްދޭން ކޯޓުގައި އެދެން ޕީޖީ އެއްބަސްވެއްޖެ ނަމަ އެކަމުގެ އެއްބަސްވުމެއް ދެ ފަރާތުން ސޮއިކުރާނެ އެވެ. އެކަމަކު ދެ ފަރާތުން އެގޮތަށް އެއްބަސްވިޔަސް ބައެއް ހާލަތްތަކުގައި އެފަދަ އެއްބަސްވުމެއް ބަލައިނުގަތުމުގެ ބާރު އެ ގާނޫނުން ކޯޓުތަކަށް ލިބިދެ އެވެ. އެފަދަ ހާލަތެއްގައި ދައުވާ ލިބޭ މީހާއަށް އޮތް ފައިދާއަކީ އޭނާ ތަހުގީގު މަރުހަލާގައި ވެފައިވާ އިއުތިރާފް އަނބުރާ ގެންދިއުމުގެ ފުރުސަތު ލިބުމެވެ.\nޝަރީއަތްތައް އަވަހަށް ނިންމަން ޚާއްސަ އުސޫލުތަކެއް\nޖިނާއީ ބައެއް މައްސަލަތައް ކޯޓުތަކުން ނުނިމި ލަސްވުމަކީ ޝަކުވާއެކެވެ. ޚާއްސަކޮށް، ބަންދުގައި ތިބޭ މީހުންގެ ފަރާތުން އެ ޝަކުވާ ވަކިން ބޮޑެވެ. އެކަމަކު މި ގާނޫނާ އެކު އެކަމަށް ވެސް ވަރަށް ބޮޑު ހައްލެއް އަންނާނެ އެވެ. އެކަމަށް ޚާއްސަ އުސޫލުތަކެއް އެ ގާނޫނުގައި ވަނީ ކަނޑައަޅައިފަ އެވެ.\nއެ ގާނޫނުގެ 105 ވަނަ މާއްދާ ބުނާ ގޮތުން ޖިނާއީ ކޮންމެ މައްސަލައެއް ވެސް ކޯޓަށް ހުށަހެޅުމުން އެ މައްސަލައެއްގެ އިބްތިދާއީ އަޑުއެހުމެއް ބާއްވަން ޖެހޭނެ އެވެ. އެ އަޑުއެހުމުގައި ދައުވާ ލިބޭ މީހާ އަށް ދައުވާ ސާފުވެފައިވޭތޯ އާއި އޭނާ ދައުވާ އަށް އިންކާރު ކުރޭތޯ ނުވަތަ އެއްބަސްވޭތޯ ބަލާނެ އެވެ. އަދި ވަކީލަކު ނުވަތަ ތަރުޖަމާނަކު ބޭނުންވާ މީހެއްގެ ތަރުޖަމާނަކު ނެތް ނަމަ ވަކީލުން ހޯދުމަށް ފުރުސަތު ދިނުމާ އެކު ދައުވާ ލިބޭ މީހާއަށް ލިބިގެންވާ ހައްގުތައް އެ މީހަކަށް ބަޔާންކޮށްދޭން ޖެހޭނެ އެވެ.\nމީގެ އިތުރުން އެ ދައުވާ ކުރިއަށް ގެންދާނެ ތަނެއް އޮތްތޯ އާއި ދައުވާ ކުރިއަށް ގެންދަން ނިންމާ ނަމަ އެ މައްސަލައެއްގެ ޝަރީއަތް ފެށުމުގެ ކުރިން ދެ ފަރާތުން ހުށަހަޅަން ބޭނުންވާ ހުށަހެޅުންތައް ހުށަހަޅަން ވަކި މުއްދަތުތަކެއް ކޯޓުން ދޭން އެ ގާނޫނު ލާޒިމްކުރެ އެވެ. އަދި ޝަރީއަތުގެ އަޑުއެހުންތައް ބާއްވާނެ ތާރީޚުތަކާއި ގަޑިތައް ވެސް އިބްތިދާއީ އަޑުއެހުމުގައި ކޯޓުން ކަނޑައަޅަން ޖެހޭނެ އެވެ. މީގެ ސަބަބުން ޝަރީއަތް ފެށުމުގެ ކުރިން ދެ ފަރާތަށް ވެސް އޮންނާނީ އެ ޝަރީއަތް ހިނގާނެ ގޮތް ދުރާލާ އެނގި، މައްސަލައަށް ރަނގަޅަށް ތައްޔާރުވާން ފުރުސަތު ލިބިފަ އެވެ.\nމީގެ އިތުރުން އިބްތިދާއީ މަރުހަލާ ނިމި، ޝަރީއަތް ފެށުމަށް ފަހު އަމަލު ކުރަން ޖެހޭނެ އުސޫލުތައް ވެސް އެ ގާނޫނުގައި ވަނީ ބަޔާންކޮށްފަ އެވެ.\nގާނޫނުގެ 140 ވަނަ މާއްދާ ބުނާ ގޮތުން އިބްތިދާއީ މަރުހަލާގައި ދައުވާ އަށް އިންކާރު ކުރާ މީހުންގެ ތެރެއިން ބަންދުގައި ތިބޭ މީހުންގެ މައްސަލަތައް ކޯޓަށް ހުށަހަޅާ ދުވަހުން ފެށިގެން 70 ދުވަހުގެ ތެރޭގައި އެ މައްސަލައެއްގެ ޝަރީއަތް ފަށަން ޖެހޭނެ އެވެ. އަދި ދައުވާ ލިބޭ މީހަކީ ބަންދުގައި ހުރި މީހަކަށް ނުވާ ނަމަ 90 ދުވަހުގެ ތެރޭގައި ޝަރީއަތް ފަށަން ގާނޫނު ލާޒިމްކުރެ އެވެ. އެކަމަކު ބައެއް ހާލަތްތަކުގައި، ދައުވާ ލިބޭ ފަރާތުން އެދޭ އެދުމަކަށް ބިނާކޮށް، އެއަށް ވުރެ ލަހުން ޝަރީއަތް ފެށުމުގެ ބާރު އެ ގާނޫނުން ކޯޓުތަކަށް ލިބިދެ އެވެ.\nއެ ގާނޫނު ބުނާ ގޮތުން ޝަރީއަތް ފެށުމަށް ފަހު މެދުކެނޑުމެއް ނެތި އެ ޝަރީއަތުގެ އަޑުއެހުންތައް ކުރިއަށް ގެންދަންވާނެ އެވެ. އަދި މައްސަލައެއްގެ އަޑުއެހުންތައް ނިންމާލުމަށް ފަހު ގިނަވެގެން 30 ދުވަހުގެ ތެރޭގައި އެ މައްސަލައެއްގެ ހުކުމް ކުރަން ވެސް ގާނޫނު ލާޒިމްކުރެ އެވެ. ހުކުމް ކުރާއިރު ދައުވާ ލިބޭ މީހާގެ މައްޗަށް ކުށް ސާބިތުވެއްޖެ ނަމަ ގިނަވެގެން 10 ދުވަހުގެ ތެރޭގައި އެ މީހަކަށް އަދަބު އެޅުމަކީ ވެސް އެ ގާނޫނު ލާޒިމްކުރާ ކަމެކެވެ. އަދި އިބްތިދާއީ މަރުހަލާގައި ކުށަށް އިއުތިރާފްވާ މައްސަލަތައް އަވަސް ނިޔާއިން ނިންމަން ޖެހެ އެވެ.\nއެ ގާނޫނަށް އަމަލުކުރަން ފަށަން ގާތް ވެފައި ވަނިކޮށް ސަރުކާރުން ގިނަ އިސްލާހުތަކެއް ގެންނަން ރައްޔިތުންގެ މަޖިލީހަށް މި މަހު ހުށަހެޅި އެވެ. އެކަމަކު އޭގެ ތެރެއިން ބައެއް އިސްލާހުތަކާ މެދު މެމްބަރުން ކަންބޮޑުވުން ފާޅުކުރުމުން ސަރުކާރުން ވަނީ އިސްލާހުތައް އަނބުރާ ގެންގޮސްފަ އެވެ.\nޖިނާއީ އިޖްރާއަތުގެ ގާނޫނެއް ނެތުމުން އެކަމުގެ ކަންބޮޑުވުން ކަމާ ބެހޭ އިދާރާތަކުން ކުރިން ވެސް ދިޔައީ ފާޅުކުރަމުންނެވެ. އަހަރުތަކެއް ވަންދެން ކުރަމުން އައި ދިގު އިންތިޒާރަށް ނިމުން އަންނަން މިހާރު ބާކީ އޮތީ ދެތިން ދުވަހެވެ. އެ ގާނޫނަށް އަމަލުކުރަން ފެށުމާ އެކު، ދެން އޮންނާނީ ތަހުގީގީ އިދާރާތަކާއި ޕީޖީ އޮފީހާއި ކޯޓުތަކުގެ ޒިންމާ އެވެ. ގާނޫނުގައިވާ ހުރިހާ އިޖްރާއަތުތަކެއް ފުރިހަމަ އަށް ތަންފީޒު ކުރެވިއްޖެ ނަމަ އޭގެ ހެޔޮ ބަދަލު މުޅި ޖިނާއީ އަދުލުގެ ނިޒާމުން ފެނިގެންދާނެ އެވެ.\nއިތުރު ލިޔުންތައް ކުށްކުރުން ކުށްވެރިން ޖިނާއީ އަދުލުގެ ނިޒާމު ޖިނާއީ އިޖުރާއަތުގެ ގާނޫނު ޖުޑީޝަރީ


Doctorun Haama Kuree Anu ah Dhirihureveynee3Aharu Kamah – Iru\nޑޮކްޓަރުން ހާމަކުރީ އަނޫއަށް ދިރިހުރެވޭނީ3އަހަރު ކަމަށް\nލަހޫ· 25 ޖޫން 2020\nބެލުންތެރިންގެ މެދުގައި ބޮޑު މަޝްހޫރުކަމެއްހޯދި ބޮލީ ވުޑްގެ ފިލްމެއް ކަމަށްވާ އާޝިގީގެ ތަރި އަނޫ އަގަރަވާލް އަށް ދުނިޔޭގަ ދިރި އުޅެވޭނީ ގިނަވެގެން3އަހަރުދުވަސް ކަމަށް ޑޮކްޓަރުން ލަފާ ކުރި ކަމަށް އަނޫ ހާމަ ކޮށްފިއެވެ.\nމަޝްހޫރު ފިލްމީ ތަރި އަނޫ ހާމަ ކުރި ގޮތުގައި 1999 ވަނަ އަހަރު އޭނާ ކުރިމަތިލާން ޖެހުނު ނުރައްކާތެރި އެކްސިޑެންޓަކަށް ފަހު އޭނާގެ ހަނދާނުގެ މައްސަލަ ދިމާވެ ޑޮކަޓަރުން އުއްމީދު ކަނޑާލިކަމަށް އޭނާ ބުނެއެވެ.\n” ޑޮކްޓަރުން ލަފާދިނީ އަހަރެން ދެން ދުނިޔޭގައި ހުންނާނީ މަދު ދުވަސްކޮޅެއްގައި ކަމަށް. އެންމެ ގިނަ ވިޔަސް3އަހަރު. އަހަރެން އަޒުމު ދޫކޮށެއް ނުލަން. އަޒުމު ވަރުގަދަ ކޮށް ބަލިން ރަނގަޅުވާން ކަނޑައެޅިން” އަނޫ ބުންނެވެ.\nއަނޫ ބުނި ގޮތުގައި ބަލިން ކިރިޔާވެސް ލުޔެއް އޭނާ އަށް ލިބުނީ ޔޯގާއިންނެވެ. އެކްސިޑެންޓުގެ މާ ކުރިން ވެސް އޭނާ ވަނީ ޔޯގާ ދަސްކުރަން ފަށާފައި ކަމަށާއި އަދި އެކްސިޑެންޓުގެ ފަހުން އެ ދަސްކޮށްފައި ވާ ޔޯގާއިން އޭނާއަށް ވަރަށް ބޭނުން ހިފުނު ކަމަށް ބުންޏެވެ.\nމީގެ އިތުރުން ވެސް އޭނާ ވަނީ ކުޑަކުދިންނަށް ވެސް ޔޯގާ ދަސްކޮށްދޭން ފަށާފައި ކަމަށާއި އަދި މިހާރު ޖަމުއިއްޔާތަކުން ވެސް އޭނާ ބަލައިގެންފައި ވާ ކަމަށް އޭނާ ބުނެއެވެ. އެގޮތުން މިހާރު އޭނާ ވަނީ އޭނާގެ އަމިއްލަ އިންސްޓިޓިއުޓެއް އުފައްދައިފައި ކަމަށާއި އެ އިންސްޓިޓިއުޓްގެ ބޭނުމަކީ މީހުންނަށް ޔޯގާ ދަސް ކޮށްދިނުމާއި މީހުން އެމީހުން އަމިއްލަ ހަށިގަނޑަށް އަޅައިލުމަށް ބާރުވެރި ކުރުމަށް ކަމަށެވެ.\n21 45 17 7


ފެށުން 41\nފިރުޢައުނަށް ފެނުނު ހުވަފެން\n1 ދެއަހަރު ދުވަސް ފާއިތުވެދިޔަ ފަހުން މިޞްރުގެ ރަސްގެފާނު ފިރުޢައުނަށް އެރަސްގެފާނު ނީލަ ކޯރުގެ އައްސޭރީގައި ކޮޅަށް ހުންނެވީތީ ހުވަފެންފުޅެއްގައި ފެނިވަޑައިގަތެވެ.2މި ހުވަފެންފުޅުގައި ޅަނދޮޅު، ފަލަ ހަތް ގެރި ކުއްލިއަކަށް ކޯރުގެ ތެރެއިން އަރައިގެން އައިސް އައްސޭރި ފަށުގައިވާ ވިނަތައް ކާންތިއްބައި ފެނިވަޑައިގަތެވެ. 3-4 އެއަށް ފަހު ބަލިކަށި، ހުތުރު ހަތްގެރި ކޯރުން އަރައިގެންއައިސް އައްސޭރިފަށުގައި ކުރިން ތިބި ހަތްގެރީގެ ކައިރިއަށް ގޮސް ޅަނދޮޅު، ފަލަ ހަތްގެރި ކައިލިއެވެ. ހުވަފެނުގެ މިހާހިސާބުން ފިރުޢައުނު ރަސްގެފާނަށް ހޭލެވުނެވެ.\n5 އިސާހިތަކު ފިރުޢައުނު ރަސްގެފާނު ދެވަނަ ފަހަރަށް އަވަހާރަފުޅުގެ ތެރެއަށް ވެދެވަޑައިގެންނެވުނެވެ. އެހިނދު ދެވަނަ ހުވަފެންފުޅެއް ވެސް ފެނިވަޑައިގަތެވެ. މިފަހަރު ހުވަފެނުގައި ރަސްގެފާނަށް ފެނިވަޑައިގަތީ އެންމެ ކުރިއެއްގައި ގޮވާމުން ފުރިފައިވާ ހަތްކުރާގަނޑު ހުއްޓައެވެ.6އެއަށް ފަހު އިތުރު ހަތްކުރާގަނޑު އެ ކުރިން ނުކުތެވެ. ނަމަވެސް މި ހަތްކުރާގަނޑު އިރުވައިގެ ހޫނުވައިން މިލައިމޯޅިވެ ހިކިވެފައިވާ ކަހަލައެވެ.7އަދި އިރުވައިގެ ހޫނުވައިން މިލައިމޯޅިވެ ހިކިވެފައިވާ ހަތް ކުރާގަނޑު، ގޮވާމުން ފުރިފައިވާ ހަތްކުރާގަނޑު ކައިލިއެވެ. އެހިނދު ފިރުޢައުނު ރަސްގެފާނަށް އަވަހާރަފުޅުން ހޭލެވި އަދި އެއީ އޭނާއަށް ފެނިވަޑައިގެންނެވީ ހުވަފެނެއްކަން އެނގިވަޑައިގެންނެވިއެވެ.\n8 ޖެހިގެންއައި ދުވަހުގެ ހެނދުނު ފިރުޢައުނު ރަސްގެފާނަށް ފެނިވަޑައިގެންނެވި ހުވަފެންފުޅާމެދު އޭނާއަށް ހުންނެވުނީ ކަންބޮޑުފުޅުވެ ފުން ވިސްނުންފުޅެއްގެ ތެރޭގައެވެ. އެހެންވީމާ، މުޅި މިޞްރުގައިވީ އެންމެހާ ބުއްދިވެރިންނާއި ކަހީނުން އެއްކުރެއްވުމަށް ފަހު އެބައިމީހުންނަށް އެ ރަސްގެފާނުގެ ހުވަފެންފުޅުތައް ވިދާޅުވެ ދެއްވިއެވެ. ނަމަވެސް އެބައިމީހުންގެ ތެރެއިން އެއްވެސް މީހަކަށް މި ހުވަފެންތަކުގެ ތަޢުބީރު ދަންނަވާކަށް ނޭގުނެވެ.\n9 އެހިނދު ފިރުޢައުނު ރަސްގެފާނަށް ބުއިންތައްދޭ ޚާއްސަ ޚާދިމު ފިރުޢައުނަށް މިފަދައިން ދެންނެވިއެވެ. ”އަޅުގަނޑަށް ކުރެވިފައިވީ ކުށަށް މިއަދު އަޅުގަނޑު ތައުބާވަމު. 10 އެއީ އަޅުގަނޑާއި އަދި ސާހިބާއަށް ފަރިއްކޮޅު ތައްޔާރު ކުރާ ޚާދިމުންގެ ވެރިޔާއާ ދެމީހުންދެކެ މަނިކުފާނު ކޯފާވެ ވަޑައިގެން އަޅުގަނޑުމެން ދެމީހުން ގަނޑުވަރުގެ އިސް ފާރަވެރިޔާގެ ޖަލަށްލެއްވީމު. 11 އެއްރެއަކު އަޅުގަނޑުމެން ދެމީހުންނަށްމެ ހުވަފެނެއް ފެނުނު. އަދި އަޅުގަނޑުމެން ދެމީހުންނަށްމެ ފެނުނު ދެ ހުވަފެނުގެ ތަޢުބީރު ތަފާތު ދެ ގޮތަކަށް ކުރެވުނު. 12 އެހިނދު އަޅުގަނޑުމެންނާއި އެކުގައި ގަނޑުވަރުގެ އިސް ފާރަވެރިޔާގެ އަޅުކުއްޖާ ހައްޔަރު ކުރެވިފައިވި. އަޅުގަނޑުމެން ދެމީހުންގެ ހުވަފެން ތަޢުބީރު ކޮށްދިނީ އެ ޢިބްރާނީ އަޅު ކުއްޖާ. 13 އަދި އެ ކުއްޖާ ހުވަފެންތައް ތަޢުބީރު ކޮށްދިން ފަދައިން އެ ހުރިހާ ކަމެއް ވެ ނިމިދިޔަ. އަޅުގަނޑު އިހު ހުރި ވަޒީފާ އަޅުގަނޑަށް ލިބި އަދި މަނިކުފާނަށް ފަރީއްކޮޅު ތައްޔާރު ކުރާ ޚާދިމުންގެ އިސްވެރިޔާ ގަތުލު ކުރެވި އޭނާގެ ހަށިގަނޑު މުޑިއަކަށް ނެގުނުމެ.“\n14 ލަސްތަކެއް ނުކުރައްވައި ފިރުޢައުނު ޔޫސުފުގެފާނު ޖަލުން ދަރުބާރަށް ގެނައުމުގެ އަމުރު ކުރެއްވިއެވެ. އަދި އެކަލޭގެފާނުގެ ތުނބުޅި އާއި މަތިމަސް ކޮއްޓަވައި ސާފު އަންނައުނު ތުރުކުރުވައި ރަސްގެފާނުގެ ދަރުބާރަށް ހާޒިރު ކުރެވުނެވެ.\n15 ފިރުޢައުނު ރަސްގެފާނު ޔޫސުފުގެފާނަށް ވިދާޅުވިއެވެ. ”އަހަރެން ތިބާ މިތަނަށް ހާޒިރު ކުރި ސަބަބަކީ ރޭގައި އަހަރެންނަށް ފެނުނު ހުވަފެން ތަޢުބީރު ކުރުވަން. މިތަނުގައި މިތިބަ އެއްވެސް މީހަކަށް އެ ހުވަފެން ތަޢުބީރު ކޮށްދޭކަށް ނޭނގުނު. ތިބާއަށް ވަރަށް ފުރިހަމައަށް ހުވަފެން ތަޢުބީރު ކުރަން އެނގޭ ކަމުގައި އަހަރެން އަޑުއެހީމު.“\n16 ޔޫސުފުގެފާނު ވިދާޅުވިއެވެ. ”ޢިއްޒަތްތެރި ސާހިބާ. ތިޔަފަދަ ކަންތައްތަކަކީ އަޅުގަނޑުގެ އަމިއްލަ ނަފުސަށް ކުޅަދާ ކަންތައްތަކެއް ނޫންމެ. ނަމަވެސް މާތްﷲ މަނިކުފާނު ހިތްޕުޅާވާ ފަދައިން ތިޔަ ހުވަފެންތަކުގެ މާނަ އަންގަވައި ދެއްވާނެ.“\n17-18 އެއަށް ފަހު ފިރުޢައުނު ރަސްގެފާނަށް ފެނިވަޑައިގެންނެވި ހުވަފެންފުޅު މިފަދައިން ވިދާޅުވެ ދެއްވަމުން ގެންދެވިއެވެ. ”އަހަރެންނަށް ފެނުނީ އަހަރެން ނީލަ ކޯރުގެ އައްސޭރީގައި ކޮޅަށް ހުއްޓައި، ޅަނދޮޅު، ފަލަ ހަތް ގެރި ކުއްލިއަކަށް ކޯރުގެ ތެރެއިން އަރައިގެން އައިސް އައްސޭރި ފަށުގައިވާ ވިނަތައް ކާންތިއްބައި. 19 އެއަށް ފަހު ބަލިކަށި ހަތްގެރި ކޯރުން އަރައިގެންއައިސް އައްސޭރިފަށުގައި ކުރިން ތިބި ޅަނދޮޅު، ފަލަ ހަތްގެރީގެ ކައިރިއަށް ދިޔަ ތަން. މި މިޞްރުން ވެސް އެފަދަ ސިފަ ހުތުރުވެގެންވީ ގެރިތަކެއް އަހަރެން ދުވަހަކުވެސް ނުދެކެމު. 20 އަދި އެ ސިފަހުތުރު ނިކަމެތި ވެގެންވީ ހަތްގެރި އެތަނުގައިވީ ޅަނދޮޅު، ފަލަ ހަތްގެރި ކައިލި. 21 ނަމަވެސް އެ ހިކި ގެރިތަކަށް އެއްވެސް ބަދަލެއް ނާދޭ. އެހާ ހިސާބުން އަހަރެންނަށް ނިދިން ހޭލެވުނު. 22 އެއަށް ފަހު ދެވަނަ ހުވަފެނެއް އަހަރެންނަށް ފެނުނީ އެންމެ ކުރިއެއްގައި ގޮވާމުން ފުރިފައިވާ ހަތްކުރާގަނޑު ވަނިކޮށް. 23 އެއަށް ފަހު އިތުރު ހަތްކުރާގަނޑު އެ ކުރިން ނުކުތް. ނަމަވެސް މި ހަތްކުރާގަނޑު އިރުވައިގެ ހޫނުވައިން މިލައިމޯޅިވެ ހިކިވެފައިވާ ކަހަލަ. 24 އަދި އިރުވައިގެ ހޫނުވައިން މިލައިމޯޅިވެ ހިކިވެފައިވާ ހަތް ކުރާގަނޑު ނުކުމެ ގޮވާމުން ފުރިފައިވާ ހަތްކުރާގަނޑު ދިރުވައިލި. އަހަރެންގެ މި ހުވަފެންތައް ކަހީނުންނަށް ކިޔައިދިނީމު. އެހެނަސް އެއިން އެއްވެސް މީހަކަށް މި ހުވަފެންތައް ތަޢުބީރު ކޮށްދޭކަށް ނޭނގުނު.“\nޔޫސުފުގެފާނު ފިރުޢައުނުގެ ހުވަފެން ތަޢުބީރުކޮށްދެއްވުން\n25 ރަސްގެފާނުގެ ހުވަފެންފުޅު ޔޫސުފުގެފާނު މިފަދައިން ތަޢުބީރު ކޮށްދެއްވިއެވެ. ”މާތްސާހިބާ. މަނިކުފާނު ފެނިވަޑައިގެންނެވި ދެ ހުވަފެންފުޅުގެ ތަޢުބީރަކީވެސް އެކައްޗެއް. އެ ހުވަފެންތަކުން ދައްކައިދެނީ މާތްﷲ ކަންތައް ކުރައްވާނޭ ގޮތް. 26 ޅަނދޮޅު، ފަލަ ހަތް ގެރީގެ ތަޢުބީރަކީ ހަތްއަހަރު ދުވަސް. އަދި އެންމެ ކުރިއެއްގައި ގޮވާމުން ފުރިފައިވާ ހަތްކުރާގަނޑުގެ ތަޢުބީރަކީވެސް ހަމަ ހަތްއަހަރު ދުވަސް. 27 ފަހުން ކޯރުން އަރައިގެން އައި ހުތުރު ބަލިކަށި ހަތް ގެރިއާ އަދި އިރުވައިގެ ހޫނުވައިން މިލައިމޯޅިވެ ހިކިފައިވާ ހަތް ކުރާގަނޑު ތަޢުބީރު ކޮށްދެނީ ހަތްއަހަރު ދުވަހުގެ ތަދުމަޑުމަޑު ކަމެއް ކުރިމަތިވާނެކަން. 28 އަޅުގަނޑު މި ދެންނެވި މޭރުމުން މިކަންތައްތައް ހިނގާނެ. މާތްﷲ ރަސްގެފާނަށް އެ ދެއްކެވީ އެކަލާނގެ ކަންތައް ކުރައްވާނެގޮތް. 29 ކުރިއަށް އޮތް ހަތް އަހަރު ދުވަހަކީ މަނިކުފާނަށާއި މުޅި މިޞްރަށް ތިޔާގިކަމާއި ފާގަތި ހަތް އަހަރުދުވަސް ކަމުގައިވާނެ. 30 ނަމަވެސް އޭގެފަހުގައި އަންނަ ހަތްއަހަރު ދުވަހަކީ ތަދުމަޑުކަމާއި ހައިހޫނުކަމުގެ ހަތްއަހަރު. އަދި ފާގަތިކަމާއި ތަނަވަސް ކަމުގައިވީ ހަތްއަހަރު ދުވަހު ލިބިދިން ނަފާ މުޅިން ނެތިގެން ދާނެވެސްމެ. ހަމައެހެންމެ މި ތަދުމަޑުކަމާއި ހައިހޫނުކަމުގެ ސަބަބުން މުޅި މިޞްރު ބިކަޙާލުގައި ޖެހޭނެ. 31 އޭގެ ސަބަބުން ތަނަވަސްކަމާއި ފާގަތި ކަމުގައި ވޭތުކުރި ހަތްއަހަރު ދުވަހުގެ ހަނދާންތައް ހުންނާނެ އެއްވެސް އަހުލުވެރިއެއް މުޅި މިޞްރުގައި ނުހުންނަ ވަރަށް ޙާލުގައި ޖެހިގެންދާނެ. 32 ސާހިބާއަށް ވިދިވިދިގެން އެއް މާނައެއް ދޭހަވާ ދެ ހުވަފެންފުޅެއް ފެނިވަޑައިގަތުމުގެ މާނައަކީ، މިކަމަކީ މާތްﷲ ކަނޑައަޅުއްވައި ނިންމަވާފައިވާ ކަމެއްކަން ދެއްކެވުމަށް. އަދި މި ޙާދިސާތައް އެކަލާނގެ އެފަދައިން އަވަސް ގޮތެއްގައި ކުރައްވާނެކަން.\n33 އަޅުގަނޑަށް ފެންނަ ގޮތަކީ މުޅި މިޞްރުން ބުއްދިވެރި މީހަކު ހޯއްދަވައި ޢިއްޒަތްތެރި ރަސްގެފާނު އެމީހަކާ މުޅި މިޞްރުގެ އެންމެހާ ކަންތައްތައް ހިންގައި ބެލެހެއްޓުން ހަވާލު ކުރެއްވުން. 34 އެއަށް ފަހު ފާގަތި ހަތްއަހަރު ދުވަހުގައި ލިބޭ ގޮވާމުގެ ފަސްބައިކުޅަ އެއްބައި ރައްކާ ކުރުމަށް މުޅި މިޞްރުން ކަމުވޮށިވެގެންވާ ޚާއްސަ ބަޔަކު ރަސްގެފާނު ހަމަޖައްސަވާ. 35 އަދި މި ކަމުވޮށިވެގެންވާ ފަރާތްތަކަށް ފާގަތި ހަތް އަހަރު ދުވަހުގެ ތެރޭގައި ލިބޭ ގޮވާން ސަހަރުގައި ގުދަން ކުރުމުގެ ބާރާއި ހުއްދަ ދެއްވާ. އަދި ރަސްގެފާނުގެ ބެއްލެވުމުގެ ދަށުން އެ ތަކެތި ރައްކާތެރި ކުރައްވައި ބަލަހައްޓަވާ. 36 އެގޮތުން ތަދުމަޑުކަމުގެ ހަތް އަހަރު ކުރިމަތި ވުމުން ބޭނުންވަރަކަށް ކާނެ އެއްޗެތި ލިބޭނެ. އެހެން ނޫނީ މުޅި ޤައުމު ހަލާކާއި ކުރިމަތިވެ އެންމެން މަރުވެ ނެތިދާނެ.“\nމިޞްރުގެ ގަވަރުނަރުކަމަށް ޔޫސުފުގެފާނު ޢައްޔަނު ކުރެއްވުން\n37 ޔޫސުފުގެފާނުގެ މި ހުށަހެޅުއްވުންތައް ފިރުޢައުނު ރަސްގެފާނާއި އެ ރަސްގެފާނުގެ ވަޒީރުން ގަބޫލު ކުރެއްވިއެވެ. 38 ދެން ފިރުޢައުނު ރަސްގެފާނު ދަރުބާރުގައިވާ އެންމެތަކުންނަށް ވިދާޅުވިއެވެ. ”ޔޫސުފުއަށް ވުރެން ފުރިހަމައަށް ތިޔަ ކަންތައްތައް ޙައްލު ކުރެވޭނޭ މީހަކު އަހަރެމެންގެ ތެރެއިން ހޯދިދާނެތަ؟ މާތްﷲގެ ރޫޙުފުޅު އޭނާއާއި އެކުގައި ވޮޑިގެންވޭ!“\n39 އެއަށް ފަހު ޔޫސުފުގެފާނާއި ދިމާއަށް އެނބުރިވަޑައިގެން ފިރުޢައުނު ވިދާޅުވިއެވެ. ”މިހުވަފެން ތަކުގެ ތަޢުބީރު މާތްﷲ ތިބާއަށް ދައްކުވައި ދެއްވައިފި. އަހަރެމެންގެ ތެރޭގައި މުޅި މިޞްރުން ތިބާއަށް ވުރެން ވަކިން ބުއްދިވެރި މީހަކު ނުމެނެތްމެ. 40 އެހެންވީމާ، އަހަރެންގެ ގަނޑުވަރުގެ ކަންތައްތައް ހިންގައި ބެލެހެއްޓުމަށް އަހަރެން ތިބާ ޢައްޔަން ކުރަން. އެންމެތަކުން ތިބާއަށް ކިޔަމަންތެރިކަން އަދާކުރާނެ. އަދި އަހަރެން ފިޔަވައި ތިބާއަށް ވުރެން ވަކިން އިސްމީހަކު މި ތަނުގައި ނުހުންނާނެމެ.“\n41 އަދި ފިރުޢައުނު ރަސްގެފާނު ޔޫސުފުގެފާނަށް މިފަދައިން ވިދާޅުވިއެވެ. ”މިހިނދުން ފެށިގެން ތިބާ މުޅި މިޞްރުގެ ގަވަރުނަރު ކަމުގައި ޢައްޔަން ކޮށްފީމު.“ 42 އެއަށް ފަހު ފިރުޢައުނު ރަސްގެފާނު އަތްޕުޅުގައިވާ ޝާހީ ނިޝާން ޖަހާފައިވާ އަނގޮޓިކޮޅު އިނގިލިފުޅުން ނަންގަވައި ޔޫސުފުގެފާނުގެ އިނގިލިފުޅުގައި އަޅުއްވައި ޝާހީ ރިދާކޮޅެއް ޔޫސުފުގެފާނަށް ދެއްވައި އަދި އެކަލޭގެފާނުގެ ކަރުފުޅުގައި ޝާހީ ރަންފަށެއް އެޅުއްވިއެވެ. 43 މީގެ އިތުރުން ފިރުޢައުނު ރަސްގެފާނު އޭނާގެ ރަސްކަމުގައިވާ ދެވަނަ ދަރަޖައިގެ ޝާހީ އަސްގާޑިޔާ ކޮޅު ޔޫސުފުގެފާނަށް ދެއްވިއެވެ. އަދި އެކަލޭގެފާނު ވަޑައިގަންނަވާ މަގުތަކުގައި ޝަރަފުވެރި ކުރުމުގެ ގޮތުން ސިފައިންގެ އިސްވެރިން ގޮސް މިފަދައިން ގޮވުމަށް ވެސް ފިރުޢައުނު އެންގިއެވެ. ”ޔޫސުފަށް މަގުދައްކާ! ޔޫސުފަށް މަގުދައްކާ!“ މިގޮތުގެމަތިން ކަންތައްތައް ކުރެއްވުމަށް ފަހު ފިރުޢައުނު ރަސްގެފާނު މުޅި މިޞްރުގެ ގަވަރުނަރު ކަމުގައި ޔޫސުފުގެފާނު ޢައްޔަނު ކުރެއްވިއެވެ. 44 ފިރުޢައުނު ރަސްގެފާނު ޔޫސުފުގެފާނަށް ދެންނެވިއެވެ. ”އަހަރެންނަކީ މިޞްރުގެ ރަސްގެފާނު ނަމަވެސް ތިބާގެ ހުއްދައާ ނުލައި މިޞްރުގެ އެއްވެސް އަހުލުވެރިއަކަށް އެމީހެއްގެ އަތެއްފައެއް ގުޑުވާލުމުގެ ހުއްދައެއް ނޯނާނާނެ ކަމުގައި އަހަރެން ބުނަން.“\n45 ފިރުޢައުނު ރަސްގެފާނު ޔޫސުފުގެފާނަށް މިޞްރު ބަހުން ދެއްވި ނަންފުޅަކީ ޞަފްނާތު ފަޢުނީޙު އެވެ. އަދި ޢައުނުގެ ފާދިރީ ފޫޠީފާރަޢަގެ އަންހެން ދަރިފުޅު އަސްނާތު އާއި ކައިވެނި ކުރުވިއެވެ. އެހެންކަމުން ޔޫސުފުގެފާނު މުޅި މިޞްރުގެ ގަވަރުނަރުކަމާއި ހަވާލުވެ ވަޑައިގެންނެވުނެވެ. 46 މިޞްރުގެ ރަސްގެފާނު، ފިރުޢައުނަށް ޔޫސުފުގެފާނު ޚިދުމަތް ކޮށްދެއްވަން ފެއްޓެވިއިރު އެކަލޭގެފާނުގެ އުމުރުފުޅަކީ ތިރީސް އަހަރުފުޅެވެ. އަދި ރަސްގެފާނުގެ ދަރުބާރުން ނުކުމެ ވަޑައިގެންނެވުމަށްފަހު މުޅި މިޞްރު ބައްލަވާލެއްވުމަށް ދަތުރުފުޅު ކުރެއްވިއެވެ.\n47 ޖެހިގެން އައި ހަތްއަހަރު ދުވަހު މުޅި މިޞްރުގައި ރަނގަޅަށް ގޮވާން ހެދި ފާގަތިކަން ލިބިފައިވިއެވެ. 48 އެ ހަތް އަހަރުތެރޭގައި މިޞްރުގައި ހެއްދުނު ގޮވާންތައް އެކަލޭގެފާނު މިޞްރުގެ އެކި ރަށްރަށުގައި ރައްކާ ކުރެއްވިއެވެ. ކޮންމެ ރަށެއްގައި އެކަލޭގެފާނު ރައްކާ ކުރެއްވީ އެރަށަކާ ކައިރި ހިސާބުގެ ދަނޑުތަކުގައި ހެދުނު ގޮވާންތަކެވެ. 49 މި ހަތްއަހަރު ދުވަސް ނިމުމުގެ ކުރިން ގޮވާމުން ގުދަންތައް ފުރި އަދަދު ނުކުރެވޭފަދަ މިންވަރަށް އިތުރުވެގެން ދިޔައެވެ.\n50 މިޞްރުގެ ފާގަތި ހަތް އަހަރު ދުވަހުގެ ތެރޭގައި ޔޫސުފުގެފާނަށާއި އެކަލޭގެފާނުގެ އަނބިކަނބަލުން އަސްނާތުއަށް ދެ ފިރިހެން ދަރިކަލުން ލިބިވަޑައިގަތެވެ. 51 ފުރަތަމަ ދަރިކަލުންނަށް ޔޫސުފުގެފާނު މަނައްސާ ގެ ނަމުން ނަންދެވި ހިނދު މިފަދައިން ވިދާޅުވެވުނެވެ. ”މާތްﷲ އަހަރެންގެ އެންމެހާ މުސީބާތްތަކާއި އަދި އަހަރެންގެ ބަފައިކަލުންގެ ޢާއިލާގެ މަތިން ހަނދާން ނެތިކޮށްދެއްވައިފި.“* ޢިބްރާނީ ބަހުން ”މަނައްސާ“ގެ އަޑުއިވެނީ ”ހަނދާން ނެތިކޮށް ދިނުން“، މިކަހަލަ ގޮތަކަށެވެ. 52 ޔޫސުފުގެފާނު އެކަލޭގެފާނުގެ ދެވަނަ ދަރިފުޅަށް އަފްރާއީމް އޭ ކިޔައި ނަން ދެއްވި ހިނދު މިފަދައިން ވިދާޅުވިއެވެ. ”އަހަރެން ވޭނާއި މުސީބާތުގައިވީ ރަށުގައި މާތްﷲ އަހަރެންނަށް ދަރިން ދެއްވައިފި.“† ޢިބްރާނީ ބަހުން ”އަފްރާއިމް“ މިބަހުގެ އަޑުއިވެނީ ދަރިމައިވުން، މިކަހަލަ ގޮތަކަށެވެ.\n53 މިޞްރަށް ތިޔާގިކަން ލިބިގެންވީ ހަތް އަހަރު ނިމުމަކަށް އައެވެ. 54 އަދި ޔޫސުފުގެފާނު ވިދާޅުވި ފަދައިން ތަދުމަޑުކަމާއި ހައިހޫނުކަމުގެ ހަތްއަހަރު މިޞްރަށް ކުރިމަތިވިއެވެ. އަދި މުޅި ސަރަހައްދުގައިވީ އެކިއެކި ރަށްތަކުގައި ވެސް އެދެވޭ ވަރަށް ކާބޯތަކެތި ލިބިފައި ނުމެނެތް މެއެވެ. ނަމަވެސް މިޞްރުގައި ގިނަޢަދަދަކަށް ގޮވާން ލިބެން ހުއްޓެވެ. 55 މުޅި މިޞްރުގައި ހައިހޫނުކަން އޭގެ ނިހާޔަތުގައި ވިއެވެ. ދެން ކާބޯތަކެއްޗަށް އެދި ރަސްގެފާނަށް މީސްތަކުން އާދޭސް ކުރާންފެށިއެވެ. އެހިނދު ފިރުޢައުނު ރަސްގެފާނު މީސްތަކުންނަށް މިފަދައިން ބުންޏެވެ. ”ތިޔަބައިމީހުންގެ އެދުމާއިގެން ޔޫސުފުގެ ގާތަށް ދޭ. އަދި އޭނާ އަންގާ ގޮތެއްގެ މަތީން އަމަލުކުރޭ.“\n56 ތަދުމަޑުކަމާއި ހައިހޫނުކަން މުޅި މިޞްރަށް ވެރިވެފައި ވަނީ އޭގެ އިންތިހާގައެވެ. އެހެންވީމާ މިޞްރުގެ އަހުލުވެރިންނަށް ގޮވާންތައް ވިއްކެވުމަށް ޔޫސުފުގެފާނު ގުދަންތައް ހުޅުއްވިއެވެ. 57 އަދި ހަމައެހެންމެ ދުނިޔޭގެ އެކިކަންކޮޅު ތަކަށް މި ތަދުމަޑުކަމާއި ހައިހޫނުކަން ކުރިމަތިވެފައި ވުމުގެ ސަބަބުން އެކި ސަރަހައްދުތަކުން ގޮވާން ގަތުމަށް ޔޫސުފުގެފާނުގެ އަރިހަށް މިޞްރަށް މީސްތަކުން އަންނަމުން ދިޔައެވެ.\n*41:51 ޢިބްރާނީ ބަހުން ”މަނައްސާ“ގެ އަޑުއިވެނީ ”ހަނދާން ނެތިކޮށް ދިނުން“، މިކަހަލަ ގޮތަކަށެވެ.\n†41:52 ޢިބްރާނީ ބަހުން ”އަފްރާއިމް“ މިބަހުގެ އަޑުއިވެނީ ދަރިމައިވުން، މިކަހަލަ ގޮތަކަށެވެ.


އެކަނިކޮށްފަ ނުދޭ | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ އެކަނިކޮށްފަ ނުދޭ\nނިހާނަކީ އަބަދު ވެސް ހިތްވަރު ގަދަ ކަމަށް ދަޢުވާ ކުރާ މީހެކެވެ. ޝަހޫ ނިހާންގެ ކޮނޑުގައި ހިފާ އޭނައާ ދިމާލަށް އަނބުރާލިއެވެ. ނިހާން ހަމަ ރަނގަޅަށް ވެސް ރޮނީއެވެ. ޝަހޫ އެދުވަހު ނިހާނަށް ވުރެ ހިތްވަރު ގަދަވާން މަސައްކަތް ކުރިއެވެ. އެކަމަކު ޝަހޫއަށް ނިހާންގެ ލޮލުން ފައިބަމުން ދިޔަ ކަރުނަތަށް ފޮހެދެވުނީ އެންމެ ފަހަރަކުއެވެ. އޭގެ ފަހުން ޝަހޫއަށް ހިތްވަރުދީ، އޭނަ ހަމަ ޖައްސަން މަސައްކަތް ކުރީ ނިހާނެވެ. ނިހާން ޝަހޫދެކެ ލޯބިވާވަރު އޭނައަށް އިޙްސާސްވީ އެދުވަހުއެވެ. އެކަމަކު ޝަހޫގެ ސަބަބުން ނިހާންގެ މުޅި ދިރިއުޅުން ބަދަލުވީއެވެ.\nކޮންމެ ދުވަހަކު ނިހާން އޮފީހުން އައިސް އެންމެ ފުރަތަމަ ވެސް ބަލާނީ ޝިމަން ކޮބާތޯއެވެ. ދަރިފުޅު ފެނުނީމަ ނޫނީ އެންމެ ކުޑަމިނުން ފައިދަށުގަ ހުންނަ ބޫޓުވެސް ނިހާނަކަށް ނުބޭލޭނެއެވެ. އޮފީހުން އައިސް އިރު އޮއްސެންދެން ޝިމަން ގޮވައިގެން އުޅޭނީ ނިހާނެވެ. އިރު އޮއްސި7ޖަހާއިރު ޝަހޫ އޮފީސް ނިންމާފައި އަންނަންދެން ޝިމަންގެ ހުރިހާ ކަމެއް ބަލަހައްޓަނީ ވެސް ނިހާނެވެ. ދުވަހަކު ވެސް އުނދަގޫވެގެން ޝަކުވާއެއް ނުކުރައެވެ. ކޮންމެދުވަހަކު ޝަހޫ އަންނަ އިރު މުޅި ގޭތެރެ އޮންނާނީ އެފުށް މިފުށަށް ޖަހާފައެވެ. ޝަހޫ ކިތަންމެ ދުވަހަކު ރުޅި އައިސްގެން އެއްޗިހި ކިޔައެވެ. އެކަމަކު ނިހާން ބުނަނީ ދަރިފުޅު ބޭނުންވާ ކަންތައްތައް ކޮށްދިނުމަކީ ބައްޕަގެ ހިތްހަމަ ޖެހުން ކަމުގައެވެ. މީހުން ބުނެއުޅެއެވެ. ދަރިން ބޮޑަށް ލޯބިވާނީ މަންމަދެކެއެވެ. އެކަމަކު އެމީހުންގެ ދަރިފުޅު ތަފާތެވެ. އޭނަ ބޮޑަށް ލޯބިވަނީ ނިހާން ދެކެއެވެ. އެއްވެސް ރެއަކު ނިހާނާއެކު ނޫނީ ޝިމަންއަށް ނުވެސް ނިދޭނެއެވެ. އޭނަ ނިންދަވަން ނިހާން ކިޔައިދޭ ނާނާގެ ލަވަ ދުވަހަކުވެސް ފުރިހަމައެއް ނުވެއެވެ. އެއަށް ވުރެ ކުރިން ޝިމަން ނިދާނެއެވެ. '' މަޑުން މީއޮވެ ނިދާލާތޯ ކިޔޭކިޔޭ ނާނާ '' ލަވައިގަ ކިޔާހެން މަޑުމަޑުން އޮވެ ނިދާލާނެވެ. ނިހާންގެ އެއުފާތަށް ފޭރިގަތީ ޝަހޫގެ ފަރުވާ ކުޑަ ކަމެވެ.\n'' ޝިމަން ވަކިވެގެން ދިޔައީ އަހަރެންގެ ސަބަބުން .... އަހަރެންގެ ފަރުވާ ކުޑަކަމުން '' ޝަހޫ ރޮމުން ވާހަކަ ދެއްކިއެވެ.\n'' ނޫނޭ ... ޝަހޫގެ އެއްވެސް ކުށެއް ނެތް ... އެއީ ތަޤުދީރު .... ކެތްކުރަންވާނެ .... އަހަރެމެންގެ ދަރިފުޅުގެ ޢުމުރު ހަމަވީ ... އެކަމުގަ އެއްވެސް މީހަކު ކުރާނެ އެއްވެސް ކަމެއްނެތް '' ނިހާން ޝަހޫ ދިފާޢު ކުރާނެ ކަމަކަށް އޭނަ ހިއެއްވެސް ނުކުރައެވެ. އެޙާދިސާ ހިނގަން މެދުވެރިވީ ޝަހޫގެ ސަބަބުންނެވެ. ޝަހޫ ދަރިފުޅު އެކަނި ބައިންދާފަ ފިހާރައަށް ދާންވީ ކީއްކުރަން ހެއްޔެވެ؟ އަދި އަމުދުން ދޮރު ތަޅުނުލާ ދާންވީ ކީއްކުރަން ހެއްޔެވެ؟ ގެ ކައިރި ފިހާރައަކަސް ހަމަ މާބޮޑަށް ވެސް ފަރުވާ ކުޑަ ކޮށްލެވުނީއެވެ. ޝިމަންއަކީ ހަލަނި ކުއްޖެއްކަން ވެސް ޝަހޫއަށް އެނގެއެވެ. އެކަމަކު ވެސް އޭނައަށް އެވަރު ނުވިސްނުނެވެ. ނިހާން ޝަހޫއާ އެއްކޮޅަށް ހުރުމުން އޭނަގެ ހިތަށް ކޮންމެވެސް ވަރެއްގެ ހަމަ ޖެހުމެއް ލިބުނެވެ. އެކަމަކު ވެސް އަމިއްލަ ނަފްސު ކުށްވެރި ކުރެވުނެވެ. ދަރިފުޅު ނެތީމަ ގޭތެރެވެސް އޮތީ މުޅިން ފަޅުވެފައެވެ. ކޮޓަރިތެރޭ ވެސް އެއްވެސް ދިރުމެއް ނެތެވެ. ނިދަން އެނދަށް އެރިއިރު އެނދުވެސް ހީވަނީ މާ ޖާގަބޮޑު ހެންނެވެ.\n'' ކޮއްކޮ ބައްޕަ ދެކެ ވަރަށް ލޯބިވޭ .... އެކަމަކު މަންމަޔާ ރުޅި .... މަންމަ ކޮއްކޮ ދެކެ އެއްވެސް ލޯތްބެއް ނުވޭ ..... ބައްޕަ ލޯބިވޭ .... ބައްޕަ ކޮއްކޮއާ އެކީ ކުޅެން ވެސް ކުޅޭ ... މަންމަ ދުވަހަކުވެސް ނުކުޅޭ '' ޝަހޫ ބަލަން ހުއްޓާ ޝިމަން އައިސް ނިހާންގެ އުނގުތެރެއަށް ވަނެވެ. ޝަހޫ ކުށްވެރި ކުރަމުންނެވެ. އަދި މަޑު މަޑުން ނިހާންގެ މޫނަށް ދޮނެއް ދިނުމަށްފަހު ދުވެފައި ގޮސް ކޮޓަރި ތެރެއަށް ވަނެވެ. ޝަހޫ ގޮވިއެވެ. ހިތަށް ތަދުވެގެންނެވެ. ދަރިފުޅު ގައިގަ ބައްދާލާ ހިތުންނެވެ. އެކަމަކު ކޮޓަރިއަށް ވަދެ ދޮރު ލައްޕާ ތަޅުލިއެވެ. ޝަހޫ ދެތިން ފަހަރު ގޮވިއެވެ. ލޯބިވާ ވާހަކަ ވެސް ބުންޏެވެ. ދަރިފުޅާއެކީ ކުޅޭނަމޭވެސް ބުންޏެވެ.\n'' ދަރިފުޅާ!!! '' ޝަހޫއަށް ހޭލުވުނު އިރު އޭނަ އޮތީ ދާހިއްލާ ފޯވެފައެވެ. އޭނައަށް މުޅި ކޮޓަރިތެރެ ހޯދަން ފެށުނެވެ. ޝިމަން ފެނޭތޯއެވެ.\n'' ކިހިނެއްވީ ޝަހޫ '' އޭރުވެސް ނިހާން އޮތީ އަދި ނުނިދާ ހޭލައެވެ.\n'' ޝިމަން އެބައުޅޭ ... މިކޮޓަރީގަ އެބައުޅޭ .... އަހަރެން ބަލަން ހުއްޓަ ދެންމެ އައިސް ވަނީވެސް '' އޭނަ ތެދުވިއެވެ\n'' ތިވާނީ ހުވަފެނަކަށް ... ޝަހޫއަށް ވެސް އެނގެއެއްނު ދަރިފުޅު މަރުވިތާ\nމިހާރު3ދުވަސް ވެއްޖެކަން ... ދެން ކިހިނެއް މިކޮޓަރީގަ އޭނަ އުޅޭނީ '' ނިހާން ޝަހޫއަށް ވިސްނަދިނެވެ.\n'' އަހަރެންގެ ދަރިފުޅު އަހަރެން ދެކެ ވަރަށް ރުޅި އައިއްސަ ހުރީވެސް .... ބުނީ މަންމަ ދެކެ އެއްވެސް ލޯތްބެއް ނުވެޔޯ ... އަދި އެއްފަހަރު ޝިމަން އަންނާނެ ނަމަ '' ޝަހޫއަށް ރޮވެން ފެށުނެވެ.\n'' ކޮންކަހަލަ ވާހަކައެއް ތިދައްކަނީ .... އެއީ ޝަހޫގެ ވެސް ލެޔޭ ... ކީއްވެތަ ޝަހޫދެކެ އޭނަ ލޯބި ނުވާންވީ؟ .... ތިގޮތަށް އަމިއްލަ ނަފްސު ކުށްވެރި ނުކޮށް، ހަމަ ޖެހިލައިގެން ނިދާލަބަލަ .... އޭރުން ތިކަހަލަ ހުވަފެނެއް ނުފެންނާނެ '' ނިހާން ޝަހޫ އެނދުގައި ބޭއްވިއެވެ. އޭނަ ނިހާނަށް ފުރަގަސް ދީގެން އޮވެ ރޮމުން ގެންދިޔައެވެ. އޭނައަށް ނުފެންނަ ގޮތަށް އޮތް އިރު ނިހާންގެ ލޮލުން ވެސް ކަރުނަ ފައިބަމުން ދިޔައެވެ.\nއޮފީހަށް ނިހާން ދިޔައީ ވެސް ޝަހޫ ކިޔާވަރުންނެވެ. ޝަހޫ އެކަނި ގޭގަ ބައިނދާފަ ދާން ނިހާން ވަރަށް ދެކޮޅު ހެދިއެވެ. ގޭގަ ހުރެއްޖެއްޔާ ނިހާނަށް ވެސް އެހަންދާން ތަކާ ދުރަކަށް ނުދެވޭނެއެވެ. އެހެން ވާން ވެއްޖެއްޔާ ނިހާން ބަލިވެސް ވަދާނެއެވެ. އޭރުން ވެސް ދެރަވާނީ ޝަހޫއެވެ. ކޮންމެހެން ނިހާން އޮފީހަށް ފޮނުވީވެސް އެހެންވެއެވެ. އޮފީހުގަ ހުރެގެން ވެސް އިރު އިރުކޮޅާ ނިހާން އޭނައަށް ގުޅައެވެ. ޝަހޫގެ ޙާލު ކިހިނެއްތޯ ބަލާށެވެ. ކޮންމެ ފަހަރަކު ވެސް ނިހާން ގުޅާ އިރު ޝަހޫއަށް ހުރެވެނީ ރޯށެވެ. ނިހާން ގޭގަ އުޅޭ ގަޑީގަ ރޯން ފަސޭހަ ނުވީމައެވެ. ހިތްފުރެންދެން ރޯލަން ބޭނުންވަނީއެވެ. އެކަމަކު ފޯނުން ވާހަކަ ދައްކަނީ ވަރަށް ހަމަ ޖެހިގެން ކަމަށް ހެދިގެން ހުރެއެވެ.\n'' ކޫލްތަ ހަމަ؟ ސުޕަރ ކޫލްތަ؟ '' ނިހާން ޔަޤީން ކުރަން ބޭނުންވިއެވެ.\n'' އާނއެކޭ ... ކީއްވެތަ ގަބޫލު ނުކުރެވިގެން ތިއުޅެނީ؟ '' ޝަހޫ ބުންޏެވެ.\n'' އެކަމަކު ހާދަ ރަތޭ ލޯ '' ނިހާނަށް ޝަހޫ ފެންނަ ކަހަލައެވެ. އޭނައަށް ދެލޯ ފޮހެލެވުނެވެ.\n'' ދެން ބާއްވާ ... ތިއުޅެނީ މަސައްކަތަށް ކަޓު ޖައްސަންދޯ ... ބާއްވާ ... ބާއްވާ .... ދެން ގެއަށް އައިސް '' ޝަހޫ އަވަސް އަވަހަށް ފޯނު ބޭއްވިއެވެ.\nފޯނު ބޭއްވުމާއެކު އޭނަގެ ރުއިން އިތުރަށް ގަދަވިއެވެ. ދަރިފުޅު ވަކިވުމުގެ އިތުރުން ނިހާން އޭނައާ މެދު ވިސްނާވަރު އިޙްސާސް ކުރެވުނީމަވެސް ދެރަވެއެވެ. ނިހާނަށްޓަކައި އޭނައަށް ކޮށްދެވުނީ ކޮން ކަމެއް ހެއްޔެވެ؟\nއެދުވަހު ނިހާން ގެއަށް އަންނަން ވާއިރަށް ޝަހޫ ކައްކާ، ކާންހަދާ ތައްޔާރުވިއެވެ. އޭނަ އެއްކޮށް ހަމަ ޖެހިއްޖެކަން ދެއްކުމުގެ ގޮތުން ތަފާތު ގޮތަކަށް ފުނާ އަޅާ ނަލަހެދިލިއެވެ. ނިހާނަށް އެންމެ ރީތި ރަތް ކުލައިގެ ހެދުން ވެސް ލިއެވެ. މޫނުމަތިން އުޖާލާކަމާ އުފާވެރިކަން ދެއްކުމަށް ކުރެވެން ހުރި ހުރިހާ ކަމެއް ކުރިއެވެ. ނިހާނަށްޓަކައެވެ. ނިހާން އުފާކޮށްދިނުމުގެ ބޭނުމުގައެވެ. އެކަމަކު އެހުރިހާ ކަމެއްވެސް ވީ ބޭކާރެވެ. ގެއަށް އައިސް ވަދެވޭ އިރަށް ނިހާންގެ މޫޑު ބަދަލު ވެއްޖެހެން ހީވިއެވެ. ނިހާން އައިގޮތަށް އައިސް ސޯފާގަ އިށީނެވެ. ޝަހޫ އައިސް ނިހާން ގާތު އިށީނެވެ. ނިހާން ހަމަ އެއްވެސް ވާހަކައެއް ނުދައްކާ އިންގޮތަށް އިނީއެވެ.\n'' މާ ވަރުބަލި ދުވަހަކީތަ؟ '' ޝަހޫ އެހެން މައުޟޫއަކަށް ވާހަކަ ދެއްކޭތޯ ފެށިއެވެ. ނިހާން އިނީ ޝިމަން މަތިން ހަނދާންވެފަ ކަން އެނގޭތީއެވެ.\n'' ނޫން '' ނިހާންގެ ޖަވާބު ވަރަށް ކުރެވެ.\n'' ހިނގާ ކާން ... ނިހާނަށް ވަރަށް މީރު އެއްޗެއް ހަދާފަ ހުންނާނެ '' ޝަހޫ ނިހާންގެ އަތުގައި ހިފަމުން ތެދުވަން މަސައްކަތް ކުރިއެވެ. އެކަމަކު ނިހާން އެއްވެސް އެއްޗެކޭ ނުބުނެ އިނީއެވެ.\n'' އަހަރެން ވެސް ވަރަށް ބަނޑުހައޭ ... ހެޔޮދޯ އަހަރެން ބަނޑަށް މަރުވިޔަސް '' ޝަހޫއަށް ބުނެވުނީ ވަގުތާ އެކަށީގެންވާ ވަރުގެ އެއްޗެއް ނޫނެވެ.\n'' ތިހެން ނުބުނޭ ޝަހޫ ... އަހަރެން އެކަނި ވެދާނެ .... އަހަރެން ނޭދެން ދުވަހަކުވެސް ޝަހޫ އަހަންނާ ވަކިވެގެން ދާކަށް ... ޝަހޫ ނޫނީ އަހަރެންގެ ދެން ހުރީ ކާކު؟ .... ހުރި ހަމަ އެކަނި ދަރިފުޅު ވެސް ވަކިވެ ދިޔައީ .... އަހަރެންގެ ހިތަށް ހާދަ ތަދެއް ވެއޭ .... އަދި އޮފީހުން އައިސް ވަނީމަ މާބޮޑަށް އެސޮރު މަތިން ހަނދާންވޭ .... ހިތަށް އަރާ އަދި އެއްފަހަރު ފެންނާނެ ނަމައޭ ވެސް '' ނިހާން ޝަހޫގެ މޫނު ގެންގޮސް އޭނަގެ މޭގައި ޖައްސާ ބާރަށް ފިތާލިއެވެ. އޭނަގެ ހިތަށް ކުރާ އަސަރު ޝަހޫއަށް އިޙްސާސް ވާހާ ބާރަށެވެ. އަދި ހިތުގައި ގިނަވެފަ ހުރި ޝަކުވާތަށް ބޭރު ކުރަމުންދިޔައެވެ.\n'' އަހަރެން ހީކުރިން އަހަންނަކީ ވަރަށް ހިތްވަރު ގަދަ މީހެއް ކަމަށް ... އެކަމަކު ކަމަކާ ޖެހުނު ދުވަހު އަހަރެންގެ ނެތް އެއްވެސް ހިތްވަރެއް '' ނިހާންގެ އެޖުމްލަތަކުން ޝަހޫގެ ހިތް ވެސް ކުދި ކުދި ވާން އުޅޭ ކަހަލައެވެ.\n'' ތިކަހަލަ ވާހަކަ ނުދައްކަބަލަ .... ނިހާން ހިތްވަރު ގަދައޭ .... ވަރަށް ބޮޑަށް ހިތްވަރުގަދައޭ .... އަހަރުންނަށް އަދި ދަރިއަކު ލިބިދާނޭ ... ހަމަ ޝިމަން ކަހަލަ ލޯބި ލޯބި ދަރިއެއް އިރާދަކުރެއްވިއްޔާ ލިބޭނޭ ..... ތިހާ އަވަހަކަ މާޔޫސް ނުވެބަލަ .... އަހަރެން މިހިރީނު ... އަހަރެން ހުއްޓާ ދުވަހަކު ވެސް ނިހާން އެކަންޏެއް ނުވާނޭ '' ޝަހޫ ނިހާނަށް ހިތްވަރު ދިނެވެ. ނިހާންގެ ލޮލުން ފައިބަމުންދިޔަ ކަރުނަތަށް ވެސް ހުއްޓުވިއެވެ. އޭނައަށް އެހިތްވަރު ލިބުނީ ނިހާންގެ ސަބަބުންނެވެ. ނިހާން ކަހަލަ ފިރިއަކު ލިބުނީތީ އޭނަ ފަޚުރުވެރިވިއެވެ.\nދުވަސްތައް މާޒީވަމުން ދާވަރަކަށް ޝިމަންގެ ހަނދާންތައް ވެސް އެޢާއިލާއާ ދުރަށް ދިޔައެވެ. އެމީހުންގެ ހިތާމަ މަޑުމަޑުން ފިލަމުންގޮސް އާދައިގެ ވަރަކަށް ދިރިއުޅުން ހަމަ ޖެހުނެވެ. ތަޤްދީރު އެމީހުނަށް މެދުވެރި ކުރެއްވި ގޮތާމެދު ޝުކުރުކޮށް، ޙަޔާތުގެ ބާކީބައި އުފަލާ، ހިތްހަމަ ޖެހުމުގަ އުޅެން މަސައްކަތް ފެށިއެވެ. ނަމަވެސް ދަރިއަކު ނެތުމުގެ ފަޅުކަން އެމީހުނަށް ވަރަށް ބޮޑަށް އިޙްސާސް ވަމުންދިޔައެވެ.\n'' ހިއެއް ނުވޭދޯ ދުވަހަކު މިގޭގަ ކުޑަ ކުއްޖަކު އުޅުނުހެންވެސް '' ޝަހޫ އެވާހަކަ ފެއްޓީ ޝިމަންގެ ހަނދާންތައް އާކުރާކަށް ނޫނެވެ. އެކަމަކު ނިހާނަށް މާނަ ނެގުނީ އެހެން ގޮތަކަށެވެ.\n'' އަނެއްކާ ވެސް އެވާހަކަދޯ .... ޝަހޫ ބުނީމެއްނު ދެން އެވާހަކަ ނުދައްކާނަމޭ ''\n'' އަހަރެން މިއުޅެނީ އެވާހަކަ ދައްކާކަށް ނޫނޭ .... އަހަރެން ހިތަށް އަރާ އެއްޗެއް އެނގޭތަ؟ '' ޝަހޫ ނިހާނާ ސުވާލު ކުރިއެވެ.\n'' އަހަރެން ހިތަށް އަރަނީ އަވަހަށް އަނެއްކާވެސް ކުއްޖަކު ހޯދަންވީއޭ .... އޭރުން ހުރިހާ ކަމެއް އެއްކޮށް ހަމަ ޖެހޭނު ''\n'' ޝަހޫ ބޭނުން ގޮތެއް ... އަހަރެން ވެސް ބޭނުން ވީހާވެސް އަވަހަށް ކުއްޖަކު ... މަގޭ އަމިއްލަ ދަރިއަކު އަދި އެއްފަހަރު ބައްޕާއޭ ކިޔާފަ ގޮވާލާ އަޑު އަހާލަން ކެތްމަދުވެފަ މިހުންނަނީވެސް .... އެކަމަކު ޝަހޫގެ ހިތާމަތަށް ފިލާ ދަރިއަކު ހޯދަން ތައްޔާރު ވެވުނީމަ އެވާހަކަ ދައްކަން މިމަޑު ކުރީ '' ނިހާން ޝަހޫގެ އަތުގެ އިނގިލިތަކާ ކުޅެން އިނދެ ބުނެލިއެވެ. ދެމީހުން ވެސް ބޭނުންވަނީ އެއްގޮތެއް ކަމުން ދަރިއަކު ހޯދުމަށް އެމީހުން އެދުވަހު ނިންމިއެވެ.\nމިފަހަރު ޝަހޫ ބަލިވެއިންކަން އެނގުނީ ބަލިވެ އިންތާ ތިންމަސް ވެސް ވީފަހުންނެވެ. ނިހާނަށް އެޚަބަރު ނުދީ ޝަހޫ ދުވަސް ކޮޅަކު މަޑުކޮށްލިއެވެ. އެއީ ނިހާންގެ އުފަންދުވަސް ކައިރިވަމުން އަންނާތީއެވެ. އެދުވަހު އުފާވެރި ސަޕްރައިޒެއް ދިނުމުގެ ބޭނުމުގައެވެ. އެކަމަކު އެދުވަސްވަރު ޝަހޫއަށް އަންނަމުން ދިޔަ ބަދަލުތަކުން ނިހާނަށް ޝައްކުވާން އުޅުނެވެ.\n'' މިހާރު ހާދަ ވަރުދެރަވެފަ ހުންނަހެން ހީވެއޭ ... ކިހިނެއްވީތަ؟ އަނެއްކާ ބަލީތަ؟ ނޫނީ ކަމަކާ މާބޮޑަށް ވިސްނަނީތަ؟ '' ނިހާން އައިސް ވަތްއިރު ޝަހޫ އެނދުގައި އޮށޯވެ އޮތް ގޮތުން ނިހާނަށް އެއްޗެއް ހީވިއެވެ. ޝަހޫ ވަރަށް ޙަރަކާތްތެރި ގޮތަކަށް ތެދުވެލިއެވެ.\n'' ހާދަލަހުން ތިއައީ؟ '' ޝަހޫ އެހެން ވާހަކައެއް ފެއްޓުމުގެ ގޮތުން ޝަކުވާ ކުރަން ފެށިއެވެ.\n'' ލަސްތަ؟ ހަމަ ނިމޭއިރަށް އެންމެ ސިކުންތެއް ވެސް މަޑު ނުކޮށް ގެއަށް މިއައީ .... އެނގޭ ލޯބި އިންތިޒާރުގަ އިންނާނެކަން ވެސް ... އެހެންވެ މިހާއަވަހަށް މިއައީވެސް .... ހިނގާ ކާން .... ވަރަށް ބަނޑުހައިވެއްޖެ '' ނިހާން ޝަހޫގެ އަތުގަ ހިފައިގެން ހިނގައިގަތެވެ. ޝަހޫއަށް ވެސް މިހާރު އޭނަ ކުޑަކޮށް ތަތްކަން ފާހަގަ ކުރެވެއެވެ. ވާނީވެސް އެހެންނެވެ. ބަލިވެ އިނުމަކީ ކިހާ އުނދަގޫ، ބުރަ މަސްއޫލިއްޔަތެއްކަން އެނގޭނީ ހަމަ އެކަނި މައިންނަށެވެ. އެކަމަކު އެކަމަކީ ތިމާގެ ހިތްހަމަ ޖެހި އުފާވެރިކަން ދިރިއުޅުމަށް މަރުޙަބާ ކިޔާވެސް ކަމެކެވެ. އެއުފާވެރިކަން ވެސް އެންމެ ރަނގަޅަށް އިޙްސާސްވާނީ ހަމަ މައިންނަށެވެ. އެކަންތަށް މިއަދު ޝަހޫގެ ދިރިއުޅުން ދެވަނަ ފަހަރަށް އުޖާލާކޮށް ދީފިއެވެ. ޝަހޫގެ މާޒީގެ ހިތާމަވެރި ދުވަސްތައް އޭނަގެ ޙަޔާތުން ވަކިކޮށް މާދުރަށް ފޮނުވައިފިއެވެ. ނުފެންނަ ހިސާބު ދުރަށެވެ. ދުވަހަކުވެސް އޭނައާ ބައްދަލު ނުވާހާ ދުރަށެވެ. މިހާރު އެކަނިވެލާ ކޮންމެ ފަހަރަކު ވެސް ޝަހޫއަށް ބަލާލެވެނީ އޭނަގެ ބަނޑަށެވެ. ކުރިން ފަހަރާ ވަރަށް ތަފާތެވެ. ތިންމަސް ވީއިރުވެސް ބޭރުން ބަނޑަށް އެއްވެސް ބަދަލެއްނާދެއެވެ. އެއީ އޭނަގެ ނަސީބުވެސް ކަންނޭގެއެވެ. އެހެންނޫން ނަމަ ނިހާނަށް ހުރިހާކަމެއް އެނގުނީހެވެ.\nމިއަދަކީ އެދުވަހަކަށްޓަކައި ކެތްތެރިކަމެއް ނެތި ޝަހޫ އިންތިޒާރު ކުރަމުން އައިދުވަހެވެ. އޭނައަށްޓަކައި އެހާ އޯގާތެރި ފިރިއަކު މިދުނިޔެއަށް އުފަންކުރުވި ދުވަހެވެ. އޭނަގެ ފުރާނަފަދަ ލޯބިވާ ފިރިމީހާގެ 82ވަނަ އުފަންދުވަހެވެ. މިއަދު އޭނަ ހުންނަނީ ހިތްއަވަސް ވެފައެވެ. ނިހާނަށް ވާނެ ގޮތް ނޭނގޭތީއެވެ. ނިހާން އުފަލުން މޮޔަވެސް ވެދާނެއެވެ. މިހާރުވެސް ނިހާން އުފަލުން ގޮސް އުޅޭނެގޮތް އޭނަގެ ލޮލުގެ ކުރިމަތީ ސިފަވެއެވެ. އެންމެ ފުރަތަމަ ވެސް ޝަހޫ އެޚަބަރު ދޭއިރަށް އެދެމައިން އެކީ އުރާލާނެއެވެ. ޝަހޫގެ ނިތްކުރީގަ ވަރަށް އޯގާތެރިކަމާއެކު ބޮސްދޭނެއެވެ. ދެން މަޑުމަޑުން ދެކޮލުގަ ފިރުމާލަމުން ވައި އަޑުން ''ތޭންކްސް ލޯބީ''އޭ ބުނެލާނެއެވެ. ހަމަ ޔަގީނުންވެސް އޭނަގެ ބަނޑުގައި ކަންފަތް ޖަހާނެއެވެ. ބަނޑަށް އެންމެ ތިންމަސް ކަންވެސް ހަނދާން ނުހުންނާނެތީއެވެ. ނިހާނަށް އެއުފާވެރި ޚަބަރު ދޭނެ ގަޑިއެއް ކަނޑައެޅުން ވެސް ވީ ޝަހޫއަށް ބޮޑު ކަމަކަށެވެ. ބައެއް ފަހަރު ނިހާން އޮފީސް ނިންމާފަ އަންނަ ގަޑިއަށް ތައްޔާރު ވުމަށް ވެސް ހިތަށް އަރައެވެ. އަނެއް ބައިފަހަރު ހަވީރު ވަންދެން އަދި މަޑުކޮށްލާނީއޭ ވެސް ހިތަށް އަރައެވެ. ނޫނީ ރޭގަނޑު ނިދާ ގަޑީ ވިޝްކުރާނީއޭ ވެސް ހިތަށް އަރައެވެ. އެންމެފަހުން ޝަހޫ ނިންމީ އެހުރިހާ ކަމެއް ރޭގަނޑަށް ފަސްކުރުމަށެވެ. އެކަމަކު ޝަހޫގެ ހުރިހާ އުއްމީދުތައް ފުނޑުފުނޑުވީ އޭނައަށް އެއްވެސް އެނގުމަކާ ނުލައެވެ. ނިހާން އޮފީހުން އައިސް ވަތްވަގުތާ ޝަހޫގެ ގައިގެ ބާރު ދޫވެގެން ތިރިވާންފެށި ވަގުތާ ދިމާވީ ހަމަ ނަސީބަކުންނެވެ. އެހެންނޫން ނަމަ އެފަކީރު އެކަނި ހަލާކުވީހެވެ.\n''ކިހިނެއްވީ؟ '' ނިހާން އައިސް ޝަހޫ އަތްމައްޗަށް ނެގިއެވެ.\nޝަހޫ ހިނިތުން ވާން މަސައްކަތް ކުރިއެވެ. އެކަމަކު އެކަން ވެސް ވީ ބޭކާރެވެ. އޭނަގެ އެސްފިޔަތަކަށް ބަރުވަމުންގޮސް ދެލޯއެއްކޮށް މެރުނެވެ. ނިހާން ވަރަށް ބާރަށް ޝަހޫއަށް ގޮވަމުން ރޯންފެށިއެވެ. އަދި އަވަހަށް ޝަހޫ ހޮސްޕިޓަލަށް ގެންދިޔައެވެ. އެކަމަކު އޭނަގެ ދެލޯ ދެވަނަ ފަހަރަށް ހުޅުވަދޭނެ ފަދަ ބާރެއް އެއްވެސް މީހެއްގެ ނެތެވެ. އޭނަ މުޅި ޢުމުރަށް ނިހާނާ ވަކިވީއެވެ. ނިހާންގެ މިއުފަންދުވަހުގެ ހަދިޔާއާ ވެސް އެކީއެވެ. ނިހާން ދުނިޔެއަށް އުފަންވި ދުވަހު ނިހާން އެކަނި ކޮށްފަ ޝަހޫއަށް ޖެހުނީ ދަތުރުފަށާށެވެ. ނިހާން ޝަހޫގެ ނިވާވެފައިވާ މޫނުގެ ކައިރީ ބޯޖަހައިގެން އޮވެ ވަރަށް ރުޔެވެ. އެކަމަކު ނިހާން ހުއްޓުވާކަށް ޝަހޫއެއް ދެނެއް ނާންނާނެއެވެ. ނިހާންގެ ކޮންމެ ކަރުނަ ތިއްކެއް ވެސް އެދުވަހު ވާހަކަ ދައްކާ ކަހަލައެވެ. ކޮންމެ ގިސްލުމަކީވެސް ހިތާމައިން ފުރިގެންވާ ވޭނީ އާހެކެވެ. އެހުރިހާ ކަމެއް އެކުވެގެން ހިތާމަވެރި ލަވައެއް އިވޭ ކަހަލައެވެ. '' އެކަނި ކޮށްފަ ނުދާށޭ '' ބުނަމުންނެވެ.


Emirates ge dhathuruthah July 16 ga raajje ah fashanee - vNews.mv\nއެމިރޭޓްސްގެ ދަތުރުތައް ޖުލައި 16 ގައި ރާއްޖެއަށް ފަށަނީ\nޠާހިރާ އަޒްހާރު 29 June 2020, 20:17\nއަންނަ ޖުލައި މަހުގެ 16 ވަނަ ދުވަހުން ފެށިގެން އެމިރޭޓްސްއިން ރާއްޖެއަށް ދަތުރުތައް ފަށަން ނިންމައިފިއެވެ.\nކޮވިޑް-19 އާއި ގުޅިގެން ގައުމުތަކުން ބޯޑަރުތައް ގިނަ ދުވަސްތަކެއް ވަންދެން ބަންދުކޮށްފައި އޮތުމަށްފަހު އަނެއްކާވެސް ގިނަ ގައުމުތަކެއްގެ ބޯޑަރު ހުޅުވާލަން ވަނީ ނިންމާފައެވެ. ރާއްޖޭގެ ބޯޑަރުވެސް އަންނަ ޖުލައި މަހުގެ 15 ވަނަ ދުވަހު ހުޅުވާލަން ސަރުކާރުން ވަނީ ނިންމާފައެވެ. މިއާއެކު ގިނަ އަދަދެއްގެ އެއާލައިންތަކަކުން ވަނީ ރާއްޖެ އައުމަށް ފްލައިޓްތައް ޝެޑިއުލްކުރަން ފަށާފައެވެ.\nދުބާއީގެ ބޯޑަރުވެސް އަންނަ ޖުލައި މަހުގެ7ވަނަ ދުވަހު ހުޅުވަން ނިންމާފައިވާތީ އެމިރޭޓްސްއިންވެސް ވަނީ އެ އެއާލައިނުން އަންނަ މަހުން ފެށިގެން ދަތުރުތައް ފަށަން ނިންމާފައެވެ. މިކަމާއި ގުޅިގެން އެމިރޭޓްސްއިން ނެރުނު ބަޔަނެއްގައި އެ އެއާލައިނުން ބުނީ އެ އެއާލައިންގެ ދަތުރުތައް ޖުލައި 16 ވަނަ ދުވަހުން ފެށިގެން ވެލާނާ އިންޓަރނޭޝަނަލް އެއަޕޯޓަށް ކުރަމުންގެންދާނެ ކަމަށެވެ. އެމިރޭޓްސްގެ ފްލައިޓްތައް ހަފްތާއަކު ދެ ދުވަހު މާލެއަށް ބާއްވަން އެ އެއާލައިނުން ވަނީ ނިންމާފައެވެ.\nއެމިރޭޓްސްގެ ދަތުރުތައް ފަށާއިރު، އެ އެއާލައިނުން ވަނީ ދަތުރުކުރާ ފަސިންޖަރުންގެ ރައްކާތެރިކަމަށްޓަކައި ރައްކާތެރިކަމުގެ ހާއްސަ ފިޔަވަޅުތަކެއް އަޅަން ނިންމާފައެވެ. އެގޮތުން މާސްކް، އަންގި އަދި ސެނިޓައިޒާފަދަ ތަކެތި ހިމެނޭ "ހައިޖީން ކިޓެއް" ކޮންމެ ފަސިންޖަރަކަށްވެސް ފޯރުކޮށްދޭން އެ އެއާލައިނުން ވަނީ ނިންމާފައެވެ.\nއެމިރޭޓްސްއިން އިތުރަށް ބުނީ އެގައުމުގެ ބޯޑަރު ހުޅުވާލުމާއެކު ޖުލައި މަހުގެ ތެރޭގައި 52 މަންޒިލަށް އެ އެއާލައިންގެ ދަތުރުތައް ފަށަން ނިންމާފައިވާ ކަމަށެވެ. މި މަންޒިލްތަކުގެ ތެރޭގައި މެދު އިރުމަތީގެ ގައުމުތަކާއި، އެފްރިކާ ބައްރުގެ ގައުމުތަކާއި، ޕެސިފިކް އޭޝިއާގެ ގައުމުތަކާއި، ޔޫރަޕްގެ ގައުމުތަކާއި، އެމެރިކާ ހިމެނެއެވެ.